ވިލާޝިޕިންގ އެންޑް ޓްރޭޑިންގ ކޮމްޕެނީ ޕްރައިވެޓް ލިމިޓެޑުގެ ޤާނޫނީ ވަކީލުން ނެރެފައިވާ ބަޔާނުގައި ވަކިވަކި ފުލުހުންގެ ފަރުދީ މަޢުލޫމާތު އާއްމުކުރި މައްސަލަ ސީރީއަސް މައްސަލައެއްގެ ގޮތުގައި ތަހްޤީގުކުރަމުންދާކަމަށް މޯލްޑިވްސް ޕޮލިސް ސާރވިސްއިން ބުނެފިއެވެ.\nފުލުހުން ނެރެފައިވާ ބަޔާނެއްގައިވަނީ ވިލާ ގުރޫޕްގެ މުދާ ޤާނޫނާ ޚިލާފަށް ގެންދިއުމުގައި ފުލުހުން ބައިވެރިވެފައިވާކަމަށް ބުނެ އެކުންފުންޏާ ދެކޮޅަށް ހިންގި ޖަރީމާއެއްގައި ފުލުހުން ބައިވެރިވިކަމަށް ތުހުމަތުކޮށް ނޭޝަނަލް އިންޓަގްރިޓީ ކޮމިޝަނަށް އެކަން ތަހުޤީގުކުރުމަށް ބާރު އަޅާ ހިއްސާކޮށްފައިވާ ބަޔާނުގައި ވަކިވަކި ފުލުހުންގެ ފަރުދީ މަޢުލޫމާތު ޢާއްމުކޮށްފައިވާތީ އެކަން ކުށްވެރިކުރާކަމަށެވެ. އަދި އެ އަމަލަކީ ޤާނޫނު ތަންފީޛު ކުރާ އިދާރާއެއްގެ މުވައްޒަފުން ޤާނޫނު ތަންފީޛު ކުރުމަށް ކުރަމުންދާ ޤާނޫނީ މަސައްކަތްކަށް ހުރަސްއަޅާ ނުފޫޒުފޯރުވާ ބިރުދެއްކުމަށް ކޮށްފައިވާކަމެއްކަމަށް ފުލުހުންގެ ބަޔާނުގައިވެއެވެ.\nވިލާއިން މިއަދު ނެރުނު ބަޔާނެއްގައި ބުނެފައިވަނީ އެ ކުންފުނީގެ ރިސޯޓްތަކަށް އަރާ އެރިސޯޓްތަކުގައި ހުރި ބައެއް މުދާ ގެންދިޔަ މައްސަލަ ސިވިލްކޯޓަށް ހުށައަޅާފައިވާކަމަށެވެ. އަދި ވިލާގެ ރިސޯޓްތަކަށް އެރިކަމަށް ބުނާ ހަތް ފުލުހަކާއި ކަސްޓަމްސްގެ ތިރީސް ހަތް މުވައްޒަފެއްގެ މައްސަލަ އިންޓަރ ގްރިޓީ ކޮމިޝަނަށް ހުށައަޅާފައިވާކަމަށެވެ. އަދި މިބަޔާނުގައި އެ އޮފިސަރުންގެ ނަންތައްވެސް ވަނީ އާއްމުކޮށްފައެވެ.\nވިލާގެ ހަތަރު ރިސޯޓަކަށް ފުލުހުންނާއި ކަސްޓަމްސް އޮފިސަރުން އަރާ އެތަންތަނުގައި ހުރި ބަނގުރަލާ އޫރުމަސް ޤަވައިދާ ހިލާފަށް ގެންގޮސްފައިވާކަމަށް ބުނެ އެކުންފުނިން ދައްކާ ވާހަކަތައް ސަރުކާރުންވަނީ ދޮގުކޮށްފައެވެ. ޓުއަރިޒަމް މިނިސްޓްރީން ބުނީ ބަނގުރާ އެތެރެކުރުމާއި ވިއްކުމުގައި އަމަލުކުރަންޖެހޭ އުސޫލްތައް ޤަވާއިދެއްގައި ބަޔާންކޮށްފައިވާއިރު، ވިލާ ޝިޕިންގ އެންޑް ޓްރޭޑާއި އެކުންފުންޏާއި ގުޅުންހުރި ކުންފުނިތަކުން ހިންގާ ބައެއް ރިސޯޓްތަކުން އެ ޤަވާއިދުގެ އެކި މާއްދާތަކާ ޚިލާފްވެފައިވާކަމަށެވެ. އަދި އެ ރިސޯޓްތައް ހިންގަމުން އަންނަނީ ދައުލަތަށް ދައްކަންޖެހޭ ޓެކްސް ނުދައްކައި ޓޫރިޒަމް ޤާނޫނާއި އަދި ޓެކްސް ޤާނޫނުތަކާއި ޚިލާފަށްކަމަށެވެ.\nވިލާގެ ރިސޯޓްތަކުން ދައުލަތަށް ދައްކަންޖެހޭ ޓެކްސްތައް ދައްކަމުން ނުދާތާ ދިހަމަސްވެފައިވާކަމަށް މީރާއިންވެސް ވަނީ ބުނެފައެވެ. މިގޮތުން އެ މުއްދަތުގެ ތެރޭގައި ޓީޖީއެސްޓީއާއި ގްރީން ޓެކްސްގެ ގޮތުގައި ދައުލަތަށް ވިލާ ކުންފުނީގެ ރިސޯޓްތަކުން މިހާތަނަށް 5.1 މިލިއަން ޑޮލަރު ދައްކަންޖެހޭކަމަށްވެސް މީރާއިން ވަނީ ބުނެއެވެ.


Mi dhuvasvaru meehunaa dhuruvaanee kihineh?\nކޮރޯނާވަިއރަސްގެ މިދުވަސްރު މުހިންމު އެއްކަމަކީ މީހުނާ ދުރުހެލިވުން\nކޮރޯނާވައިރަސް އިން ރައްކާތެރިވެ ހުންނަން ބޭނުންނަމަ އެހެން މީހުންނާ ދުރުހެލި ވެގެން އުޅެން ދަސްކުރަން ޖެހެ އެވެ. ސަބަބަކީ މި ބައްޔަކީ އަދި ފަރުވާއެއް ނެތް ބައްޔަކަށް ވެފައި ވަރަށް ފަސޭހައިން ގައިން ގަޔަށް އަރާ ބައްޔަކަށް ވާތީ އެވެ. ދުނިޔޭގެ ހުރިހާ ގައުމެއް ކަހަލަ ގޮތަކަށް މިހާރު ވަނީ މި ބަލި ފެތުރުނަ ނުދިނުމަށްޓަކައި ބަންދު ކޮށްފަ އެވެ. އަދި އެތައް ބިލިއަން ބަޔަކު ގެއިން ނުނުކުމެ ތިބުމަށް ސިއްހީ މާހިރުން ދަނީ އަންގަމުންނެވެ.\nނަމަވެސް މިޒަމާނުގައި އެންމެން އެހާ ބުރަކޮށް އުޅެން ޖެހިފައިވާއިރު އެހެން މީހުންނާ ދުރުހެލިވެގެން އުޅޭނީ ކިހިނެއް ހެއްޔެވެ؟ މިއީ ވަރަށް ގިނަ މީހުންގެ ހިތުގައި އޮންނަ ސުވާލެކެވެ. މިކަމަށްޓަކައި ކުރެވިދާނެ ހަ ކަމެއް އެބައޮތެވެ.\nފުރަތަމަ ކަމަކީ މާރުކޭޓު ފަދަ މީހުން ގިނައިން އެއްވާ ތަންތަނަށް ނުދިއުމެވެ. ކޮރޯނާވައިރަސް ހަށިގަނޑުގައި ހުއްޓަސް ބަލީގެ އެއްވެސް އަލާމާތެއް ނުފެނި 14 ދުވަހު ވެސް ހުރެދާނެ އެވެ. ވީމާ މީހަކާ ބައްދަލުވާއިރު އެއީ ވައިރަސް ހުރި މީހެއްކަން ނުވަތަ ނޫންކަން ނޭނގުމަކީ އެކަށީގެންވާ ކަމެކެވެ. އެއްވެސް މީހަކާ ގާތްކޮށް ނޫޅެން ޖެހެނީ މިހެންވެ އެވެ. ގިނަ މީހުން ދަތުރުކުރާ އެއްޗެހީގައި ދަތުރު ނުކުރުމާއި މީހުން ގިނައިން ވަންނަ ތަންތަނަށް ވިޔަފާރިކުރަން ނުދިއުން ވެސް މިއީ ކޮރޯނާވައިރަސް އިން ރައްކާތެރިވާން ކުރެވިދާނެ ކަންކަމެވެ.\nދެވަނަ ކަމަކީ އޮންލައިންގެ ޚިދުމަތް ހޯދުމެވެ. މި ޒަމާނަކީ ގޭގައި ތިބެ އޯޑަރު ކޮށްލުމުން ގޭ ދޮރާ ހަމަޔަށް އެއްޗެތި ގެނެސްދޭ ޒަމާނެކެވެ. ވީމާ މި ޚިދުމަތުގެ ބޭނުން ހިފައި ވީވަރަކުން ބޭރު ތެރެއަށް ނުނިކުތުން ރަނގަޅެވެ. އަދި އަރިދަފުސް ރޯގާގެ އަލާމާތްތައް ހުރި މީހަކާ ބައްދަލުވެފައި ވާނަމަ އެހެން މީހުން ވެސް ތިމާއާ ވެސް ދުރުގައި ހުރުމަށް ބުނާށެވެ. ފަހަރެއްގައި އެމީހާގެ ގައިން ތިމާގެ ގަޔަށް ވައިރަސް އަރާފައި ހުރެދާނެތީ އެވެ.\nއޮފީސްތަކުގައި އުޅޭ މީހުންނަށް ގޭގައި މަސައްކަތް ކުރެވޭނެ ގޮތް ހަމަޖައްސައިދިނުމަކީ ވެސް އެހެން މީހުންނާ ދުރުހެލިކޮށް އުޅުމަށް އެޅިދާނެ ފިޔަވަޅެކެވެ.\nހަތަރު ވަނަ ކަމަކީ ކޮންމެ މީހަކާ ވެސް ހަ ފޫޓު ދުރުގައި ހުރުމެވެ. އެއްވެސް މީހަކާ ވާހަކަ ދައްކަން މާ ކައިރިއަށް ނުޖެހުމެވެ. ގެއިން ބޭރަށް ނުދާނަމަ އެކުގައި މަސައްކަތްކުރާ މީހުންނާއި އެކުވެރިންނާ ދިމާ ނުވެދާނެ އެވެ. ނަމަވެސް ގޭގައި އުޅޭ މީހުންނާ ދުރެއް ނުވާނެ އެވެ. މިފަދަ ވަގުތެއްގައި ގޭގައި އުޅޭ މީހުންނާ ވެސް ވީވަރަކުން ދުރުދުރުން އުޅުން ރަނގަޅެވެ. ސޯޝަލް ޑިސްޓެންސިން އާއި ސެލްފް ކަރަންޓީނު ތަފާތެވެ. ސީދާ ވައިރަސް ޖެހިފައިވާ މީހަކާ އެއްވެސް ވަރަކަށް ކޮންޓެކްޓް ވެފައި ވުމުގެ ފުރުސަތެއް ނެތްނަމަ ކޮންމެހެން ސެލްފް ކަރަންޓީނު ވާކަށް ނުޖެހެ އެވެ. ނަމަވެސް މީހުންނާ ދުރުހެލިވުމުން ފުދޭނެ އެވެ.\nމީހުންނާ ބައްދަލުކުރުމަށް މި ދުވަސްވަރު އެންމެ ރަނގަޅީ ވާޗުއަލް ކޮށެވެ. އެއީ ފޯނާއި ލެޕްޓޮޕް ފަދަ ތަކެތި މެދުވެރިކޮށެވެ. ވީމާ ސޯޝަލް މީޑިއާގައި ބޭނުން ހިފައިގެން އެހެން މީހުންނާ އޮންނަ ގުޅުން ދަމަހައްޓާށެވެ.\nއެންމެ ފަހަށް އޮތީ އެންމެ މުހިއްމު ކަމެވެ. ކިރިޔާވެސް އަރިދަފުސް ރޯގާގެ އަސަރެއް ހުރިނަމަ އަމިއްލައަށް އެހެން މީހުންނާ ދުރުހެލިވެގެން އުޅޭށެވެ. އަދި ގޭގައި އުޅޭ މީހުންނާ ވެސް ވީވަރަކުން ދުރުހެލިވާށެވެ. އެއީ ކޮރޯނާވައިރަހަށް ނުވިޔަސް މި ދުވަސްވަރު އަރިދަފުސް ރޯގާ ޖެހުމުން ވެސް އުފުލަންޖެހޭ ތަކުލީފު އިތުރުވާނެ އެވެ. ސަބަބަކީ ރޯގާގެ އަލާމާތްތައް ވެސް ކޮރޯނާވައިރަސް އަށް ޝައްކު ކުރެވޭނެތީ އެވެ.\nކޮރޯނާވައިރަސް ކަހަލަ ބައްޔަކަށް އެންމެ ރަނގަޅީ ބަލި ޖެހުމުގެ ކުރިން ރައްކާތެރިކަމުގެ ފިޔަވަޅު އެޅުމެވެ. އެހެން ނޫންނަމަ ފަހުން މާ ބޮޑަށް ހިތާމަކުރަން ޖެހިދާނެތީ އެވެ.


Dhariakh fehi Hedhumaa eku Viyafaariehgge thereyah\nދަރިއަށް ފެހި ކޮސްޓިއުމް ހެދުމާ އެކު ބޮޑު ވިޔަފާރިއަކަށް!\n"ސްކޫލްގައި އޭރު އިވެންޓެއް އޮވެއްޖެ ނަމަ އެތަނަކަށް ގެންގޮސް މަސައްކަތްކުރުވާނެ އަބަދުވެސް. އޭރު އެކަމަކު ނޭނގޭ ކީއްވެގެން ކަމެއް އެ ހުރިހާ ކަމެއް އަޅުގަނޑު ލައްވައި ކުރުވަނީ. އެކަން މި އެނގުނީ މާ ފަހުން،" އޭނާ ބުނީ މިހެންނެވެ.\nމިހާރު އޭނާ އަށް 44 އަހަރެވެ. ކައިވެނި ރޫޅި އެ ކައިވެނިން ލިބުނު ދަރިންތައް ވެސް ބޮޑެތިވެއްޖެ އެވެ.\nއެހެން ކައިވެންޏެއް ކުރުމުގެ ވިސްނުމެއް ވެސް ނެތެވެ. ނަމަވެސް އޭނާ އަދިވެސް ފޫހިނުވާ އެއްކަމެއް އެބައޮތެވެ.\nމިއީ އައިޝަތު ސުޒާނާގެ ވާހަކަ އެވެ. ކުޑަކުދިންނަށް ހާއްސަ ކޮސްޓިއުމް ހެދުން ފެހުމުގައި ގިނަ ބައެއްގެ މަގްބޫލުކަން ހޯދާފައިވާ މި ހިތްވަރުގަދަ އަދި އެހާމެ ހުނަރުވެރި މި "މަންމަ" އަކީ މި ފަހަރުގެ ހޮވުމެވެ.\nފެހުމަކީ އޭނާގެ ހަމައެކަނި މަސައްކަތެއް ވެސް ނޫނެވެ. ފެހުމާއި ކުރެހުމާއި ބޮޑު އަކުރު އެޅުމާއި ހަފުލާތަކަށް ތަންތަން ޒީނަތްތެރިކުރުމާއި ބޭނުންވާ ސްޓައިލަކަށް ތަންތަނުގެ ނަން ބޯޑު ހަދައި ދިނުމަކީ ވެސް އޭނާ ކުރާ ކަމެކެވެ. ވެލޭނާގޭ އިމާރާތުގެ ތިރީގައި އެހެރަ، މަންސޫން ކެފޭގެ ނަން ބޯޑަކީ ވެސް އޭނާގެ މަސައްކަތަކެވެ.\nހަނދާލީ ފިލާތަކުގައި ބޮޑުއަކުރު އެޅި ދުވަސްތަކަކީ އޭނާގެ ސްކޫލްގެ ހަޔާތުގެ އެންމެ ކުލަގަދަ ހަނދާންތައްކަން ޔަގީނެވެ. ނަމަވެސް އެކަން ފާހަގަކޮށް ސްކޫލަކުން އޭނާ އަށް ހަނދާނީ ފިލައެއް ނުދެ އެވެ.\nކޮންމެއަކަސް، ސުޒާނާ މިހާރު ހުސްވެފައި ހުރި މަސައްކަތަށް ހާއްސަވީ ކިހިނެތްތޯ ބަލާލަމާ ހިނގާށެވެ.\nޒުވާން އުމުރުގައި ކައިވެނިކޮށް އޭނާގެ އަލަތު ދަރިފުޅު ލިބުނީ އުމުރުން 20 އަހަރުގަ އެވެ. އޭރު އޭނާ ވަޒީފާ އަދާކުރަމުން ދިޔައީ އިމިގްރޭޝަނުގަ އެވެ. އެއަށް ފަހު، ވިހައިގެން ގޭގައި މަޑުކޮށްލީ އެވެ.\nސުޒާނާ ބުނީ ތުއްތުކުދިންނަށް ހާއްސަ ކޮސްޓިއުމް ހެދުން ފެހުމުގެ ތެރެއަށް ވަދެވެން ފެށީ އެ ހިސާބުން ކަމަށެވެ. އެހެންވީމަ ދަރިއަކު ލިބޭ ހިސާބުން ގޭގައި މަޑުކޮށްލާ ކޮންމެ އަންހެނަކު ވެސް މި ވަނީ ވަރަށް ވެސް ހުނަރުވެރި "މަންމަ" އަކަށެވެ. މި ސިލްސިލާ އާދަކޮށް ވިދާޅުވާނަ އެކަން ފާހަގަ ވެސް ކުރެއްވޭނެ އެވެ.\n"މިއީ އެއްގޮތަކަށް ވެސް ވިޔަފާރިއަކަށް ފެށި ކަމެއް ނޫން އަޅުގަނޑު އެންމެ ފުރަތަމަ. ކުއްޖަކު ލިބުނީމަ އޭނާ އަށް މިކަހަލަ ރީތި ހެދުމެއް ފަހައިދޭން ބޭނުންވީ. އެގޮތަށް ފަށައިގެން ގޮސް އާއިލާ އާއި ގާތް މީހުންގެ ކުދިންނަށް ވެސް ފަހައިދޭން ފެށުނީ،" ސުޒާނާ ކިޔައިދިނެވެ.\nމިހެން އޭނާ ފެށި މި މަސައްކަތަކީ އާމްދަނީ ހޯދުމަށް އޭނާ މިހާރު ކުރާ މަސައްކަތެވެ. އެންމެ ފުރަތަމަ މިގޮތަށް ހެދުން ފަހައި ދިނީ އަމިއްލަ ދަރިއަށެވެ. ދެން އާއިލާގެ މީހުންނަށެވެ. ގާތް މީހުންގެ ކުދިންނަށެވެ. އެއަށް ފަހު އޭނާގެ ކުދިން ކިޔެވި ސްކޫލްތަކުގެ ހާއްސަ އިވެންޓްތަކަށެވެ.\nއޭނާގެ ވިޔަފާރީގެ މި ސިލްސިލާ ފެށިގެން އައީ މިހެންނެވެ. އޮންލައިންކޮށް އޭނާގެ ވިޔަފާރި ގޭގެ ސިޓިން ރޫމުން ފުޅާކޮށްފައިވާއިރު މާލެ ފިޔަވައި އެހެން ރަށްތަކުން ވެސް އޯޑަރު ލިބޭ ކަމަށް އޭނާ ބުންޏެވެ.\nބޭނުންވާ ވައްތަރެއްގެ ކޮސްޓިއުމް ހެދުމެއް ފަހާލުމަކީ ސުޒާނާ އަށް މިހާރު އެއްވެސް ކަމެއް ނޫނެވެ. މަސައްކަތްކުރަން އިނދެފައި ބަނީ/ރެބިޓް ހެދުމެއް ނަގައި ދައްކާލަމުން އޭނާ ބުނީ "މިއީ ދެ ތިން ގަޑިއިރުގެ މަސައްކަތް" ކަމަށެވެ.\n"އެކަމަކު މިއީ ވަރަށް ބައިވަރު މަސައްކަތް ހަގީގަތުގައި،" އޭނާ ބުނީ މިހެންނެވެ.\n"ދުވާލުގެ ހުރިހާ ވަގުތެއްގައި އަޅުގަނޑު މިހާރު ކުރާ ކަމަކީ މިއީ. ކުދިންތައް އެ ތިބީ ބޮޑެތިވެފައި. އެހެންވީމަ ރޭގަނޑު އެކެއް ދޭއް ޖަހަން ދެން ވެސް އަޅުގަނޑު އިނދެފާނަން މި މަސައްކަތްކުރަން،" ސުޒާނާ ބުންޏެވެ.\nސުޒާނާ ބުނީ އޭނާ މި މަސައްކަތަށް ހުސްވިޔަސް މަސައްކަތް ކުރަނީ ކޮންމެހެން ލާރީގެ ބޭނުމުގައި ނޫން ކަމަށެވެ. އޭނާ ބުނީ ކުރާހިތްވާ ކަމެއްވީމަ، މި ކަމުން އަތް ދޫނުކޮށްލެވެނީ ކަމަށެވެ.\nއެހެންވީމަ، ދަންނަ ގާތް މީހެއްގެ ދަރިއަކު ހިތާނުކޮށްގެން އުޅޭ ނަމަވެސް އެ ގެއެއްގައި ކުރަހައި ޒީނަތްތެރިކޮށް ދެނީ ސުޒާނާ އެވެ. އޭނާ ބުނީ ގިނަ ފަހަރަށް ސްކޫލްތަކަށް ވެސް މިފަދަ ކޮސްޓިއުމް ޑްރެސް ފަހައި ދީފައި ހުންނާނީ ހިލެ އެވެ. އަދި އަމިއްލަ ދަރިން ކިޔަވަން އުޅުނުއިރު، އެއިން ކުއްޖެ ސްކޫލެއްގައި އިވެންޓެއް އޮންނަ ނަމަ ވެސް އެ އިވެންޓެއްގެ ތައްޔާރީތަކުގައި ބައިވެރިވެ މަސައްކަތްކޮށްދެނީ އެގޮތަށް މަސައްކަތްކުރުމަށް ޖެހިފައިވާ ލޯތްބެއްގެ ބޮޑުކަމުން ކަމަށެވެ.\nނަމަވެސް މިހާރު އޭނާގެ މަސައްކަތް ވިޔަފާރިއަކަށް ބަދަލުކޮށްފައިވުމުން ގިނައީ ވިޔަފާރީގެ ޕްރޮޖެކްޓްތަކެވެ. އެގޮތުން އޭނާގެ މަސައްކަތަށް މިހާރު އެންމެ ބޮޑު ޑިމާންޑެއް އޮތީ ޕްރައިމަރީ ސްކޫލްތަކާއި ކުޑަކުދިންނަށް ހާއްސަ ޕާޓީތަކުންނެވެ.\nސުޒާނާ ފަހާ ކޮސްޓިއުމް ޑްރެސްއެއްގެ އާންމު އަގަކީ 500 ރުފިޔާ އެވެ.\nއޭނާ ބުނަނީ މިއީ އޭނާ އަށް އުނދަގޫ މަސައްކަތެއް ނޫން ކަމަށެވެ.\n"އެންމެ އުނދަގުލީ އެއްޗެހި ހޯދަން،" ސުޒާނާ ބުންޏެވެ.\n"އެކަމަކު ބޭނުންވާ ފޮތި ނުލިބިއްޖެ ނަމަ ފޮތީގައި އަމިއްލަ އަށް ކުރަހަނީ."


Bavathi ge aa teaser eh | Mihaaru\n"ބަވަތި" ގެ އާ ޓީޒާ ޓްރެއިލާއެއް\n05 ސެޕްޓެމްބަރ 2019 - 11:03\nމިދިޔަ ހޯމަ ދުވަހުން ފެށިގެން އޮލިމްޕަސް ސިނަމާގައި ދައްކަމުން އަންނަ ފިލްމު "ބަވަތި" ގެ އާ ޓީޒާ ޓްރެއިލާއެއް ބެލުންތެރިންނަށް ދައްކާލައިފި އެވެ.\nމި ފިލްމަކީ މުޅިން އަލަށް ޑައިރެކްޝަނަށް ނުކުތް އިލްޔާސް ވަހީދު ލިޔެ، ޑައިރެކްޓްކޮށްފައިވާ ސައިކޮލޮޖިކަލް ތުރިލާއެކެވެ. އޭނާގެ މި އުފެއްދުމަށް ގިނަ ބައެއްގެ ތައުރީފް އަންނަނީ ލިބެމުންނެވެ.\nވިދަމުން އަންނަ އަންނަ ބަތަލާ ނުޒުހަތު (ނުޒޫ) ޝުއައިބާއި އަލަށް ތައާރަފުވި އެކްޓަރު އަހުމަދު އިފްނާޒް ފިރާގް ލީޑް ރޯލު ކުޅޭ "ބަވަތި" އަކީ މިހާތަނަށް ދިވެހި ސިނަމާ އިން ފެނުނު އެންމެ ތަފާތު އެންމެ ފުރިހަމަ އެއް ފިލްމުގެ ގޮތުގައި ގިނަ ބަޔަކު ފާހަގަކޮށްފައިވެ އެވެ.\nމީގައި ކިޔައި ދެނީ ކައިވެނިކޮށްގެން ރަށަކުން ފިރިމީހާއާ އެކު މާލެ އަށް ދިރިއުޅުން ބަދަލުކުރާ އަންބަކަށް ދިމާވާ އާދާހިލާފު ކަންތައްތަކެވެ.\nޑައިރެކްޓަރު އިލްޔާސް ބުނެފައިވާ ގޮތުގައި އޭނާގެ އަލަތު ފިލްމު ބެލުންތެރިން ބަލައިގަތުމަކީ ވަރަށް ބޮޑު ކާމިޔާބީއެކެވެ. އަދި އެންމެ ފުރަތަމަ ދުވަހުން ފެށިގެން ވެސް އަޒުމަކަށްވީ ބެލުންތެރިން ޝައުގުވެރިވާ ކަހަލަ އާ ކޮންސެޕްޓަކަށް ފިލްމެއް ހަދަން ކަމަށް ބުންޏެވެ.\n"ބަވަތި" ގެ މޮޅު ވާހަކަ އާއި ފިލްމުގެ ފުރިހަމަކަމުގެ ވާހަކަ ގިނަ ބަޔަކު ދައްކަމުން އަންނަ އިރު މީގެ އެންމެ އަޅައިގަންނަ އެއް ކަމަކީ މިހާތަނަކަށް ދިވެހި ފިލްމަކުން ނުފެން ވަރުގެ މޮޅު ވީއެފްއެކްސް (ސްޕެޝަލް އިފެކްޓްސް) މުޅި ފިލްމުގެ އެކި ހިސާބުތަކުން ފެނުމެވެ. މީގެ އިތުރުން ތަރިންގެ އެކްޓިން އާއި ސިނަމޮޓޯގްރީގެ އިތުރުން މިއުޒިކް ވެސް ވަރަށް ފާހަގަކޮށްލެވޭ ކަމަށް ފިލްމު ބެލި މީހުން ސޯޝަލް މީޑިއާގައި ވެސް ފިލްމަށް ތައުރީފުކުރަމުން ބުނެފައިވެ އެވެ.\nއޮލިމްޕަހުގައި "ބަވަތި" ކާމިޔާބު ޝޯތަކެއް ދައްކަމުން އަންނަ އިރު މި މަހުގެ 21 އާ ހަމައަށް އެތަނުގައި ފިލްމު ދައްކާނެ އެވެ. އަދި ރަށްރަށުގައި ވެސް ފިލްމު އެޅުވުމުގެ މަސައްކަތް އަންނަނީ ކުރަމުންނެވެ.\nއިލްޔާސް ބުނެފައިވާ ގޮތުގައި އޭނާ މިހާރު އަންނަނީ ދެވަނަ ފިލްމަކަށް ވެސް ތައްޔާރުވަމުންނެވެ. އަދި އޭގެ ސްކްރިޕްޓް ނިމި، ކާސްޓުން ވެސް ފައިނަލްކޮށްފައިވާ ކަމަށާއި އަންނަ އަހަރުގެ ކުރީކޮޅު ފިލްމުގެ ޝޫޓިން ފަށާނެ ކަމަށް ބުންޏެވެ.\nތިފިލްމު ބެލިން. ފުރިހަމަ ރިވެތި ފިލްމެއް. އަހަރެންވެސް މިއުޅެނީ ރަގަޅު ފިލްމެއް ވުޖޫދަށް އައީމަ ތިފިލްމުގެ ޓްރެއިލާއެއް ނެރެގެން. ކިއަނީ "ތުންތުން މަތިން". ދިމާވާ މީހުން ކައިރީ ބުނަމުން މިދަނީ ފިލްމުގެ ރަގަޅުވާހަކަ.


ކ. ކާށިދޫގައި އަލަށް ހިއްކި ސަރަހައްދަށް ފޯރުކޮށްދީފައިވާ ކަރަންޓުގެ ހިދުމަތް އަޕްގްރޭޑް ކުރުމުގެ މަސައްކަތް ކުރިއަށް ދާ ކަމަށް ސްޓެލްކޯއިން ބުނެފިއެވެ.\nސްޓެލްކޯއިން ބުނީ، ކ. ކާށިދޫގައި އަލަށް ހިއްކި ސަރަހައްދުން ލޯކަލް ޓޫރިޒަމަށް ކަނޑައަޅާފައި ވާ ސަރަހައްދަށް ކަރަންޓު ފޯރުކޮށްދިނުމަށްޓަކައި މަސައްކަތް ކުރަމުން ދާ ކަމަށެވެ. އެ ގޮތުން މީޑިއަމް ވޯލްޓޭޖް ނެޓްވޯކް އަޕްގްރޭޑް ކުރުމުގެ މަސައްކަތްތަކެއް ކުރަމުން ދާ ކަމަށް ސްޓެލްކޯއިން ބުނެއެވެ.\nމި މަސައްކަތުގެ ތެރެއިން ފޮނުވާފައިވާ، ޓްރާންސްފޯމަރު މިހާރު ވަނީ ސަބްސްޓޭޝަންގައި ބަހައްޓާފައި ކަމަށް ސްޓެލްކޯއިން ބުނެއެވެ. އެ ޓްރާންސްފޯމަރާ އެކު ކާށިދޫގެ ކަރަންޓުގެ ނެޓްވޯކް އިތުރަށް ފުރިހަމަ ކުރެވިގެން ދާނެ ކަމަށާއި އެކަމުގެ ފައިދާ ރައްޔިތުންނަށް ލިބިގެން ދާނެ ކަމަށް ވެސް ސްޓެލްކޯއިން ބުނެއެވެ.\nކަރަންޓުގެ ހިދުމަތްތައް އެންމެ ފުރިހަމަ އަށް ފޯރުކޮށް ދިނުމުގައި އަބަދުވެސް ދެމި ތިބި ސްޓެލްކޯގެ އަމާޒަކީ ކަރަންޓުގެ މަސައްކަތްތައް ފުރިހަމަ ކަމާ އެކު ރައްޔިތުންނަށް ފޯރުކޮށް ދިނުމެވެ. އަދި ކަރަންޓުގެ މައްސަލަތައް ހައްލު ކޮށްދީ ރައްޔިތުންނާ ވީހާ ވެސް ގާތުން މަސައްކަތް ކުރުމުގައި އެ ކުންފުނި ދެމި ތިބުމަށް މަސައްކަތް އަބަދުވެސް ކުރެއެވެ.\nއަރުޝީފަށް ނެގީ 06/12/2021 21:39\nއެންމެފަހުން އަޕްޑޭޓްކުރީ 06/12/2021 21:39\nޚަދީޖާ އާދަމް 16 މިނެޓު ކުރިން\nއަބްދުލް ވާހިދު ޙަސަން 16 މިނެޓު ކުރިން


ސިންގަޕޯ އެއަރލައިންސްގެ ކާގޯ އޭޖެންޓަކަށް ސެންޗޫރިއަން ސިންގަޕޯ އެއަރލައިންސްގެ ކާގޯ އޭޖެންޓަކަށް ސެންޗޫރިއަން\nސިންގަޕޯ އެއަރލައިންސްގެ ކާގޯ އޭޖެންޓަކަށް ސެންޗޫރިއަން\nސިންގަޕޯ އެއަރލައިންސްގެ ކާގޯ ސޭލްސް އޭޖެންޓަކަށް ސެންޗޫރިއަން ހަމަޖައްސައި، އެގްރީމަންޓް ބަދަލުކުރަނީ.. ފޮޓޯ: ސެންޗޫރިއަން\nސިންގަޕޯ އެއަރލައިންސްގެ ކާގޯ ސޭލްސް އޭޖެންޓަކަށް ސެންޗޫރިއަން އެއަރ ހަމަޖައްސައިފިއެވެ.\nސިންގަޕޯ އެއަރލައިންސްގެ ކާގޯ ސޭލްސް އޭޖެންޓަކަށް ސެންޗޫރިއަން ހަމަޖައްސައި އެގްރީމަންޓްގައި ސޮއިކޮށްފައިވަނީ، އެކަމަށްޓަކައި އިއްޔެ، ސިންގަޕޯ އެއަރލައިންސްގެ ދިވެހިރާއްޖޭގެ އޮފީހުގައި ބޭއްވި ރަސްމިއްޔާތެއްގައެވެ. މި އެއްބަސްވުމުގައި ސިންގަޕޯ އެއަރލައިންސްގެ ފަރާތުން ސޮއިކުރެއްވީ ރާއްޖެއަށް ކަނޑައަޅާފައި ހުންނަވާ ޖެނެރަލް މެނޭޖަރު އަޙްމަދު ޒުހުރީ ޖޯޙަރީއެވެ. ސެންޗޫރިއަން އެއަރގެ ފަރާތުން ސޮއިކުރެއްވީ، އެކުންފުނީގެ މެނޭޖިންގ ޑިރެކްޓަރު ޙުސައިން ނިޒާރުއެވެ.\nއެއްބަސްވުމުގައި ސޮއިކުރުމަށްފަހު ސެންޗޫރިއަން އެއަރގެ މެނޭޖިންގ ޑިރެކްޓަރު ޙުސައިން ނިޒާރު ވިދާޅުވީ، ސިންގަޕޯ އެއަރލައިންސް އާއިއެކު ވެވުނު މި އެއްބަސްވުމުގެ ސަބަބުން ރާއްޖެއިން އިތުރު ޤައުމުތަކަށް މުދާ ބޭރުކުރުމުގެ ފުރުސަތު ލިބިގެންދާނޭކަމަށެވެ.\nމިއާއިއެކު މަހުގެ ބާވަތްތަކާއި އެނޫންވެސް ބާވަތްތައް އެކްސްޕޯޓްކުރުމަށް އިތުރު މާކެޓްތަކުން ފުރުސަތު ލިބި ރާއްޖޭގެ އެކްސްޕޯޓާއި އުފެއްދުންތެރިކަން އިތުރަށް ކުރިއަރައިގެން ދިއުމަށް ފުރުސަތު ބޮޑުވެގެންދާނޭކަމަށްވެސް ސެންޗޫރިއަން އެއަރއިން ބުނެއެވެ.\nސެންޗޫރިއަން އެއަރ އަކީ ސެންޗޫރިއަން ޕަބްލިކް ލިމިޓެޑްގެ ސަބްސިޑަރީ ކުންފުންޏެކެވެ. ސެންޗޫރިއަން އެއަރ އަކީ، ވައިގެ މަގުން ގެނެވޭ މުދަލާއި، އަދި އަންނަ ފަސެންޖަރުންނަށް ޙިދުމަތްދިނުމަށް އުފައްދާފައިވާ ކުންފުންޏެކެވެ.


Rehendhi Khadheeja:2firikalu gathukuri vaahaka Thaarekhgaivaa Bodu Olhungandeh | Fenvaru Online\n08:11 - 29 އޭޕްރީލް 2020 -0ކޮމެންޓް\nއައްސުލްޠާނާ ޚަދީޖާ ރެހެންދި ކަނބައިދި ކިލެގެ ސިރީ ރާދަ އަބާރަނަ މަހާ ރެހެންދި އަކީ އައްސުލްޠާނު ޢުމަރު ވީރު ރަސްގެފާނުގެ ދޮށީ ދަރިކަނބަލުންނެވެ. އެކަމަނާ ނިސްބަތްވަނީ ދިވެހިރާއްޖޭގެ ރަސްކަމަށް އައި ބޭރުގެ ފުރަތަމަ ދަރިކޮޅު ކަމަށްވާ އުމަރުވީރު ދަރިކޮޅަށެވެ. ރެހެންދި ޚަދީޖާގެ ކާފާފުޅު ޞަލާޙުއްދީން ޞާލިޙަކީ ބަންގާޅުގެ ވިޔަފާރިވެރިއެކެވެ.\nރެހެންދި ޚަދީޖާއަށް ރަސްކަން ލިބިވަޑައިގެންނެވީ އެކަމަނާގެ ބައްޕާފުޅު އައްސުލްޠާން އަބުލްފަތުޙި ޖަލާލުއްދީން ޢުމަރު ވީރު (1306މ. – 1335މ.) ގެ ރަސްކަމަށްފަހު، އޭނާގެ ދަރިކަލުން އައްސުލްޠާން އަޙްމަދު ޝިހާބުއްދީން (1335މ. – 1341މ.) ގެ ރަސްކަމަށް ފަހުގަ އެވެ. ޝިހާބުއްދީނު ރަދުންނަކީ ރެހެންދި ޚަދީޖާގެ އެއްބައްޕާ، ވަކި ބަނޑު ކޮއްކޯފުޅެކެވެ. ޝިހާބުއްދީނު ރަސްކަމުން އަޒުލުކުރެވުނީ ރަސްކަމުގެ ބޮޑުން އެ ރަދުންގެ ދޯދިޔާ އަޚުލާޤާ ނުރުހިލައްވައިގެންނެވެ.\nއިބުނު ބަތޫތާ ލިޔުއްވުމުން އެނގޭގޮތުގައި ޝިހާބުއްދީން ރަދުން ރަސްކަމުން އަޒުލުކުރެވުނީ އާދަވެގެން ރޭގަނޑު ސަރުކާރުގެ ކުރިއަށް ތިއްބެވި ބޭފުޅުންގެ އަނބިންނާއި އާދައިގެ އަންހެނުންނާއެކު ވެސް ހިންގަވާ އުޅުއްވި ދަށު ދަރަޖައިގެ ޢަމަލުފުޅުތަކުގެ ސަބަބުންނެވެ. ޝިހާބުއްދީން އަވަހާރަކޮށްލީ ރަސްކަމުން ދުރުކޮށް އަރުވާލައްވާފައި ހުންނަވަނިކޮށް ރަސްކަމުގެ ބޮޑުން މާލެއިން މީހަކު ހައްދުންމައްޗަށް ފޮނުވައިގެން ކަމަށް އިބުނު ބަތޫތާގެ ލިޔުއްވުމުން ދޭހަވެއެވެ.\nޝިހާބުއްދީން ރަދުން އަވަހާރަކޮށްލެއްވުމާ ވެސް ރެހެންދި ޚަދީޖާއާ ގުޅުވައިގެން ބައެއް ފަރާތްތަކުން ވާހަކަ ދައްކައެވެ. އެކަމަކު އެ ވާހަކަތަކުގައި އެއްވެސް ޙަޤީޤަތެއް އޮތްތަނެއް ނުފެނެއެވެ.7އަހަރު ރަސްކަން ކުރެއްވި ޝިހާބުއްދީން ރަދުންނަށްފަހު އެ ރަދުންގެ ދައިތާފުޅު ރެހެންދި ޚަދީޖާއަށް ރަސްކަން ލިބިވަޑައިގެންނެވީ ރަސްކަމުގެ ބޮޑުން އެކަމަނާއަށް ރަސްކަން ދެއްވީމައެވެ. ޝިހާބުއްދީނުގެ ދަރިކަލަކު އަދި ޝިހާބުއްދީނާއި ރެހެންދި ޚަދީޖާގެ ބައްޕާފުޅުގެ އެހެން ބޭފުޅަކު ވެސް ނެތަތީއެވެ. ރެހެންދި ޚަދީޖާ ރާއްޖޭގެ ރަސްކަމަށް އިސްކުރެވުނީ 1341 މ (742ހ.) ގައެވެ.\nރެހެންދި ޚަދީޖާގެ ރަސްކަން\nރެހެންދި ޚަދީޖާގެ ރަސްކަމުގެ ދުވަސްވަރަކީ ދިވެހިން ވަރަށް ހަމަޖެހިގެން އުޅުނު ވަރަށް ތިޔާގި ދުވަސްވަރެކެވެ. ރެހެންދި ޚަދީޖާގެ ރަސްކަމުގައި ދެ ފަހަރު ރާއްޖެ ވަޑައިގެންނެވި މޮރޮކޯގެ މަޝްހޫރު ސައްޔާޙު އިބުނު ބަތޫތާގެ ދަތުރުނަމާއާއި، ރެހެންދި ޚަދީޖާގެ ދުވަސްވަރު ލިޔެފައިވާ ބޮޑުގަލު މިސްކިތު ލޯމާފާނުގެ ލިޔުންތަކުން ސާބިތުކޮށްދޭ އެންމެ ބޮޑު ޙަޤީޤަތަކީ ރާދަވަޅިތަކުގައާއި އަލްޤާޟީ ޙަސަން ތާޖުއްދީނު ލިޔުއްވާފައިވާ ތާރީޚު އިސްލާމި ދީބާ މަޙަލުގައި ރެހެންދި ޚަދީޖާއާ އާ ބެހޭގޮތުން ލިޔުއްވާފައިވާ ވާހަކަތަކުގައި އޮޅުންބޮޅުންތަކެއް ހުރިކަމެވެ.\nރެހެންދި ޚަދީޖާ އެ ކަމަނާގެ ދެ ފިރިކަލުން ގަތުލުކޮށް ވެރިކަމަށް އިސްވިކަމަށް ލިޔެފައިވާ ރާދަވަޅިތަކަކީ އެ ކަމަނާގެ ރަނިކަމަށްފަހު މާފަހުން ލިޔުނު އަދި އެކަތިން އަނެކައްޗަށް ނަކަލުކުރަމުން އައި އެއްޗެކެވެ. ތާޖުއްދީނު ލިޔުއްވި ތާރީޚު ފޮތަކީ ރެހެންދި ޚަދީޖާގެ ޒަމާނުގެ 350 ވަރަކަށް އަހަރު ފަހުގެ މަސައްކަތްޕުޅެކެވެ. އެ ފޮތުގައި ރެހެންދި ޚަދީޖާގެ ވާހަކަތައް ކަނަލު ކުރެވިގެންދާނީ ރާދަވަޅިތަކުގައި ހުރި މަޢުލޫމާތާއި މީހުންގެ ތުންތުންމަތިން ދެކެވެމުންދިޔަ ވާހަކަތަކުގެ މައްޗަށް ކަމަށް ގަބޫލުކުރެވެއެވެ.\nތާޖުއްދީނުގެ ތާރީޚު ފޮތުގެ އަސްލު މީލާދީން 1753 ގައި މަލަބާރީން ރާއްޖެއަރައި ގަނޑުވަރު އަންދާލިއިރު ވަނީ އަނދައިގެން ގޮސްފައެވެ. ފަހުން ފެނިފައި ވަނީ އެހެން ބޭފުޅުން އެ ފޮތުން ނުވަތަ އެ ފޮތް ކިޔާފައިވާ މީހުންގެ ހަނދާންތަކުގެ މައްޗަށް ލިޔުއްވާފައިވާ އެ ފޮތުގެ ނަކަލު ނުވަތަ އަތުން ލިޔެފައިވާ ކޮޕީތަކެއް ކަމަށް ގަބޫލުކުރެވެއެވެ. ފެނިފައިވާ ކޮޕީތަކުގައި ވެސް ތަފާތުތައް ހުއްޓެވެ.\nއިބުނު ބަތޫތާ ދެފަހަރު ރާއްޖެ ވަޑައިގެންނެވިއިރު އޭނާއާ ރެހެންދި ޚަދީޖާގެ ދެ ފިރިކަލެއްގެ ދައުރާ ބައްދަލުވެއެވެ. އެ ދެ ދައުރުގެ ވާހަކަތަކުން ވެސް އެނގެނީ ރެހެންދި ޚަދީޖާގެ ރަސްކަމުގައި އިންނެވި ނަމަވެސް ރަސްކަމުގެ ހުރިހާ ކަމެއް ހިންގަވައި ބަލަހައްޓަވަމުން ގެންދެވީ އޭރަކު އެ ކަމަނާއާ ކައިވެނި ބައްލަވައިގެން ހުންނެވި ފިރިކަލެއް ކަމެވެ.\nއެއިން ބޭފުޅަކާ އެކަމަނާއާ މައްސަލައެއް ޖެހިވަޑައިގެން ޚިޔާލު ތަފާތުވެގެން ދެބަސްވެގެން އުޅުއްވި ވާހަކައެއް އިބުނު ބަތޫތާ ލިޔުއްވާފައެއް ނުވެއެވެ. އަދި އެއްވެސް ފިރިކަލަކު ގަތުލުކުރެއްވި ކަމެއް އަދި ގަތުލު ކުރައްވަން އުޅުއްވި ކަމެއް އަދި ފިރިކަލެއްގެ ރަސްކަން އެ ފިރިކަލަކު އަވަހާރަކޮށްލެއްވުމަށްފަހު ހޯއްދެވި ކަމަކަށް ވެސް ލިޔުއްވާފައެއް ނުވެއެވެ. އެހެންވީމާ ސުވާލަކީ އެފަދަ ވާހަކަތަކެއް ތާރީޚުގެ ޞަފުޙާތަކުގައި ލިޔެވިގެން މިއުޅެނީ ކީއްވެގެންތޯއެވެ؟\nރެހެންދި ޚަދީޖާދިވެހި ތާރީޚްތާރީޚްސަޤާފަތް


ކޯވިޑް19 ފަންޑަށް ކަންގަނާ 25 ލައްކަ ރުޕީސް ހަދިޔާ ކޮށްފި – Dhen.mv\nކޯވިޑް19 ފަންޑަށް ކަންގަނާ 25 ލައްކަ ރުޕީސް ހަދިޔާ ކޮށްފި\nApril 2, 2020 - 3:37 am\nމިހާރު ދުނިޔޭގެ އެކި ހިސާބުތަކުގައި، ހަލުވިކަމާއިއެކު ފެތުރެމުން އަންނަ ކޯވިޑް 19 ކޮރޯނާވައިރަހާ ދެކޮޅަށް އިންޑިއާއިން ކުރަމުން އަންނަ މަސައްކަތްތަކަށް އެހީވާން ބޮޑުވަޒީރު ނަރެންދުރަ މޯދީ އިއުލާންކުރެއްވި ފަންޑް "ޕީއެމް-ކެއާޒް" އަށް މަޝްހޫރު ބަތަލާ ކަމަށްވާ ކަންގަނާ ރަނޯތު 25 ލައްކަ އިންޑިއަން ރުޕީސް ހަދިޔާކޮށްފިއެވެ.\nކަންގަނާގެ ދައްތަ ކަމަށްވާ ރަންގޯލީ ޗާންޑެލް ކުރި ޓްވީޓެއްގައި ބުނީ އޭނާގެ ކޮއްކޮ ކަންގަނާ ވެސް ޕީއެމް ކެއާޒް ފަންޑަށް 25 ލައްކަ ރުޕީސް ހަދިޔާ ކޮށްފައިވާ ކަމަށެވެ. އޭނާ ވަނީ ކަންގަނާ ފައިސާ ހަދިޔާކުރި ސުލިޕްވެސް ހިއްސާކޮށްފައެވެ.\nއިންޑިއާ 21 ދުވަހަށް ލޮކްޑައުން ކުރުމާއި ގުޅިގެން ކަންގަނާ ވަނީ ގޭގައި ތިބެގެން ވަގުތުގެ ބޭނުން ހެޔޮގޮތުގައި ހިފުމަށް ކުރެވިދާނެ ބައެއް ކަންކަން އޭނާގެ ސަޕޯޓަރުންނާއި ހިއްސާ ކޮށްފައެވެ.\nމިހާތަނަށް ޕީއެމް-ކެއާޒް" އަށް އެހީ ދިން ތަރިންގެ ތެރޭގައި ވިކީ ކޯޝަލްއާއި ހެމާ މާލިނީއާއި އޭނާގެ ދޮންދަރި ސަނީ ޑިއޯލްއާއި އަކްޝޭ ކުމާރާއި ވަރުން ދަވަންއާއި މަޝްހޫރު ކޮމީޑިއަން ކަޕިލް ޝަރުމާއާއި ޕްރިޔަންކާ ޗޯޕްޅާ، ކަރީނާ ކަޕޫރާއި، އަނުޝްކާ ޝަރުމާ ހިމެނެއެވެ.


Ummeedhu kan'dailai Eaman ventilatorun nagany\nހުޅުމާލޭގައި އިއްޔެ ހަވީރު ހިނގި ނުރައްކާތެރި އެކްސިޑެންޓެއްގައި ސީރިއަސް އަނިޔާތަކެއް ލިބުނު މާލެ ސިޓީ ކައުންސިލްގެ އަންހެނުންގެ ތަރައްގީއަށް މަސައްކަތްކުރާ ކޮމިޓީގެ މެމްބަރު އައިމިނަތު އީމާންގެ ފުރާނަ ސަލާމަތް ކުރެވިދާނެ ކަމުގެ އުންމީދު ކަނޑައިލައި ވެންޓިލޭޓަރުން ނަގަން ނިންމައިފި އެވެ.\nހުޅުމާލެ ކުރެދިމާ ހިނގުމުގައި އިއްޔެ ހަވީރު 4:25 އެހާކަންހާއިރު އީމާން އެކްސިޑެންޓްވެފައި ވަނީ ބާރު ސްޕީޑެއްގައި ދުއްވާފައި ދަނިކޮށް ސްޕީޑް ބްރޭކަރަކަށް އަރައިގެންނެވެ. އެކްސިޑެންޓަށްފަހު އޭނާ ފުރަތަމަ ގެންދިޔައީ ހުޅުމާލެ ހޮސްޕިޓަލަށެވެ.\nއޭގެ ފަހުން އިތުރު ފަރުވާއަށް ރޭ އޭޑީކޭ ހޮސްޕިޓަލަށް ގެންދިޔަ އެވެ. އޭޑީކޭ ހޮސްޕިޓަލުގެ އައިސީޔޫގައި ފަރުވާ ދެމުން އަންނައިރު އީމާން އަދިވެސް ހެޔެެއް ނާރަ އެވެ. އޭނާގެ ފުރާނަ ސަލާމަތް ކުރެވިދާނެ ކަމުގެ އުންމީދު ކަނޑައިލައި ވެންޓިލޭޓަރުން ނަގަން ނިންމާފައިވާ ކަމަށް ސިޓީ ކައުންސިލުން އަވަސް އަށް ވަނީ ޔަގީންކޮށްދީފަ އެވެ.\nބައެއް ހަބަރުތަކުގައި އީމާން ނިޔާވެފައިވާ ކަމަށް ރިޕޯޓު ކުރި ނަމަވެސް އެކަން ސިޓީ ކައުންސިލުން ޔަގީން ކޮށެއް ނުދެ އެވެ.\nއީމާން ހޮސްޕިޓަލަށް ގެންދިޔައިރު ވެސް ހާލު ވަރަށް ސީރިއަސް އެވެ. އީމާން ހޮސްޕިޓަލަށް ގެންދެވުނީ ވެސް އެކްސިޑެންޓް ހިނގިތާ 20 ވަރަކަށް މިނެޓް ލަހުންނެވެ. އެހެންކަމުން ފަރުވާ ދިނުމުގައި ވެސް ލަސްތަކެއް ހުއްޓެވެ.\nއެކްސިޑެންޓްގައި އީމާންގެ ބޮލަށް ލިބުނު އަނިޔާގެ ސަބަބުން ސިކުނޑިއަށް ވަނީ ލޭ އެޅިފަ އެވެ. މައުލޫމާތު ލިބޭ ގޮތުގައި ބޮލުގެ ނާށިގަނޑު ފަޅައިގެން ގޮސް ސިކުނޑީގެ ބައެއް ބޭރަށް ނިކުމެފައިވެ އެވެ.\nއޭޑިކޭ ހޮސްޕިޓަލް އެކްސިޑެންޓް\nއީމާން މަރުވި ކަމަކަށް އަދި ނުނިންމާ


"Naifaru Dhaairaa Member Shiyaam Ah 100 Akun 100" - Vaguthu\n"ނައިފަރު ދާއިރާ މެންބަރު ޝިޔާމަށް ސަތޭކަ އަކުން ސަތޭކަ"\n2 މަސް ކުރިން ( މާޗް 22, 2019 )\nއަޙުމަދު ޝިޔާމް، ނައިފަރުގެ ރައްޔިތުންނާއި އެކު\nނިމިގެންމިދާ، އަށާރަވަނަ ރައްޔިތުންގެ މަޖިލީހުގެ މެމްބަރުން، އެ ދާއިރާތަކަށް ގެނެސްދެއްވާފައިވާ ކުރިއެރުމާއި، ތަރައްޤީގެ ކަންކަން ވަޒަންކުރާނެ ބަޔަކީ އެ ދާއިރާގެ ރައްޔިތުންނެވެ.\nއެގޮތުން، ނައިފަރު ދާއިރާ ތަމްޞީލް ކުރައްވާ މެމްބަރުގެ މަސައްކަތަށްވެސް އަންނަ މަހުގެ ހަވަނަ ދުވަހު އެ ދާއިރާގެ ރައްޔިތުން މާކްސް ދެއްވާނެއެވެ. އެ ދާއިރާގެ ގިނަ ރައްޔިތުން ޤަބޫލުކުރާގޮތުން، ނައިފަރު ދާއިރާގެ ރައްޔިތުން، ފަސް އަހަރުގެ މުއްދަތަށް މިހާރުގެ މެންބަރު އަހުމަދު ޝިޔާމް އާއި ހަވާލުކުރި އިމްތިޚާނުން އޭނާ ވަނީ ސަތޭކަ ޕަސަންޓް މާކްސް ހޯއްދަވާފައެވެ.\nނައިފަރު ދާއިރާ އަށް މި ދިޔަ ފަސް އަހަރު ދުވަހުގެ ތެރޭގައި ޝިޔާމް ވަނީ ވަރަށް ގިނަ މަސައްކަތްތަކެއް ކޮށްދެއްވާފައެވެ. ދާއިރާގެ ރައްޔިތުން ހީވެސް ނުކުރާފަދަ ތަރައްޤީ ވަނީ ގެނެސްދެއްވާފައެވެ.\nވިހި އަހަރު ދުވަސް ވަންދެން ނައިފަރުގެ ރައްޔިތުން އެދެމުން ދިޔަ ނަރުދަމާ އާއި ފެނުގެ ނިޒާމުވެސް ނިންމަވައިދެއްވި މެމްބަރަކީ ޝިޔާމެވެ. އަދި ރާއްޖެތެރޭގައި މިހާތަނަށް އަޅާފައިވާ އެންމެ ބޮޑު އަތޮޅު ހޮސްޕިޓަލް ވެސް ހުރީ ނައިފަރުގައެވެ. ރާއްޖޭތެރޭގައި އޮތް އެންމެ ބޮޑު ބަނދަރުވެސް އޮތީ ނައިފަރުގައޭ ބުނުމުން ދޮގަކަށް ނުވާނެއެވެ. މިއީ ނިމިދިޔަ ރައީސް ޔާމީންގެ ސަރުކާރާއި ގުޅިގެން، ނައިފަރަށް ގެނެސްދެއްވާފައިވާ ބޮޑެތި ކުރިއެރުންތަކެވެ. މީގެ އިތުރުން، ޒަމާނީ ބޮޑު މިސްކިތެއް ނައިފަރުގައި އަޅައިދީ، އަލަށް އާބާދުވެފައިވާ ސަރަހައްދުގައި ކަރަންޓުގެ ވިއުގަ އެޅުމުގެ މަޝްރޫޢުވެސް ހިންގާފައިވަނީ ޝިޔާމްގެ ފަސް އަހަރު ދުވަހުގެ މުއްދަތުގެ ތެރޭގައެވެ.\nމީގެ އިތުރުން ނައިފަރަށް ވަޒީފާގެ ފުރުޞަތުތައް ގެނެސްދެއްވުމަށްވެސް ޝިޔާމް ވަނީ ގިނަ ގުނަ މަސައްކަތްތަކެއް ކުރައްވާފައެވެ. އެގޮތުން، ޕީ.ޖ ގެ އޮފީހަކާއި، އިކޮނޮމިކް މިނިސްޓްރީގެ ބިޒްނަސް ސެންޓަރ އެއްވެސް ނައިފަރުގައި ވަނީ ޤާއިމުކޮށްދެއްވާފައެވެ.\nނައިފަރު ރައްޔިތުން މީގެ 25 އަހަރު ކުރިން ދެކެމުން އައި ހުވަފެނުގައިވެސް ކުލަ ޖައްސަވައިދެއްވީ، ނައިފަރު ދާއިރާގެ މިހާރުގެ އެމްޕީ އަޙުމަދު ޝިޔާމެވެ. އެއީ ޅ.އަތޮޅުގައި އެއާރޕޯޓެއް އެޅުމަށް އެ ދާއިރާގެ ރައްޔިތުން ކުރަމުން އައި ފޮނި އުންމީދެވެ. މިހާރު އެ މަސައްކަތުގެ ޢަމަލީ މަސައްކަތް ފެށިފައިވާ އިރު، މިކަމުގެ ސަބަބުންވެސް ގިނަ ވަޒީފާތަކެއް އެ ސަރަހައްދުގައި އިތުރުވެގެންދާނެއެވެ.\nކުރިއަށް އޮތް ރައްޔިތުންގެ މަޖިލީހުގެ އިންތިޚާބުގައި ޝިޔާމް ކުރިމަތިލައްވަނީ ޕްރޮގްރެސިވް ކޯލިޝަންގެ ފަރާތުންނެވެ.\nމަޖިލިސް އިންތިޚާބު ބޭއްވުމަށް ހަމަޖެހިފައިވަނީ އަންނަ މަހުގެ ހަވަނަ ދުވަހުއެވެ.\nއިންޑިއާ އާއި ރާއްޖެ ދެމެދު ފެރީ ނިޒާމް ގާއިމް ކުރުމުން ބޮޑެތި މުޖުރިމުން ރާއްޖެ އަތުވެދާނެ- އެމްޕީ ޝިޔާމް\nމި ސަރުކާރު މި އޮތީ އައިސީޔޫގައި - ޝިޔާމް\nއެކި ފިކުރުތަކުގެ ފަހުލަވާނުންނާއެކު ޝިޔާމް ހޯދި ކާމިޔާބީ ވަރަށް ޚާއްޞަ\nމާޗް 22, 2019 23:17\nއެމްޕީ ޟިޔާމް ހަމަ ހަބޭސް\nމާޗް 23, 2019 13:52\nއެމްޕީ ޝިޔާމް ތަފާތު ދައްކައިދީފި.\nާަސްޓިއަރިން ކޮމިޓީ ޗެއަރޕާސަން\nމާޗް 23, 2019 14:35\nޝިޔާމް އަކީ ނައިފަރުގެ ރައްޔިތުންނަށް ލިބުނު ރަންގަޑެއް. ނައިފަރު ރައްޔިތުން އެތައް އަހަރެއް ވަންދެން ބަރުދާސްތު ކުރަމުން އައި ހިތްދަތި ދުވަސްތައް މާޒީކުރުވައި ދެކެމުން އައި ހުވަފެންތަކުގައި ކުލަޖައްސަވައިދެއްވި. ޝިޔާމްގެ5އަހަރުގެ ދައުރުގައި ނައިފަރުގެ އިތުރުން ރާއްޖޭގެ އެކި ރަށްރަށުގެ ރައްޔިތުންނަށް ދިމާވެފައިވާ ދަތިތައް ހައްލުކޮށް ދެއްވުމަށް ސަރުކާރުގެ ތެރެއިން ގިނަ މަސައްކަތްތަކެއް ކޮށްދެއްވި. މޭވާ ލިބިލިބި ހުރި ގަހެއް ކެނޑުމަކީ ކޮސްކަމެއް. ނަިފަރަށް އިތުރަށް ބޭނުންވާ ކަންތައް ދެންވެސް ކޮށްދެވޭނީ އިޙްލާސްތެރިކަމާއެކު ކުރިންވެސް ކޮށްދިން އެމް.ޕީ ޝިޔާމް އަށް. ޢޭޕްރިލް6ވަނަ ދުވަހު އަހަރެމެން ޝިޔާމް އަށް 100 އިން 100 ދީ ނައިފަރު ދާއިރާގެ ގޮނޑީގައި އިރާދަކުރެއްވިއްޔާ ބައިންދާނަން


China In Australia Ge Coal Import Nukuran Feshumun India Ah Faidhaa - Vaguthu\nރާއްޖެއިން ކޮވިޑްގައި އެއްދުވަހުން ހަމީހުން މަރު، ބިރުވެރި އިންޒާރެއް! - 21 ގަޑިއިރު ކުރިން\nޗައިނާ އިން އޮސްޓްރޭލިއާގެ ކޯލް އިމްޕޯޓު ނުކުރަން ފެށުމުން އިންޑިއާއަށާއި އިންޑޮނޭޝިއާއަށް ފައިދާ ބޮޑުވާން ފެށިއެވެ. މިއީ ދުނިޔޭގެ ކޯލް ވިޔަފާރިއަށް އަންނަ ބޮޑު ބަދަލަކަށް ވެގެން ހިނގައިދާނެއެވެ.\nއެންމެ ގިނައިން ކޯލް އެކްސްޕޯޓު ކުރާ ގައުމެއްގެ ގޮތުގައި ފާހަގަ ކުރެވިފައިވާ އޮސްޓްރޭލިއާގެ ކޯލްއަށް އިންޑިއާއިން ކުރާ ޑިމާންޑު މިހާރު ވަނީ އިތުރު ވެފައެވެ. މި ބަދަލު އައ ޗައިނާއިން އޮސްޓްރޭލިއާގެ ކޯލް އިމްޕޯޓު ނުކުރަން ފެށުމުންނާއި އޮސްޓްރޭލިއާއިން ކޯލްގެ އަގު ހެޔޮ ކުރުމުން ކަމަށެވެ.\nޗައިނާއިން މިދިޔަ އަހަރު އޮސްޓްރޭލިއާގެ ބައެއް އުފެއްދުންތައް އިމްޕޯޓު ކުރުން ހުއްޓާލުމާ އެކު ދެ ގައުމުގެ ދެމެދުގައިވާ އެކުވެރިކަން ވަނީ ހީނަރުވެފައެވެ. އެގޮތުން 2019 ވަނަ އަހަރު ޗައިނާއަށް 57 އިންސައްތަ ކޯލް އިމްޕޯޓު ކޮށްފައިވެއެވެ. އޭގެ ތެރެއިން 40 އިންސައްތަ އަކީ އޮސްޓްރޭލިއާއިން އިމްޕޯޓު ކޮށްފައިވާ ކޯލް ކަމަށް ޗައިނާގެ ކަސްޓަމްސްގެ ތަފާސް ހިސާބުތަކުން ދައްކައެވެ.\nއޮސްޓްރޭލިއާގެ އުފެއްދުންތައް ޗައިނާއިން އިމްޕޯޓު ނުކުރަން ފެށުމުން އިންޑިއާގެ އިތުރުން ބައެއް ގައުމުތަކަށް ފައިދާ ވާން ފެށިއެވެ. އެގޮތުން އިންޑޮނޭޝިއާ އަށާއި، މޮންގޯލިއާ އަދި ރަޝިއާއަށް ފައިދާ ވާކަން ފާހަގަ ކޮށްލެވެއެވެ. އޮސްޓްރޭލިއާއިން އިމްޕޯޓު ކުރަމުންދިޔަ ކޯލްގެ ބަދަލުގައި ޗައިނާއިން މިހާރު ގިނަ އަދަދަކަށް ކޯލް އިމްޕޯޓު ކުރަމުންދަނީ އިންޑޮނޭޝިއާއިންނެވެ. އެގޮތުން މިދިޔަ އަހަރުގެ ނޮވެމްބަރު މަހު ވަނީ ދެގައުމުގެ މެދުގައި 4.5 ބިލިއަން ޑޮލަރުގެ ސަޕްލައި ޑީލްއެއް ކުރެވިފައެވެ.\nއެންމެ ގިނައިން ކޯލް އިމްޕޯޓު ކުރާ ޗައިނާއިން ކޯލްގެ ވިޔަފާރިއަށް ގެނެވުނު ބަދަލާ ގުޅިގެން އިންޑިއާގެ ކޮމްޕެނީތަކުގެ ވެރިންނަށް ފައިދާވެއެވެ. ޑިސްކައުންޓަކާއެކު އޮސްޓްރޭލިއާގެ ކޯލް އިންޑިއާއަށް ގަންނަމުން ދާއިރު، އެގައުމުން ދެ ވަނައަށް އެންމެ ގިނައިން ކޯލް އިމްޕޯޓު ކުރާ ގައުމަކަށް އިންޑިއާ ވަނީ ވެފައެވެ. ނަމަވެސް، ޗައިނާއިން ކޯލް އިމްޕޯޓު ކުރާ ނަމަ ބޮޑު އަގު ދީފައި ދަށް ކޮލިޓީގެ ކޯލް އެހެން ގައުމުތަކުން ގެންނަން ޖެހުމުން ޗައިނާގެ ކޯލް އިމްޕޯޓު ކުރާ މީހުންގެ ޝަކުވާ ވަނީ ގިނަވެފައެވެ.\nޗައިނާއިން އޮސްޓްރޭލިއާގެ ކޯލް އިމްޕޯޓު ކުރުން ހުއްޓާލުމުން، އޮސްޓްރޭލިއާއިން ޗައިނާއަށް ކޯލް އިމްޕޯޓު ކުރާ މިންވަރު 47 އިންސައްތައަށް ދަށް ވެފައިވެއެވެ. މިއާއެކު އޮސްޓްރޭލިއާގެ ޖުމުލަ ކޯލް އެކްސްޕޯޓު ވަނީ ހަތް އިންސައްތައަށް ވުރެ ބޮޑަށް ދަށް ވެފައެވެ.\nއިންޑިއާ އިން އިއްޔެވެސް ރެކޯޑް އަދަދަކަށް މީހުން ކޮވިޑަށް ފައްސިވެއްޖެ\nއިންޑިއާގެ ހާލަތު ގޯސް، އޮކްސިޖެން ނުލިބޭ ހާލުގައި މާސްކު ވެސް ނުލިބޭ!\nލަންކާއަށް އިންޑިއާ މީހުން ދަތުރުކުރުން މަނާ ކޮށްފި\nއޭޕްރީލް 12, 2021 10:59\nޗައިނާއިން އޮސްޓްރޭލިއާގެ ކޯލް އިމްޕޯޓު ކުރުން ހުއްޓާލުމުން، އޮސްޓްރޭލިއާއިން ޗައިނާއަށް ކޯލް އިމްޕޯޓު ކުރާ މިންވަރު 47 އިންސައްތައަށް ދަށް ވެފައިވެއެވެ. ކީކޭތަ މިކިޔަނީ؟


މާތް ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމްގެ ޙަދީޘެއްގެ މާނައިގައިވެއެވެ. ”އަދި އެމީހެއްގެ އަޚާގެ ކިބައިން ދުނިޔެ މަތީގައި ދަތިކަމެއް ފިލުވައިދީފި މީހަކަށް، އެމީހަކަށް ޤިޔާމަތްދުވަހުން ޖެހޭ މުޞީބާތްތަކުގެ ތެރޭން މުޞީބާތެއް ﷲ ސުބްހާނަހޫވަތައާލާ ފިލުއްވައިދެއްވާހުއްޓެވެ. އަދި އުނދަގުލެއް ޖެހިފައިވާ މީހާއަށް ފަސޭހަކޮށްދީފިމީހަކަށް، ﷲ ސުބްހާނަހޫވަތައާލާ އެމީހަކަށް ދުނިޔެމަތީގަޔާއި އާޚިރަތުގައި ފަސޭހަކޮށްދެއްވާނެއެވެ. އަދި މުސްލިމެއްގެ (ޢައިބު ފޮރުވައިދީފިމީހާ)ގެ ޢައިބު، ދުނިޔެއާއި އާޚިރަތުގައި ﷲ ސުބްހާނަހޫވަތައާލާ އެމީހެއްގެ ޢައިބުފޮރުވައިދެއްވާ ހުއްޓެވެ. އަދި ހަމަކަށަވަރުން އެމީހެއްގެ އަޚާއަށް އެހީވުމުގެ މަތީގައި ހުންނަމީހާއަށް އެހީތެރިވޮޑިގަތުން މަތީގައި ﷲ ސުބްހާނަހޫވަތައާލާ ވޮޑިގެންވެއެވެ."\n[رواه مسلم في صحيحه: 2699]\nމާތްﷲ ސުބްހާނަހޫވަތައާލާ އަށްޓަކައި އެހީ ތެރިވެދެއްވާ! މާތްﷲ ސުބްހާނަހޫވަތައާލާ އަށްޓަކާ ކުރާ އެއްވެސް ހޭދައަކީ ގެއްލިގެންދާނެ އެއްޗެއް ނޫން!2ދުނިޔޭގަވެސް މަތިވެރި ވެގެންވާ ސަވާބާއި ދަރުމަ ލިބޭނެއެވެ, إن شاء الله\nވެދުން ސަލާމަށްފަހު އަދަބު އިޙްތިރާމާއިއެކު ދަންނަވަމެވެ.\nއަޅުގަނޑުގެ ނަމަކީ އައިޝަތު އިހްސާނާއެވެ. އަޅުގަނޑަކީ 2014ވަނަ އަހަރު އަޅުގަނޑުގެ ކަނާތު ފަރާތު ކިޑްނީ ހަލާކުވެގެން ނަގާފައިވުމުގެ ސަބަބުން ދިރިއުޅުމަށް މަސައްކަތް ނުކުރެވޭ ކުއްޖަކީމެވެ. ހަދާންނެތުމުގެ މައްސައްލަ ހުންނާތީ ތަޢުލީމް ނުލިބުމުގެ ސަބަބުން ރަގަޅު ވަޒީފާއެއްވެސް އަޅުގަނޑަށް ނުލިބެއެވެ. ކިޑްނީ ނެގުމާއި ގުޅިގެން ބުރަ މަސައްކަތް ކުރުންވެސް އަޅުގަނޑަށް ޑޮކްޓަރ ވަނީ މަނާ ކުރައްވާފައެވެ.\nކުއްޖަކު ލިބުނަސް ކިޑްނީގެ ޚާއްސަ ޑޮކްޓަރެއްގެ ލަފަގެ މަތިން ކުރިޔަށް ދިޔުމުން އިން ޝާ ﷲ ރަގަޅުވާނޭކަމަށް ޑޮކްޓަރވަނީ ވިދާޅުވެފައެވެ.\nއަޅުގަނޑުގެ ބަނޑުގަ ރިއްސާ ބޮލަށް އެނބުރުން އަރާ ރަގަޅަށް އިން ކިޑްނީ އިންނަ ފަރާތުގަ ރިއްސާތީވެ ޑޮކްޓަރަށް ދެއްކުމުން ވިދާޅުވީ އަޅުގަނޑު ބަލިވެ އިން ވާހަކައެވެ. ނަމަވެސް އޭގެ ހަތަރުމަސް ފަހުން އަޅުގަނޑުގެ ބަނޑުގަ ވަރަށް ބޮޑަށް ރިއްސާތީވެ ޑޮކްޓަރަށް ދެއްކުމުން ވިދާޅުވީ ރަގަޅަށް އިން ކިޑްނީ މަސައްކަތް ކުރާވަރު އަވަސްކަމުން ހަށިގަނޑުގެ ލޭ ދައްވަނީކަމަށެވެ.\nއެހެންކަމުން ޑޮކުޓަރުގެ ލަފާގެ މަތިން ވީއެންމެ އަވަހަކަށް ކިޑްނީގެ ޚާއްސަ ޑޮކްޓަރަކަށް ދެއްކުމުން ވިދާޅުވީ ރަގަޅަށް އިން ކިޑްނީގެ މަސައްކަތް 20 ޕަސެންޓް ދައްވެފައިވާކަމަށެވެ. އަދި ވީއެންމެ އަވަހަަކަށް ކިޑްނީއެއް ހޯދާ ލެއްވުމަށް ލަފާ ދެއްވެވިއެވެ.\nއަޅުގަނޑުމެން ދެމަފިރިން އަޅުގަނޑުގެ ކިޑްނީ ލެއްވުމަށް މިކުރާ މަސައްކަތުގައި ތިޔަ ލޮބުވެތި ފަރާތުގެ އެހީތެރިކަމަށް މިއަދު އަޅުގަނޑުމެން މިވަނީ ނިހާޔަތަށް ބޭނުންވެފެއެވެ. ﷲއަށްޓަކައި އަޅުގަނޑަށް މިކަމުގައި އެހީތެރިވެދެއްވުމަށް ވަރަށް ބޮޑަށް އާދޭހާއިއެކު އެދެމެވެ\nއަޅުގަނޑުގެ ހަށިގަނޑުގައި މިއަޅާވޭން ބުނެދޭންވެސް ނޭގޭވަރަށް ބައެއްފަހަރު އަޅުގަނޑުގެ ހަށިގަނޑުގައި ރިއްސައެއްވެ. ގިނަ ވަގުތުގައި އުޅެން ޖެހިފައިވަނީ ހޮސްޕިޓަލްގައެވެ. ކިތައްމެ ކުޑަކަމެއް ދިމާވިޔަސް ޑޮކްޓަރަށް ދައްކަން ދާންޖެހެނީ ކިޑްނީގެ ސްކޭންކޮށް އަދި ބަނޑުގެ ސްކޭން ހެދުމަށް ފަހުގައެވެ.\nއަޅުގަނޑުގެ ޚާލަތު މިވަގުތު ހުރިގޮތުން ފިރިމީހާއަށް މަސައްކަތް ކުރާނެ ވަގުތެއްވެސްވަނީ ނުދެވިފައެވެ. މިކަމާއި ގުޅިގެން އަޅުގަނޑުގެ ފިރިމީހާއަށް މިއަދު މިވަނީ ޒަރޫރީ ބޭނުންތައްވެސް ނުފުއްދޭހާ ބޮޑަށް ދަތިވެފައެވެ. ލިބޭ ކުޑަކުޑަ ވަގުތުކޮޅުގައިވެސް މަސައްކަތެއް ނުކޮށް އާމްދަނީއެއް ލިބޭނެ އިތުރު ގޮތެއް މިއަދު މިވަނީ ނެތިފައެވެ.\nމާތް ﷲ އަށް ޓަކައި އަޅުގަނޑުގެ ބަނޑުގައިމިވާ ދަރިފުޅު ދިރިހުރުމަށްޓަކައި ތިޔަ ފަރާތުގެ ދީލަތި އެހީތެރިކަން މިއަދު އަޅުގަނޑަށް ވަރަށްބޮޑަށް ބޭނުންވެއެވެ. މިކަމުގައި އަޅުގަނޑަށް އެހީތެރިވެދެއްވުމަށް ކިތައްމެ ކުޑަ މިންވަރެއްގެ އެހީތެރިކަމެއްވެސް ވެދެއްވާތޯ ތިޔަފަރާތަށް އާދޭސް ދަންނަވާހާލު މިސިޓީ ލިޔަމެވެ. އަދި މިސިޓީއާއިއެކު މިކަމުގައި ޑޮކްޓަރުން ދެއްވާފައިވާ ލިޔުންތަކާއި، ހަދާފައިވާ ސްކޭންތަކުގެ ކޮޕީ ތިޔަފަރާތުގެ މަޢުލޫމާތަށްޓަކައި ފޮނުވަމެވެ. އަދި މީގެ އިތުރަށް މަޢުލޫމާތު ސާފުކޮށްލައްވަން ބެނުންފުޅުނަމަ އަޅުގަނޑަށް ގުޅާލަދެއްވުން އެދެމެވެ.\nﷲއަށް ޓަކައި އަޅުގަނޑަށް އެހީއެއް ވެދެއްވުމަށް އަޅުގަނޑުގެ އެކައުންޓް ނަންބަރ 7730000179517އަށް ޓްރާންސްފަރ ކޮށްދެއްވުން އެދި އާދޭހާއިއެކު ދަންނަވަމެވެ\nއިޙްތިރާމް ޤަބޫލް ކުރެއްވުން އެދެމެވެ.\nއައިޝަތު އިހުސާނާ ފޯން 9547102\nއައިޝަތު އިޙްސާނާގެ ފިރިމީހާ ބުނީ އަނބިމީހާގެ ބަނޑަށް6މަސް ކަމަށާއި7މަސްވެއްޖެ ނަމަ ފްލައިޓުން ދަތުރުނުކުރެވިދާނެތީ ވަރަށް ބޮޑަށް ކަންބޮޑުވާކަމަށެވެ. އަދި މީހުންގެ އެހީތެރިކަމަށް އެދި އާދޭސްކުރަން ޖެހުނީ ދެން އެހެން ގޮތެއް ނެތުމުން ކަމަށެވެ.\n2 މާޗް 2021


ސުޕްރީމް ކޯޓުން ދިން ރައުޔަކީ "ތުން މެޓައެއް": އާދަމް ޝަރީފް އުމަރު\nނިމާ ހަސަން 29 މެއި 2020\nކައުންސިލަރުންގެ ދައުރު ދަންމާލުމަށް ގާނޫނުއަސާސީ އިސްލާހު ކުރުމާ ބެހޭގޮތުން ސުޕްރީމް ކޯޓުން ދީފައިވާ ރައުޔަކީ "ތުން މެޓައެއް" ކަހަލަ ރައުޔެއް ކަމަށް މަޑުއްވަރީ ދާއިރާގެ މެންބަރު އަދި ކުރީގެ ޑިފެންސް މިނިސްޓަރު އާދަމް ޝަރީފް އުމަރު ވިދާޅުވެއްޖެއެވެ.\nގާނޫނުއަސާސީ އިސްލާހު ކުރުމާބެހޭ ބިލަށް ބަހުސް ކުރައްވަމުން އާދަމް ޝަރީފް ވިދާޅުވީ، އެއީ ތުން މެޓައެއް ކަހަލަ، ހުރިހާ ފަރާތެއްވެސް ރުއްސާލަން ދެވޭ ރަނގަޅު، އަދި ފަރުވާއެއް ލިބޭ ކަހަލަ ރައުޔެއް ކަމަށެވެ. އޭނާ މިހެން ވިދާޅުވީ، މި ބިލުގެ މަސައްކަތް ކުރުމަށް އެކުލަވާލާފައިވާ މުޅި މަޖިލީހުގެ ކޮމިޓީގައެވެ.\nއާދަމް ޝަރީފް ވިދާޅުވީ، ގާނޫނުއަސާސީ އިސްލާހު ކުރުމުގެ މަސައްކަތުގެ ތެރެއިން އަބަދުވެސް ވާހަކަ ދައްކަވަމުން ގެންދެވީ ސުޕްރީމް ކޯޓުގެ ލަފައެއް ހޯދުމުގެ މުހިންމުކަމުގެ މައްޗަށް ކަމަށެވެ. އޭނާ ވަނީ އެ މަގު އިހްތިޔާރު ކޮށްގެން މަޖިލީހުން ސުޕްރީމް ކޯޓުގެ ލަފާ ހޯދީމައި އެކަން ފާހަގަ ކުރައްވާފައެވެ. އޭނާ ވިދާޅުވީ، އެ މަސައްކަތުން ފިލާވަޅެއް ލިބިވަޑައިގެންނެވި ކަމަށާއި، އެއީ އިންސާނުން އެހާ ފުރިހަމަ ނޫން ކަމަށާއި، ގިނަ ބަޔަކު ބައިވެރިކޮށްގެން ހޯދޭ ފަރުވާގެ ފުރިހަމަކަން ބޮޑުކަން ކަމަށެވެ.\nއޭނާ ވިދާޅުވީ، ގާނޫނުއަސާސީގެ 80 ވަނަ މާއްދާގައި ބުނާގޮތުން މިހާރު ތިބި މެންބަރުންނަށް ވެސް ތިބެވޭނެ ގޮތަކަށް އިސްލާހެއް ގެންނަން މަގުފަހިވާ ކަމަށެވެ. އަދި ބާބެއް އިތުރުކުރާނަމަ އިތުރު ކުރަން ޖެހޭނީ ޑިމޮކްރެޓިކް ހަމަތަކަށް ރަނގަޅަށް ފެތޭނެހެން، އަބަދާ އަބަދު ގާނޫނު އަސާސީއަށް ބަދަލު ގެންނަން ނުޖެހޭނެ ގޮތަކަށެވެ.\nސުޕްރީމް ކޯޓުން ދިނީ ހުރިހާ ފަރާތެއްވެސް ރުއްސާލަން ދެވޭ ކަހަލަ ރަނގަޅު، އަދި ފަރުވާއެއް ލިބޭ ކަހަލަ ރައުޔެއްކަން ފާހަގަ ކުރައްވާ އޭނާ ވިދާޅުވީ، ސުޕްރީމްކޯޓުން ދިނީ ދެމިއަ އެޅި ކަނޑިއެއް ކަމަށެވެ. އަދި ދެ ފެކްޝަނަށް ވެސް ވަރަށް ރަނގަޅަށް ފަހިވާ ކަހަލަ ގޮތަކަށް ދީފައިވާ ރައުޔެއް ކަމަށް އޭނާ ވިދާޅުވިއެވެ.\nއާދަމް ޝަރީފްގެ ވާހަކަތަކަށް ރައްދު ދެއްވަމުން އައްޑޫ މީދޫ ދާއިރާގެ މެންބަރު ރޮޒައިނާ އާދަމް ވިދާޅުވީ، އެމްޑީޕީގައި ދެ ފެކްޝަނެއް ނޯންނާނެ ކަމަށެވެ. އަދި އެމްޑީޕީއަކީ އަބަދުވެސް ހިޔާލު ތަފާތު ވީމައި އެކަމަށް ޒުވާބު ކުރާ ބައެއް ކަމަށް ވިޔަސް، މަސައްކަތް ކުރަނީ އެއް މަގްސަދެއް ހާސިލު ކުރުމަށްޓަކައި ކަމަށެވެ.\nއާދަމް ޝަރީފް މިފަދައިން ވިދާޅުވީ، ކައުންސިލަރުންގެ ދައުރު ދެންމުމަށް ގާނޫނުއަސާސީއަށް އިސްލާހު ގެނައުމުގައި ސުޕްރީމްކޯޓުގެ ލަފައަކަށް އެދުމުގެ ކުރިން އެމްޑީޕީ ބައެއް މެންބަރުންގެ ހިޔާލު ތަފާތު ވެފައި ވުމާ ގުޅިގެންނެވެ. އެގޮތުން ބައެއް މެންބަރުން ވަނީ އެމްޑީޕީން ވިޕްލައިނެއް ނެރެފައި ވަނިކޮށް، އެއާ ހިލާފުވެ ވަޑައިގެންފައެވެ.\nއަރުޝީފަށް ނެގީ 29/05/2020 23:32\nއެންމެފަހުން އަޕްޑޭޓްކުރީ 29/05/2020 23:32\nއާދަމް ނަޒީރު7މިނެޓު ކުރިން\nފަޒީނާ އަހުމަދު 21 މިނެޓު ކުރިން


ފިލި މައްސަލާގައި ބާޣީ ލުތުފީ ޖަލަށް ލާން ހުކުމް ކުރީ އެންމެ ހަތް މަހަށް | Sangu News\nފިލި މައްސަލާގައި ބާޣީ ލުތުފީ ޖަލަށް ލާން ހުކުމް ކުރީ އެންމެ ހަތް މަހަށް\n10 މާރޗް 2021 - 11:41\nރާއްޖެއަށް ދިން އުދުވާނީ ހަމަލާ ރާވައި ހިންގި އިސް މޭސްތިރިޔާ ހ.ހާޖަރާގޭ ބާޣީ ޢަބްދުﷲ ލުތުފީ ބޭސްފަރުވާއަށް ފޮނުވާލުމުން އެނބުރި ރާއްޖެ ނައިސް ފިލި މައްސަލައިގައި ހަތް މަހުގެ ޖަލު ހުކުމެއް ކްރިމިނަލް ކޯޓުން މިއަދު އިއްވައިފިއެވެ.\nބޭސްފަރުވާއަށް ރާއްޖެއިން ބޭރަށް 2010 ވަނަ އަހރު ފޮނުވުން ރާއްޖެއިން ބޭރުގައި ފިލައިގެން އުޅެނިކޮޮށް ދިވެހި ފުލުހުންގެ ޓީމެއްގެ ބެލުމުގެ ދަށުން، ބާޣީ ލުޠުފީ މާލެގެނެސްފައިވަނީ 2019 ވަނަ އަހަރުގެ ޖުލައި މަހުގެ9ވަނަ ދުވަހުގެ ރޭގައެވެ. ޢުމުރުން 70 އަހަރަށްވުރެ މަތިވެފައިވާ ލުޠުފީ އޭގެ ފަހުން ހުރީ ޖަލަށް ގެންގޮސްފައެވެ. އޭނާ މިހާރު ތަންފީޒު ކުރަމުން ދަނީ ނޮވެންބަރު3ގައި ރާއްޖެއަށް ދިން އުދުވާނީ ހަމަލާތަކާ ގުޅިގެން އޭނާގެ މައްޗަށް ކުރި ޖަލު ހުކުމުގެ ބާކީ ބައެވެ.\nއޭނާ ބޭސްފަރުވާއަށް ފޮނުވުން ފިލި މައްސަލާގައި އެންމެ ފަހުން ބޭއްވި އަޑު އެހުމުގައި އޭނާގެ ވަނީ ފިލިކަމަށް އެއްބަސްވެފައެވެ. އަދި ޝަރީޢަތުގައި ވާހަކަދައްކަމުން އޭނާ ވަނީ ބޭސްފަރުވާއަށް ފޮނުވުމުން ފިލިކަމަށް އެއްބަސްވެ އެންމެ ވީހާވެސް އަވަހަށް ހުކުމްކޮށްދިނުމަށާއި، ވީއެންމެ ކުޑަ ޙުކުމެއް ކުރުމަށް ޝަރީޢަތުގައި އެދިފައެވެ.\nލުތުފީ ފިލި މައްސަލައިގައި މިއަދު ބޭއްވި އަޑުއެހުމުގައި ގާޒީ ވަނީ ލުތުފީ ކުރިން އަޑުއެހުމުގައި މައްސަލައަށް އިއުތިރާފް ވެފައިވާތީ އިއުތިރާފްވީ މަޖުބުރުކޮށްގެންތޯ ސުވާލުކޮށްފައެވެ. ޖަވާބުގައި ލުތުފީ ބުނީ އިއުތިރާފްވީ އެއްވެސް މަޖުބޫރުކަމެއް ނެތި ކަމަށެވެ.\nމި މައްސަލާގައި ދެ ފަރާތުން ރިއާޔަތް ކުރި ކަންކަމަށް ބިނާކޮށް މައްސަލަ ބައްލަވާ ގާޒީ ނިންމެވީ ލުތުފީގެ މައްޗަށް ހަތް މަހާއި 18 ދުވަހުގެ ޖަލު ހުކުމެއް އިއްވުމަށެވެ. ގާނޫނުގައި އޮންނަ ގޮތުން ލުތުފީގެ އެ ކުށުގެ އަސާސީ އަދަބަކީ ނުވަ މަހާއި 18 ދުވަހެވެ. އެކަމަކު ދައުވާއަށް އިއުތިރާފްކޮށް އަދަބު ލުއިކޮށްދޭން އެދުމުން އެ އަދަބު ކުޑަކުރެވެން އޮންނަ މިންވަރަށް ހަތް މަހާއި 18 ދުވަހަށް ޖަލަށް ލާން ހުކުމް އިއްވަން ގާޒީ ނިންމެވީއެވެ.\nލުޠުފީ ފިލިކަމަށް އެއްބަސްވެއްޖެ\nދެވަނަ ބާޣީ ލުތުފީއެއް ބޭނުމެއް ނޫން: ތަންފުކެއް ވެސް ނުދޭނަން މަ ކުރަމޭ ހުވާ!


Ingireysivilaathah Fineege Varu Gadha Thoofaaneh Aranee - Vaguthu\nއިނގިރޭސި ވިލާތަށް ފިނީގެ ވަރުގަދަ ތޫފާނެއް އަރަނީ\n3 މަސް ކުރިން ( ފެބުރުއަރީ 8, 2021 )\nއިނގިރޭސި ވިލާތުގެ ކެންޓަބެރީ އާއި ނޯވިޗްގެ ސަރަހައްދުތަކަށް މިއަދު ފިނީގެ ވަރުގަދަ ތޫފާނެއް އަންނަން އުޅޭ ކަމަށް މޫސުމާބެހޭ އިދާރާ އިން ހާމަކޮށްފިއެވެ. މޫސުމާ ބެހޭ ގައުމީ އިދާރާ އިން ލަފާ ކުރާ ގޮތުން އަންނަ ހަފްތާގައި އެ ގައުމުގެ މޫސުން އިތުރަށް ގޯސްވާނެއެވެ.\nސްނޯ އާއި ފިނީގެ ސަބަބުން ބުދަ ދުވަހާ ހަމައަށް އިނގިރޭސި ވިލާތުގެ ގިނަ ސަރަހައްދުތަކުގައި ވަނީ ރީނދޫ ސަމާލު ނެރެފައެވެ.\nމޫސުމާ ބެހޭ އިދާރާގެ ޗީފް މީޓިރިއޮލޮޖިސްޓެއް ކަމަށްވާ ޕޯލް ގުންޑާސެން ބުނެފައިވަނީ ކުރިއަށް އޮތް ހަފްތާއާ ހަމައަށް ސްނޯ އާއި ފިނީގެ އަސަަރު އިނގިރޭސި ވިލާތުގެ އެކިހިސާބުތަކަށް ކުރާނެ ކަމަށް ލަފާ ކުރެވޭ ކަމަށެވެ. އަދި މީގެ އިތުރުން އާދީއްތަ ދުވަހު މުޅި އިނގިރޭސި ވިލާތަށް ގަދަ ފިނީގެ އަސަރު ކުރާނެ ކަމަށް އޭނާ ބުންޏެވެ.\nބައެއް ސަރަހައްދުތަކުގައި ސްނޯ ފެތުރިފައިވާ އިރު 5-10 ސެންޓިމީޓާއަށް ހުންނާނެ ކަމަށާއި އަނެއް ބައި ސަރަހައްދު ތަކުގައި 20 ސެންޓިމީޓާއަށް ހުންނަަނެ ކަމުގައި އޭނާ ބުންޏެވެ.\nފުރަބަންދުގެ ގަވާއިދާ އެއްގޮތަށް ޒަރޫރީ ބޭނުންތަކުގައި ނޫން ގޮތަކަށް ގެއިން ބޭރަށް ނުދިއުމަށް އެ ގައުމުން ވަނީ ގޮވާލައިފައެވެ.\nގައުމުގެ މުޅި ހިސާބުތަކުގައި ފިނީގެ ކަންތައް ބޮޑުވެގެން ގޮސްފައިވުމާ ގުޅިގެން އިނގިރެސިވިލާތުގެ ސިއްހަތާ ބެހޭ ފަރާތްތަކުން އިލްތިމާސް ކޮށްފައިވަނީ އުމުރުން ދުވަސް މީހުންނަށް ފަރުވާތެރިވުމަށާއި ކާރުތަކުގައިވެސް ކޮންމެހެން ކުރަންޖެހޭ ދަތުރުތަށް ނޫނީ ނުކުރުމަށެވެ.\nފެބުރުއަރީ 8, 2021 11:42\nވިންޓާ ރ އިޒް ހިޔާ ރ


Pompeii Ah Alifaan Faiban Feshumun Salaamaiyvaan Ulhunu2Meehunge Hashigandu Fenijje - Vaguthu\n5 މަސް ކުރިން ( ނޮވެމްބަރު 21, 2020 )\nމީގެ ދެހާސް އަހަރު ކުރިން އިޓަލީވިލާތުގެ ޕޮމްޕޭ ކައިރީ އަލިފާން ފަރުބަދައެއް ގޮވާ އެފަރުބަދައިން ފޭބި އަލިފާނާއި އަޅިއާއި ވިހަ ގޭހުގެ ސަބަބުން އެއަވަށުގެ އެންމެން މަރުވެގެން ދިޔަ ހާދިސާ އިން ސަލާމަތް ވާން އުޅުނު ދެމީހެއްގެ ހަށިގަނޑު ފެނިއްޖެ ކަމަށް އިޓަލީވިލާތުގެ ކަމާބެހޭ އިދާރާތަކުން ބުނެފިއެވެ.\nދިރާސާ ކުރާ ފަރާތްތަކަށް ފެނުނު ދެމީހުންގެ ހަށިގަނޑު ވެސް ވަނީ ފަރުބަދައިން ފޭބި އަޅީގެ ސަބަބުން "ގަނޑުވެފައެވެ." ޕޮމްޕޭގެ ތެރޭގައި މަރުވެފައިވާ މީހުންގެ ހަށިގަނޑުހެން މިދެހަށިގަނޑު ވެސް ފެންނަން އޮތީ ދެބުދުހެންނެވެ.\nއިޓަލީވިލާތުގެ އޮފިޝަލުން ބުނާ ގޮތުގައި ފެނުނު ދެހަށިގަނޑުގެ ތެރެއިން އެކަކީ ވަރަށް މުއްސަނދިން މީހެއްކަން މިހާތަނަށް ލިބުނު ހެކިތަކުން އެނގެއެވެ. ދެވަނަ މީހަކީ އޭނާގެ އަޅެއް ކަމަށް ވެސް އިޓަލީވިލާތުގެ އޮފިޝަލުން ބުނެއެވެ. ދެހަށިގަނޑުގެ މައްޗަށް ހައެއްކަ ފޫޓަށް ފަރުބަދައިގެ އަޅި އެޅިފައި ހުއްޓެވެ.\nދެހަށިގަނޑު ދިރާސާ ކުރުމަށް ފަހު އޮފިޝަލުން ބުނަނީ މީގެ ތެރެއިން މުއްސަނދި މީހާ އަކީ އުމުރުން 30 އަހަރާއި 40 އަހަރާއި ދެމެދުގެ މީހެއް ކަމަށެވެ. އޭނާގެ އެއްފައި އޮތީ ގުދު ވެފައެވެ. އޭނާގެ އަޅުމީހާ އަކީ އުމުރުން 18 އަހަރާއި 25 އަހަރާއި ދެމެދުގެ މީހެއް ކަމަށް ވެސް އޮފިޝަލުން ބުނެއެވެ.\nއޮފިޝަލުން ބުނާ ގޮތުގައި މިދެމީހުން މަރުވެފައި ވަނީ ބިމުގެ އަޑީގައި ހުރި އިމާރާތެއްގެ ތެރޭގައި ތިއްބައެވެ. އެމީހުން ބިމުގެ އަޑީގައި ހުރި ބިންގަރާސް އިމާރާތައް ވަނީ އަލިފާން ފައިބަން ފެށުމުން ސަލާމަތް ވެވެން އޮތް ގޮތަކީ އެއީ ކަމަށް ގަބޫލު ކޮށްގެން ކަމަށް ވެސް އޮފިޝަލުން ބުނެއެވެ.\nޕޮމްޕޭއަކީ ރޯމަނުންގެ އެންމެ ގަދީމީ އެއްރަށެވެ. އަދި އެއީ މީގެ އަހަރުތަކެއް ކުރިން ރޯމަނުންގެ އެންމެ ގަދަރުވެރި މީހުން އުޅުން ރަށެވެ. އާބާދީގައި 20،000 މީހުން އުޅުން ޕޮމްޕޭއަކީ އެ ޒަމާނުގައި އުމްރާނީ ގޮތުން އެންމެ ބޮޑަށް ކުރިއަރާފައިވާ ރަށެވެ.\nޕޮމްޕޭގައި ރާވިއްކާ ގެތަކާއި ހަށިވިއްކާ އިމާތްރާތަށް ހެދިފައި ހުއްޓެވެ. އަދި ގިނަ މީހުން އެއްފަހަރާ ފެންވެރޭނެ ފަދަ ބޮޑެތި ގިފިލިތަށް އެރަށުގައި ހެދިފައި ހުއްޓެވެ. އަދި އެރަށަކީ އެއް ޖިންސުން ގުޅުން ހިންގުމާއި ޖުވާ ކުޅުމާއި ޒިނޭ އާއި އަޅުންނަށް އިހާނެތިކޮށް ހިތުންފަދަ އެތަކެއް ފާހިޝް ކަންކަމެއް ކުރުމުގައި ދެމިތިބި މީހުން އުޅުނު ރަށެކެވެ.\nޕޮމްޕޭ ގައި ގާވެފައި ތިބި މީހުންތައް ބަލާލުމަށް އެރަށަށް ކޮންމެ އަހަރަކު ވެސް އެތައް މިލިއަން މީހުންނެއް ޒިޔާރަތް ކުރެއެވެ.\n3000 އަހަރުވެފައި އޮތް "ރަން ސިޓީއެއް" މިސްރުން ފެށިއްޖެ!\nއައްޑޫ ކޯއްޓޭގައި ހުރި ޒަމާންވީ މަހާނައަކުން އާދަޔާ ޚިލާފު މަންޒަރެއް\nހިތަދޫގައި ރަސްކަލެއްގެ ޒިޔާރަތެއް: ފަރިތަނޫން ތާރީހުން ސޮފްހާއެއް!\nނޮވެމްބަރު 21, 2020 23:27\nސުބުޙާނަﷲ، ހުރި ބިރުވެރިކަމެއްގެ ބޮޑުކަމާއެވެ. މާތްﷲގެ ކޯފާއަށް ބިރުވެތިވާށެވެ. މުންކަރާތްތަކުން ދުރުހެލިވެ ހެޔޮޢަމަލުތައް ގިނަކުރާށެވެ.\nނޮވެމްބަރު 21, 2020 23:30\nމިހާރުގެ ގޮތުން ނަމަ ޕޮންޕޭ ސިޓީ ، އޭރުގެ ސަދޫމް. ދިރި ތިބީންނަށް ރަނގަޅު އިބްރަތުން ފުރިގެންވާ ކޯފާއެއް. ކިތަންމެ ފުންކިއްލާ އަކަށް ފައިބާ އޮތަސް ﷲ އުރެދި އެއްޖިންސުން ގުޅުންހިންގާ، ދުނިޔަވީ ހުރިހާ ފާހިސްކަންތަކުގަ އުޅުނު މީހުންނަށް ލިބުނު ރަނގަޅު ފިލާވަޅެއް.\nނޮވެމްބަރު 22, 2020 03:37\nމިހާރުގެ ނަމުން ނަމަ ޕޮންޕޭ ކުރީގަ ވެސް ޕޮންޕޭ...ސޮދޫމް އާއި ޕޮންޕޭ އަކީ2ތަނެއް ވެރިޔާ\nނޮވެމްބަރު 22, 2020 08:18\nކޮއްކޮ ސަދޫމާ ޕޮންޕޭ އެއީ ދެތަނެއް.. ޕޮންޕޭގަ އުޅުނީ ސަދޫމުގޮތަށް އެއްޖިންސުން ގުޅުންހިންގާ މީހުނެއް ވެސް ނޫން.. އެތާނގަ ބޮޑަށް އޮތީ އަންހެނުންނާ ފިރިހެން ޒިނޭކުރާ ނާސިގެތަށް.. އެއީ ޤަދީމީ ރޯމަނުންގެ ރަށެއް.. ފަހުން ރޯމު ދަޢުލަތް ރޫޅި ވަކި ޤައުމުތައް އުފެދިގެން ދިޔަ އިރު ޕޮންޕޭ އޮތީ މިހާރުގެ އިޓަލީގެ ދަށުގަ..\nނޮވެމްބަރު 22, 2020 09:45\nސަދޫމް އެއީ އެހެން ތަނެއް\nނޮވެމްބަރު 21, 2020 23:31\nމަވެސް ހާދަބޭނުމޭ ތިތަނައް ޒިޔާރަތް ކުރަން ތަންތަން ބަލަން....ވިސްނާލިކޮންމެމީހަކަށް އިބްރަތެއް ތިހިނގަައި ދިޔަ ހާދިސާ މަތިން\nނޮވެމްބަރު 22, 2020 00:12\nވިސްނާ ފިކުރު ކުރާބަޔަކަށް އިބުރަތް ހާސިލް ވާނީ.\nނޮވެމްބަރު 22, 2020 08:12\nމިފަދަ ކަންކަމުން މިރާއްޖޭގެ މިއުޅޭ ވަޙުޝީ މީހުންނަށް ޢިބްރަތެއް ޙާޞިވާނެނަމަ ކޮންފަދަ ތޯއެވެ؟ މިއީ ސަމާސާ ވާހަކަތަކެއްނޫނެވެ. ދުވާވޭ ރޭ ހަތަރުދަމަ ރާބޮމުން ރާބުއިމަށް ހިތްވަރުދެމުން ފާޙިޝް ޢަމަލުތައް ކުރަމުންދާ މީހުން އިސްލާޙްވުމަށް މި ޢިބްރަތްތެރި ހާދިސާތައް ނުފުދޭތޯއެވެ؟ މާތްﷲ އަށް ބިރުވެތިވެ އާޚިރަތަށް ތައްޔާރުވަމާ ހިނގާށެވެ. މާތްﷲ އަޅަމެންގެ ފާފަތައް ފުއްސަވައި އިސްލާމް ދީނުގައި ފައިތިލަ ސާބިތުކޮށްދެއްވާށިއެވެ.\nނޮވެމްބަރު 22, 2020 09:30\nމިހާރުވެސް އިޓަލީއާއި ޔޫރަޕަކީ އެފަދަ ނުބައި ފާހިޝްގެ އަމަލުހިންގާ ތަނެއް. އެމީހުންގެ ޖާހިލް ނުބައި އަމަލު ހުއްދަކުރީ އދ އޭ އެކިޔާ އެމީހުންގެ މޮޑޭ ފުއްގަޑެއްފަދަ މަޖިލީހުން. މުއްސަދިކަމާ އާރާބާރު ހިނދުކޮޅެއްގެ ތެރޭ ނެތިދިޔައީ އިންސާނާގެގެ ނިކަމެތިކަން ދައްކައި ދެއްވުމަށް. އިބުރަތް ހާސިލްކުރަނީ ބުއްދިވެރިން.\nނޮވެމްބަރު 22, 2020 14:54\nޔަގީން ތަ އދ ކަން\nނޮވެމްބަރު 22, 2020 09:35\nމާތް ﷲ އަށް ބިރުވެތިވޭ. އަޅަމެން މާތް ﷲ ގެ އަޒާބުން ސަލާމަތް ކުރައްވާށި. މާތް ﷲ އީ ކޮންމެ ކަމަކަށް ކުޅަދުންވަންތަވެ ވޮޑިގެންވާ އޯގާވަންތަ ރަސްކަލާންގެ.\nނޮވެމްބަރު 24, 2020 18:13\nޔާރަށްބީ.ދިރިތިބީން ނަށް އިބުރަތެއް


5000 Aharu Kurin Valhulaifaivaa Dhemafiringe Kashiganduthah Fenijje - Vaguthu\nމީގެ 5000 އަހަރު ކުރިން، އަވަށްޓެރި އިންޑިޔާގެ ހަރިޔާނާ ސްޓޭޓުގައި ވަޅުލެވިފައިވާ ދެމަފިރިއެއްގެ ކަށިގަނޑުތައް ފެނިއްޖެއެވެ. މި ކަށިތައް ފެނިފައިވަނީ މި ކަށިތައް ވަޅުލެވިފައިވާ ޤަބުރުސްތާނު ކޮނުމުގެ މަސައްކަތުގައި ހަރަކާތްތެރިވަމުން ދިޔަ ތާރީޚު ދިރާސާކުރާ އިލްމުވެރިންތަކަކަށެވެ.\nޕޫނާގައި ހުންނަ ޔުނިވަރިސިޓީ އެއްގައި މަސައްކަތް ކުރާ އިލްމުވެރިންތަކަކަށް މި ކަށިތައް ފެނިފައިވަނީ ހަރައްޕަން ގަބުރުސްތާން ނަމަކަށް ކިޔާ ތަނަކުންނެވެ.\nއެފަރާތްތަކުން އިތުރަށް ބުނެފައިވާ ގޮތުގައި އަންހެނަކާއި ފިރިހެނެއްގެ މި ކަށިގަނޑުތައް ވަޅުލައިފައި ހުރީ އެއް ވަޅެއްގައެވެ. އަދި ފިރިހެން މީހާގެ މޫނު ބާއްވާފައި އޮތީ އަންހެން މީހާގެ މޫނާ ދިމާވާ ގޮތަށްކަމަށްވެސް އެފަރާތްތަކުން ބުނެފައިވެއެވެ. ހަމައެހެންމެ، މި ދެ މީހުން ވަޅުލައިފައިވަނީ އެއް ވަގުތެއްގައި ނުވަތަ އެއް ދުވަހެއްގައިކަމަށްވެސް އެފަރާތްތަކުން ބުނެފައިވެއެވެ.\nހަރައްޕަން ގަބުރުސްތާނު ކޮނެ ބެލުމުގެ މަސައްކަތްތައް މީގެ ކުރިންވެސް ތާރީޚު އިލްމުވެރިން ކޮށްފައިވެއެވެ. އެހެންނަމަވެސް، މިއަދާ ހަމައަށްވެސް އެތަނުން އެއްވެސް ތަނަކުން މިފަދަ ކަށިތަކެއް ފެނިފައި ނުވާކަމަށް މައުލޫމާތު ލިބެއެވެ.\nއެއް ވަޅެއްގައި މި ކަށިގަނޑު އޮއްވާ އެފަރާތްތަކަށް ފެނިފައިވާއިރު، ކުރިން އިންޑިޔާގައި އުޅުނު ފަރާތްތަކުން އެއް ވަޅެއްގައި ދެމަފިރިން ވަޅުލާ އުޅުމާ ބެހޭގޮތުން ތާރީޚު އިލްމުވެރިންގެ މެދުގައި ވަނީ ޚިޔާލު ތަފާތުވުންތަކެއް އުފެދިފައެވެ.


Mahuge ufedhdhun thakah Europe ge baazaaru fahikuran mashvaraakoffi | Mihaaru\nއީޔޫގެ ކޮމިޝަނާ އޮފް ޓްރޭޑް މެލްމްސްޓްރޮމްއާ ފޮރިން މިނިސްޓަރު އަބްދުﷲ ޝާހިދު ބައްދަލުކުރައްވަނީ\nމަހުގެ ބާވަތްތަކަށް އީޔޫ މާކެޓުން ލުއި ހޯދަން މަޝްވަރާކޮށްފި\n27 ޖޫން 2019 - 13:316comments\nމި މަޝްވަރާތައް ކުރެއްވީ ފޮރިން މިނިސްޓަރު އަބްދުﷲ ޝާހިދު ބެލްޖިއަމްގެ ވެރިރަށް ބްރަސުލްސް އަށް މިހާރު ކުރައްވާ ދަތުރުގައި އީޔޫގެ ކޮމިޝަނާ އޮފް ޓްރޭޑް މެލްމްސްޓްރޮމް އެކު އިއްޔެ ބޭއްވެވި ބައްދަލުވުމެއްގަ އެވެ. ފޮރިން މިނިސްޓްރީން ބުނީ ރާއްޖެ އާއި އީޔޫއާ ދެމެދު ވިޔަފާރީގެ ގުޅުން އިތުރަށް ހަރުދަނާ ކުރުމާ ބެހޭ ގޮތުން ވެސް މަޝްވަރާކުރި ކަމަށެވެ.\nއެންމެ ކުޑަކޮށް ތަރައްގީ ވެފައިވާ ގައުމުތަކުގެ ލިސްޓުން އުނިވެ، ތަރައްގީ ވަމުން އަންނަ ގައުމުތަކުގެ ގިންތީގައި 2011 ވަނަ އަހަރު ރާއްޖެ ހިމެނުމުން، އީޔޫގެ ގައުމުތަކަށް ރާއްޖޭން އެކްސްޕޯޓްކުރާ މަހުގެ އުފެއްދުންތަކަށް ޑިއުޓީ ނަގަން ފެށި އެވެ. އެހެންވެ އެކަށީގެންވާ އަގެއް ނުހޯދޭތީ އެކަމުގައި ލުޔެއް ހޯދަން ކުރީގެ ދެސަރުކާރުން ވެސް މަސައްކަތް ކުރި އެވެ. އެގޮތުން ޖެނެރަލައިޒްޑް ސިސްޓަމްސް އޮފް ޕްރިފަރެންސަސް ޕްލަސް (ޖީއެސްޕީ ޕްލަސް) ހޯދަން ކުރީ ސަރުކާރުން ހުށަހެޅި ނަމަވެސް އެ ކަންތައް ކާމިޔާބެއް ނުވި އެވެ.\nޖީއެސްޕީ ޕްލަސް އަކީ ޑިއުޓީ ދެއްކުމުގައި ލުއިތަކެއް ދިނުމަށް އީޔޫ އިން ގެންގުޅޭ ސްކީމެކެވެ. އެ އިނާޔަތް ރާއްޖެ އަށް ދިނުމަށް ކުރިން ދެކޮޅު ހެދި ސަބަބުތަކުގެ ތެރޭގައި ރާއްޖެ އިން ބައެއް މުއާހަދާތަކުގައި ސޮއިކުރިއިރު ބައެއް ރިޒަވޭޝަންތައް ހަދާފައި އޮތުން ހިމެނެ އެވެ.\nމެލްމްސްޓްރޮމް އާއި ޝާހިދު މަޝްވަރާ ކުރެއްވީ ޖީއެސްޕީ ޕްލަސް ރާއްޖެ އަށް ހޯދަންކަން ނުވަތަ ނޫންކަން އަދި ސާފެއް ނުވެ އެވެ.\nބްރަސުލްސް އަށް ކުރައްވާ ދަތުރުގައި ޝާހިދު ވަނީ އެ ޖަމާއަތުގެ އެހެން ބައެއް އިސް ބޭފުޅުންނާ ވެސް ބައްދަލުކުރައްވައިފަ އެވެ.\nއިތުރު ލިޔުންތައް މަސްވެރިކަން އީޔޫ އަބްދުﷲ ޝާހިދު، ފޮރިން މިނިސްޓަރު ފޮރިން މިނިސްޓްރީ ރާއްޖެ-އީޔޫ


"Bavathi"ge ticket vikkan fashaifi\n"ބަވަތި"ގެ ޓިކެޓު ވިއްކަން ފަށައިފި\nފިލްމުގެ ލީޑް ތަަރި ނުޒޫ --\nއައި ފިލްމްސްގެ ފުރަތަމަ ފީޗާ ފިލްމު "ބަވަތި"ގެ ޓިކެޓު އޮލިމްޕަހުގައި ވިއްކަން ފަށައިފި އެވެ.\nސެޕްޓެމްބަރު ދެވަނަ ދުވަހުގެ ރޭ ރިލީޒްކުރުމަށް ތައްޔާރުވަމުން އަންނަ މި ފިލްމަކީ އިލްޔާސް ވަހީދު ލިޔެ ޑައިރެކްޓުކުރާ ފުރަތަމަ ފިލްމެވެ.\nކުރިއަރަމުން އަންނަ ބަތަލާ ނުޒުހަތު ޝުއައިބު އާއި ފީޗާ ފިލްމަކުން އަލަށް ތައާރަފުވާ އަހްމަދު އިފްނާޒް ލީޑް ކުރާ މި ފިލްމުގައި ދައްކުވައިދޭނީ އާއިލީ މައްސަލަތަކުގެ ތެރެއިން ބޮޑުވަމުން އަންނަ ކުއްޖެއްގެ ހަޔާތަށް ރޫހާނީ ބާރުތަކެއް އައިސް ދިމާވާ އާދަޔާ ހިލާފު ކަންތައްތަކެއް ކަމަށް "ބަވަތި"ގެ ޓީމުން ބުނެ އެވެ.\nފިލްމުގެ ޓްރެއިލާ ---\n"ބަވަތި"ގެ އޮފިޝަލް ޓްރެއިލާ އާންމުންނަށް ދައްކާލާފައިވާއިރު، ޓްރެއިލާއިން ފިލްމުގައި އެންމެ މުހިންމު ރޯލުން ފެނިގެންދާ ނުޒޫގެ ހަޔާތުގެ އަަނދިރިކަން ފެނެ އެވެ. ރަށުތެރެއަށް ބަދުނާމު ވެފައިވާ ކަމާއި ނުޒޫގެ މަންމަގެ އަތެއް އެކަމުގައިވާ ކަން ވެސް ބުނެ އެވެ. އަދި، ކައިވެނީގެ ކުރިން މި ދިމާވާ ކަންކަމާއި މީހެއްގެ ފަރާތުން ކުރިމަތިވާ އަނިޔާތައްވެސް ކޮންމެވެސް ވަރަކަށް ދަައްކުވައިދެ އެވެ.\nކައިވެންޏަށްފަހު ނުޒޫ އާއި އިފްނާޒްގެ ދިރިއުޅުން ސަސްޕެންސް ގަނޑަކާއެކު ބަދަލުވެގެން އަންނަ ކަން ޓްރެއިލާ އިން ފާހަގަވެ އެވެ. ޓްރެއިލާގައި ނުޒޫ ބުނާ "އެއް ބިރުވެރިކަމުން ސަލާމަތްކޮށްގެން އައިސް އަނެއް ބިރުވެރިކަމަށް" ގެނައުމަކީ ކޮބައިކަމާއި ދެ މިނެޓުގެ ކުރު ޓްރެއިލާ ނިންމާލާއިރު ފެންނަ ކަޅު ދުންގަނޑަކީ ކޮބައިކަންވެސް އެނގޭނީ ދެން ފިލްމު ބަލާލުމުންނެވެ.\nމި ފިލްމުގެ 21 ޝޯ އޮލިމްޕަހުގައި ދެއްކުމަށް ހަމަޖެހިފައި ކަމަށްވެސް ފިލްމުގެ ޓީމުން ވަނީ ބުނެފަ އެވެ.\nފިލްމުގެ ރަސްމީ ޓްރެއިލާ ދައްކައިލުމުގެ ކުރިން ދެ ޓީޒާއަކާއި ޕްރޮމޯޝަނަލް ލަވައެއް ވެސް ކުރިން ވަނީ ދައްކާލައިފަ އެވެ.


ދިވެހި ::المؤمنون - އަލް މޫމިނޫން\n﴿١﴾ قَدْ أَفْلَحَ الْمُؤْمِنُونَ مؤمن ން ކާމިޔާބުވެއްޖެކަން ކަށަވަރެވެ.\n﴿٢﴾ الَّذِينَ هُمْ فِي صَلَاتِهِمْ خَاشِعُونَ އެއުރެންނީ، އެއުރެންގެ ނަމާދުގައި މަޑުމައިތިރިވެތިބޭ މީހުންނެވެ.\n﴿٣﴾ وَالَّذِينَ هُمْ عَنِ اللَّغْوِ مُعْرِضُونَ އަދި އެއުރެންނީ، ބޭކާރު ވާހަކަތަކާއި، ކަންތަކުން ދުރުހެލިވެތިބޭ މީހުންނެވެ.\n﴿٤﴾ وَالَّذِينَ هُمْ لِلزَّكَاةِ فَاعِلُونَ އަދި އެއުރެންނީ، زكاة ދޭމީހުންނެވެ.\n﴿٥﴾ وَالَّذِينَ هُمْ لِفُرُوجِهِمْ حَافِظُونَ އަދި އެއުރެންނީ، އެއުރެންގެ فرج ތަކަށް ރައްކާތެރިވާމީހުންނެވެ.\n﴿٦﴾ إِلَّا عَلَىٰ أَزْوَاجِهِمْ أَوْ مَا مَلَكَتْ أَيْمَانُهُمْ فَإِنَّهُمْ غَيْرُ مَلُومِينَ އެއުރެންގެ އަނބިންގެމައްޗަށާއި، އެއުރެންނަށް މިލްކުވެގެންވާ އަޅުންގެމައްޗަށް މެނުވީއެވެ. ފަހެ، ހަމަކަށަވަރުން، އެއުރެންނީ (އެކަމުގައި) މަލާމާތް ލިބިގެންނުވާ މީހުންނެވެ.\n﴿٧﴾ فَمَنِ ابْتَغَىٰ وَرَاءَ ذَٰلِكَ فَأُولَٰئِكَ هُمُ الْعَادُونَ ފަހެ، އެއިން ބޭރުގައިވާ ކަމަކަށް އެދިއްޖެމީހާ (ދަންނާށެވެ!) ފަހެ، އެއުރެންނީ (ހުއްދަވެގެންވާ سرحد) ފަހަނަޅައިދާ މީހުންނެވެ.\n﴿٨﴾ وَالَّذِينَ هُمْ لِأَمَانَاتِهِمْ وَعَهْدِهِمْ رَاعُونَ އަދި އެއުރެންނީ އެއުރެންގެ أمانة ތަކަށާއި އެއުރެންގެ عهد ތަކަށް ރައްކާތެރިވާ މީހުންނެވެ.\n﴿٩﴾ وَالَّذِينَ هُمْ عَلَىٰ صَلَوَاتِهِمْ يُحَافِظُونَ އަދި އެއުރެންނީ އެއުރެންގެ ނަމާދުތަކުގެ މައްޗަށް ރައްކާތެރިވާ މީހުންނެވެ.\n﴿١٠﴾ أُولَٰئِكَ هُمُ الْوَارِثُونَ (ހެޔޮކަން) ވާރުތަވާ މީހުންނީ، ހަމައެއުރެންނެވެ.\n﴿١١﴾ الَّذِينَ يَرِثُونَ الْفِرْدَوْسَ هُمْ فِيهَا خَالِدُونَ އެއުރެންނީ، فردوس އޭކިޔުނު ސުވަރުގެ ވާރުތަވާ މީހުންނެވެ. އެއުރެން އެތާނގައި ދެމިތިބޭހުށްޓެވެ.\n﴿١٢﴾ وَلَقَدْ خَلَقْنَا الْإِنسَانَ مِن سُلَالَةٍ مِّن طِينٍ ހަމަކަށަވަރުން، ތިމަންރަސްކަލާނގެ މަށީގެ خلاصة އިން އިންސާނާ (އެބަހީ: آدم ގެފާނު) ހެއްދެވީމެވެ.\n﴿١٣﴾ ثُمَّ جَعَلْنَاهُ نُطْفَةً فِي قَرَارٍ مَّكِينٍ ދެން ތިމަންރަސްކަލާނގެ އެ އިންސާނާ، ރައްކާތެރިތަނެއްގައި، މަނިތިއްކެއްގެ ގޮތުގައި ލެއްވީމެވެ.\n﴿١٤﴾ ثُمَّ خَلَقْنَا النُّطْفَةَ عَلَقَةً فَخَلَقْنَا الْعَلَقَةَ مُضْغَةً فَخَلَقْنَا الْمُضْغَةَ عِظَامًا فَكَسَوْنَا الْعِظَامَ لَحْمًا ثُمَّ أَنشَأْنَاهُ خَلْقًا آخَرَ ۚ فَتَبَارَكَ اللَّهُ أَحْسَنُ الْخَالِقِينَ ދެން ތިމަންރަސްކަލާނގެ އެ މަނިތިކި، ގަނޑުލޭކޮޅަކަށް ހެއްދެވީމެވެ. ދެން އެ ގަނޑުލޭކޮޅު، މަސްކޮޅަކަށް ހެއްދެވީމެވެ. ދެން އެ މަސްކޮޅު، ކަށްޓަށް ހެއްދެވީމެވެ. ދެން އެ ކަށީގައި މަސްލެއްވީމެވެ. ދެން އެހެންއުފެއްދެވުމަކުން އެ އިންސާނާ އުފެއްދެވީމެވެ. ފަހެ، އެންމެފުރިހަމައަށް ތަކެތި ހައްދަވާ اللَّه، މަތިވެރިވެވޮޑިގެންވެއެވެ.\n﴿١٥﴾ ثُمَّ إِنَّكُم بَعْدَ ذَٰلِكَ لَمَيِّتُونَ ދެން ހަމަކަށަވަރުން، ތިޔަބައިމީހުން އޭގެފަހުގައި މަރުވާނެކަން ކަށަވަރެވެ.\n﴿١٦﴾ ثُمَّ إِنَّكُمْ يَوْمَ الْقِيَامَةِ تُبْعَثُونَ ދެން ހަމަކަށަވަރުން، ތިޔަބައިމީހުން قيامة ދުވަހުން، އަލުންދިރުއްވައި محشر އަށް ފޮނުއްވާނެތެވެ.\n﴿١٧﴾ وَلَقَدْ خَلَقْنَا فَوْقَكُمْ سَبْعَ طَرَائِقَ وَمَا كُنَّا عَنِ الْخَلْقِ غَافِلِينَ ހަމަކަށަވަރުން، ތިމަންރަސްކަލާނގެ ތިޔަބައިމީހުންނާ ދިމާމަތީގައި، ހަތް އުޑު ހެއްދެވީމެވެ. އަދި خلق ތަކުންނާމެދު غافل ވެވޮޑިގެންވާ ކަލަކުކަމުގައި ތިމަންރަސްކަލާނގެ ނުވަމެވެ.\n﴿١٨﴾ وَأَنزَلْنَا مِنَ السَّمَاءِ مَاءً بِقَدَرٍ فَأَسْكَنَّاهُ فِي الْأَرْضِ ۖ وَإِنَّا عَلَىٰ ذَهَابٍ بِهِ لَقَادِرُونَ އަދި ތިމަންރަސްކަލާނގެ، ވަކި މިންވަރަކަށް އުޑުން ފެންބާވައިލެއްވީމެވެ. ފަހެ، އެ ފެން ތިމަންރަސްކަލާނގެ ބިމުގައި ހަރުލެއްވީމެވެ. އަދި ހަމަކަށަވަރުން، އެ ފެން (ތިޔަބައިމީހުންނަށް އަތުނުވާ ހިސާބަށް) ގެންދެވުމަށް، ތިމަންރަސްކަލާނގެ ކުޅަދުންވަންތަވެވޮޑިގެންވަމެވެ.\n﴿١٩﴾ فَأَنشَأْنَا لَكُم بِهِ جَنَّاتٍ مِّن نَّخِيلٍ وَأَعْنَابٍ لَّكُمْ فِيهَا فَوَاكِهُ كَثِيرَةٌ وَمِنْهَا تَأْكُلُونَ ފަހެ، އެ ފެނުގެ ސަބަބުން ކަދުރުރުކާއި، މޭބިސްކަދުރުގެ ބަގީޗާތައް ތިޔަބައިމީހުންނަށްޓަކައި، ތިމަންރަސްކަލާނގެ އުފެއްދެވީމެވެ. އެ ބަގީޗާތަކުގައި ތިޔަބައިމީހުންނަށްޓަކައި، ގިނަ މޭވާތައްވެއެވެ. އަދި ތިޔަބައިމީހުން ކައިއުޅެނީ، އެ ތަކެތިންނެވެ.\n﴿٢٠﴾ وَشَجَرَةً تَخْرُجُ مِن طُورِ سَيْنَاءَ تَنبُتُ بِالدُّهْنِ وَصِبْغٍ لِّلْآكِلِينَ އަދި طُورسَينَاء އެވެ ކިޔާ ފަރުބަދައިން ނުކުންނަ ގަހެއް ހެއްދެވީމެވެ. (އެއީ ޒައިތޫނިގަހެވެ.) ތެލާއި، ކާމީހުންނަށްހުރި، ލައިގެންކާއެއްޗެއްގެ ގޮތުގައި އެ ގަސް ހެދެތެވެ.\n﴿٢١﴾ وَإِنَّ لَكُمْ فِي الْأَنْعَامِ لَعِبْرَةً ۖ نُّسْقِيكُم مِّمَّا فِي بُطُونِهَا وَلَكُمْ فِيهَا مَنَافِعُ كَثِيرَةٌ وَمِنْهَا تَأْكُلُونَ އަދި ހަމަކަށަވަރުން، نعم ސޫފީގައި، ތިޔަބައިމީހުންނަށް عبرة އެއް ވާކަން ކަށަވަރެވެ. އެ ތަކެތީގެ ބަނޑުތެރޭގައިވާ ތަކެތިން، ތިޔަބައިމީހުންނަށް (ކިރުގެ) ބުއިމެއް ތިމަންރަސްކަލާނގެ ދެއްވަމެވެ. އަދި އެ ތަކެތީގައި، ގިނަވެގެންވާ މަންފާތައް ތިޔަބައިމީހުންނަށް ވެއެވެ. އަދި އެއިން ތިޔަބައިމީހުން ކައިއުޅެމުއެވެ.\n﴿٢٢﴾ وَعَلَيْهَا وَعَلَى الْفُلْكِ تُحْمَلُونَ އަދި އެ ތަކެތީގެ މަތީގައްޔާއި، އުޅަނދުތަކުގައި، ތިޔަބައިމީހުން (އެއްތަނުން އަނެއްތަނަށް) އުފުއްލަވަތެވެ.\n﴿٢٣﴾ وَلَقَدْ أَرْسَلْنَا نُوحًا إِلَىٰ قَوْمِهِ فَقَالَ يَا قَوْمِ اعْبُدُوا اللَّهَ مَا لَكُم مِّنْ إِلَٰهٍ غَيْرُهُ ۖ أَفَلَا تَتَّقُونَ ހަމަކަށަވަރުން، ތިމަންރަސްކަލާނގެ نوح ގެފާނު، އެކަލޭގެފާނުގެ قوم ގެމީހުންގެ ގާތަށް رسول ކަމާއިގެން ފޮނުއްވީމެވެ. ފަހެ، އެކަލޭގެފާނު ވިދާޅުވިއެވެ. އޭ އަހުރެންގެ قوم ގެމީހުންނޭވެ! ތިޔަބައިމީހުން اللَّه އަށް އަޅުކަންކުރާށެވެ! އެކަލާނގެ ފިޔަވައި، އެހެން إله އަކު ތިޔަބައިމީހުންނަކަށް ނުވެއެވެ. ފަހެ، ތިޔަބައިމީހުން (އެކަލާނގެއަށް) تقوى ވެރި ނުވަނީހެއްޔެވެ؟\n﴿٢٤﴾ فَقَالَ الْمَلَأُ الَّذِينَ كَفَرُوا مِن قَوْمِهِ مَا هَٰذَا إِلَّا بَشَرٌ مِّثْلُكُمْ يُرِيدُ أَن يَتَفَضَّلَ عَلَيْكُمْ وَلَوْ شَاءَ اللَّهُ لَأَنزَلَ مَلَائِكَةً مَّا سَمِعْنَا بِهَٰذَا فِي آبَائِنَا الْأَوَّلِينَ ފަހެ، އެކަލޭގެފާނުގެ قوم ގެމީހުންކުރެ كافر ވި ބޮޑުން ބުނޫއެވެ. ތިޔަބައިމީހުންކަހަލަ آدم ގެދަރިޔަކުކަމުގައި މެނުވީ، މީނާ ނުވެއެވެ. އޭނާ قصد ކުރަނީ، ތިޔަބައިމީހުންގެ މައްޗަށް މާތްވެގަތުމަށެވެ. اللَّه އިރާދަކުރެއްވިނަމަ (رسول ން ކަމުގައި) ملائكة ން ބާވައިލައްވައިފީހެވެ. ތިމަންމެންގެ ކުރީގައި އުޅުނު ކާބަފައިންގެ ތެރޭގައިވެސް، މިފަދަ ވާހަކައެއް ތިމަންމެން ނާހަމުއެވެ.\n﴿٢٥﴾ إِنْ هُوَ إِلَّا رَجُلٌ بِهِ جِنَّةٌ فَتَرَبَّصُوا بِهِ حَتَّىٰ حِينٍ އޭނާގައި މޮޔަކަމެއްވާ ފިރިހެނަކު ކަމުގައި މެނުވީ އޭނާ ނުވެތެވެ. ފަހެ، ހިނދުކޮޅަކަށް އޭނާއާމެދު ތިޔަބައިމީހުން انتظار ކުރާށެވެ!\n﴿٢٦﴾ قَالَ رَبِّ انصُرْنِي بِمَا كَذَّبُونِ އެކަލޭގެފާނު ވިދާޅުވިއެވެ. އަޅުގެ ވެރިރަސްކަލާކޮ! އެއުރެން ތިމަންއަޅާ ދޮގުކުޅަކަމަށްޓަކައި ތިމަންއަޅާޔަށް نصر ދެއްވާނދޭވެ!\n﴿٢٧﴾ فَأَوْحَيْنَا إِلَيْهِ أَنِ اصْنَعِ الْفُلْكَ بِأَعْيُنِنَا وَوَحْيِنَا فَإِذَا جَاءَ أَمْرُنَا وَفَارَ التَّنُّورُ ۙ فَاسْلُكْ فِيهَا مِن كُلٍّ زَوْجَيْنِ اثْنَيْنِ وَأَهْلَكَ إِلَّا مَن سَبَقَ عَلَيْهِ الْقَوْلُ مِنْهُمْ ۖ وَلَا تُخَاطِبْنِي فِي الَّذِينَ ظَلَمُوا ۖ إِنَّهُم مُّغْرَقُونَ ފަހެ، ތިމަންރަސްކަލާނގެ އެކަލޭގެފާނަށް وحى ކުރެއްވީމެވެ. ތިމަންރަސްކަލާނގެ ބެއްލެވުމާއި، ތިމަންރަސްކަލާނގެ އެންގެވުމާއެކު، ނާކޮޅު ބަންނަވައި ހައްދަވާށެވެ! ފަހެ، ތިމަންރަސްކަލާނގެ (عذاب ގެ) أمر ފުޅުއައިސް އުނދުނުގެ ތެރެއިން ފެންއަރައި، އުތުރިގެންފިހިނދު، ފަހެ، އެހިނދު ކޮންމެ އެއްޗަކުން (އަންހެން ފިރިހެން) ޖޯޑަކާއި، އެއުރެންގެ ތެރެއިން ހަލާކުވުމުގެ أمر ފުޅު އިސްވެހިނގައްޖެމީހަކު މެނުވީ، ކަލޭގެފާނުގެ أهل ވެރިން އެ ނާކޮޅަށް ލައްވާށެވެ! އަދި އަނިޔާވެރިވީ މީހުންނާމެދު، ތިމަންރަސްކަލާނގެ حضرة އަށް ކަލޭގެފާނު ބަސް ނުދަންނަވާށެވެ! ހަމަކަށަވަރުން، އެއުރެންނީ، غرق ކުރައްވާނޭ މީހުންނެވެ.\n﴿٢٨﴾ فَإِذَا اسْتَوَيْتَ أَنتَ وَمَن مَّعَكَ عَلَى الْفُلْكِ فَقُلِ الْحَمْدُ لِلَّهِ الَّذِي نَجَّانَا مِنَ الْقَوْمِ الظَّالِمِينَ ފަހެ، ކަލޭގެފާނާއި، ކަލޭގެފާނުގެ އަރިހުގައިވާ މީހުން ނާކޮޅަށް އަރައި އޭގައި ހަމަޖެހޭހިނދު، ފަހެ، ކަލޭގެފާނު ވިދާޅުވާށެވެ. اللَّه އަށް حمد ހުށްޓެވެ. އެކަލާނގެއީ، އަނިޔާވެރިވި މީހުންގެ ކިބައިން ތިމަންމެން ސަލާމަތްކުރެއްވި ރަސްކަލާނގެއެވެ.\n﴿٢٩﴾ وَقُل رَّبِّ أَنزِلْنِي مُنزَلًا مُّبَارَكًا وَأَنتَ خَيْرُ الْمُنزِلِينَ އަދި ކަލޭގެފާނު ވިދާޅުވާށެވެ! އަޅުގެ ވެރިރަސްކަލާކޮ! بركات ތެރި منـزل އަކަށް މިއަޅާ ބާލުއްވައިފާނދޭވެ! އަދި ހަމަކަށަވަރުން، އިބަރަސްކަލާނގެއީ، (منـزل އަށް) ބާލުއްވާ އެންމެހެޔޮ ރަސްކަލާނގެއެވެ.\n﴿٣٠﴾ إِنَّ فِي ذَٰلِكَ لَآيَاتٍ وَإِن كُنَّا لَمُبْتَلِينَ ހަމަކަށަވަރުން، އެކަމުގައި ހެކިތަކެއްވާކަން ކަށަވަރެވެ. އަދި ހަމަކަށަވަރުން، ތިމަންރަސްކަލާނގެ (މީސްތަކުން) امتحان ކުރައްވަމެވެ.\n﴿٣١﴾ ثُمَّ أَنشَأْنَا مِن بَعْدِهِمْ قَرْنًا آخَرِينَ ދެން އެއުރެންނަށްފަހު، ތިމަންރަސްކަލާނގެ އެހެން جيل އެއްގެބަޔަކު އުފެއްދެވީމެވެ.\n﴿٣٢﴾ فَأَرْسَلْنَا فِيهِمْ رَسُولًا مِّنْهُمْ أَنِ اعْبُدُوا اللَّهَ مَا لَكُم مِّنْ إِلَٰهٍ غَيْرُهُ ۖ أَفَلَا تَتَّقُونَ ފަހެ، ތިމަންރަސްކަލާނގެ އެއުރެންގެގާތަށް، އެއުރެންގެ ތެރެއިން رسول އަކު ފޮނުއްވީމެވެ. ތިޔަބައިމީހުން اللَّه އަށް އަޅުކަން ކުރާށޭ އަންގަވަމުންނެވެ. އެކަލާނގެ ފިޔަވައި އެހެން إله އަކު ތިޔަބައިމީހުންނަކަށް ނުވެއެވެ. ފަހެ، ތިޔަބައިމީހުން (އެކަލާނގެއަށް) تقوى ވެރި ނުވަނީހެއްޔެވެ؟\n﴿٣٣﴾ وَقَالَ الْمَلَأُ مِن قَوْمِهِ الَّذِينَ كَفَرُوا وَكَذَّبُوا بِلِقَاءِ الْآخِرَةِ وَأَتْرَفْنَاهُمْ فِي الْحَيَاةِ الدُّنْيَا مَا هَٰذَا إِلَّا بَشَرٌ مِّثْلُكُمْ يَأْكُلُ مِمَّا تَأْكُلُونَ مِنْهُ وَيَشْرَبُ مِمَّا تَشْرَبُونَ އެކަލޭގެފާނުގެ قوم ގެމީހުންގެ ތެރެއިން كافر ވެ، އަދި آخرة އާ ބައްދަލުވާނޭކަން ދޮގުކޮށްއުޅުނު، އަދި ދުނިޔޭގެ حياة ގައި ތަނަވަސްކަމާއި، نعمة އެއުރެންނަށް ތިމަންރަސްކަލާނގެ ދެއްވި ބޮޑުންގެމީހުން ބުނޫއެވެ. ތިޔަބައިމީހުންކަހަލަ آدم ގެދަރިޔަކު ކަމުގައި މެނުވީ، މީނާ ނުވެއެވެ. ތިޔަބައިމީހުން އެ އެއްޗަކުން ކައިއުޅޭ ތަކެތިން، އޭނާވެސް ކައިއުޅެތެވެ. އަދި ތިޔަބައިމީހުން އެ އެއްޗަކުން ބޮއިއުޅޭ ތަކެތިން އޭނާވެސް ބޮއިއުޅެތެވެ.\n﴿٣٤﴾ وَلَئِنْ أَطَعْتُم بَشَرًا مِّثْلَكُمْ إِنَّكُمْ إِذًا لَّخَاسِرُونَ އަދި ހަމަކަށަވަރުން، ތިޔަބައިމީހުން ކަހަލަ آدم ގެދަރިޔަކަށް ތިޔަބައިމީހުން ކިޔަމަންތެރިވެއްޖެނަމަ، އެހިނދު ހަމަކަށަވަރުން، ތިޔަބައިމީހުންނީ، ގެއްލެނިވެގެންވާ ބަޔެއްކަން ކަށަވަރެވެ.\n﴿٣٥﴾ أَيَعِدُكُمْ أَنَّكُمْ إِذَا مِتُّمْ وَكُنتُمْ تُرَابًا وَعِظَامًا أَنَّكُم مُّخْرَجُونَ ހަމަކަށަވަރުން، ތިޔަބައިމީހުން މަރުވެއްޖެހިނދު، އަދި ވެއްޔާއި، ކަށްޓަށް ތިޔަބައިމީހުން ވެއްޖެހިނދު، އަލުންދިރުއްވައި ނެރުއްވާނޭކަމަށް އޭނާ ތިޔަބައިމީހުންނަށް وعد ކުރަނީހެއްޔެވެ؟\n﴿٣٦﴾ ۞ هَيْهَاتَ هَيْهَاتَ لِمَا تُوعَدُونَ ތިޔަބައިމީހުންނަށް وعد ކުރައްވާ ކަންތައް ދުރުވެގެންވެއެވެ. (ވަރަށް) ދުރުވެގެންވެއެވެ.\n﴿٣٧﴾ إِنْ هِيَ إِلَّا حَيَاتُنَا الدُّنْيَا نَمُوتُ وَنَحْيَا وَمَا نَحْنُ بِمَبْعُوثِينَ އެ ދިރިއުޅުމަކީ، ތިމަންމެންގެ ދުނިޔޭގެ ދިރިއުޅުން ފިޔަވައި އެހެން އެއްޗެއް ނޫނެވެ. ތިމަންމެން މަރުވަމުއެވެ. އަދި ދިރިއުޅެމުއެވެ. އަދި އަލުން ދިރުއްވައި ފޮނުއްވާނޭ ބަޔަކު ކަމުގައި ތިމަންމެން ނުވަމުއެވެ.\n﴿٣٨﴾ إِنْ هُوَ إِلَّا رَجُلٌ افْتَرَىٰ عَلَى اللَّهِ كَذِبًا وَمَا نَحْنُ لَهُ بِمُؤْمِنِينَ اللَّه އާމެދު ހަދައިގެން ދޮގެއް ބުނި ފިރިހެނަކު ކަމުގައިނޫނީ، އޭނާ ނުވެތެވެ. އަދި އޭނާޔަށް إيمان ވާބަޔަކުކަމުގައި ތިމަންމެން ނުވަމުއެވެ.\n﴿٣٩﴾ قَالَ رَبِّ انصُرْنِي بِمَا كَذَّبُونِ އެކަލޭގެފާނު ވިދާޅުވިއެވެ. އަޅުގެ ވެރިރަސްކަލާކޮ! އެއުރެން ތިމަންއަޅާ ދޮގުކުޅަކަމަށްޓަކައި ތިމަންއަޅާޔަށް نصر ދެއްވާނދޭވެ!\n﴿٤٠﴾ قَالَ عَمَّا قَلِيلٍ لَّيُصْبِحُنَّ نَادِمِينَ އެކަލާނގެ وحى ކުރެއްވިއެވެ. ކުޑަހިނދުކޮޅަކުން އެއުރެން ހިތާމަކުރާ ބަޔަކުކަމުގައި ވާނޭކަން ކަށަވަރެވެ.\n﴿٤١﴾ فَأَخَذَتْهُمُ الصَّيْحَةُ بِالْحَقِّ فَجَعَلْنَاهُمْ غُثَاءً ۚ فَبُعْدًا لِّلْقَوْمِ الظَّالِمِينَ ފަހެ، حق ގޮތުގައި އައި ގަދަފަދަ އަޑު އެއުރެން ހަލާކުކުރިއެވެ. ދެން އޮޔާދާ ކުނިތަކެއްފަދައިން ތިމަންރަސްކަލާނގެ އެއުރެން ލެއްވީމެވެ. ފަހެ، އަނިޔާވެރިވީ މީހުންނަށް ހަލާކާއި ގެއްލުންހުށްޓެވެ.\n﴿٤٢﴾ ثُمَّ أَنشَأْنَا مِن بَعْدِهِمْ قُرُونًا آخَرِينَ ދެން އެއުރެންނަށްފަހު، ތިމަންރަސްކަލާނގެ އެހެން جيل ތަކެއްގެ ބަޔަކު އުފެއްދެވީމެވެ.\n﴿٤٣﴾ مَا تَسْبِقُ مِنْ أُمَّةٍ أَجَلَهَا وَمَا يَسْتَأْخِرُونَ އެއްވެސް أمّة އަކަށް، އެ أمّة އެއްގެ أجل އިހެއްނުކުރައްވާނެތެވެ. އަދި ފަހެއްވެސް ނުމެކުރައްވާނޭމެއެވެ.\n﴿٤٤﴾ ثُمَّ أَرْسَلْنَا رُسُلَنَا تَتْرَىٰ ۖ كُلَّ مَا جَاءَ أُمَّةً رَّسُولُهَا كَذَّبُوهُ ۚ فَأَتْبَعْنَا بَعْضَهُم بَعْضًا وَجَعَلْنَاهُمْ أَحَادِيثَ ۚ فَبُعْدًا لِّقَوْمٍ لَّا يُؤْمِنُونَ ދެން ތިމަންރަސްކަލާނގެ رسول ން އެއްބޭކަލަކަށްފަހު އަނެއްބޭކަލަކު ވަޑައިގަންނަވާގޮތުގައި ފޮނުއްވީމެވެ. ކޮންމެ أمّة އަކަށްވެސް އެ أمّة ގެ رسول އާ ވަޑައިގެންފި ކޮންމެ ހިނދެއްގައި، އެއުރެން އެބޭކަލަކު ދޮގުކުރިއެވެ. ފަހެ، އެއުރެންގެ އެއްބަޔަކު އަނެއްބަޔެއްގެ ފަހަތުން ފޮނުއްވައި ނެތިކުރެއްވީމެވެ. އަދި ދެކެވޭ ވާހަކަތަކެއްކަމުގައި ތިމަންރަސްކަލާނގެ އެއުރެން ލެއްވީމެވެ. ފަހެ، إيمان ނުވާ ބަޔަކަށް ހަލާކާއި ގެއްލުންހުށްޓެވެ.\n﴿٤٥﴾ ثُمَّ أَرْسَلْنَا مُوسَىٰ وَأَخَاهُ هَارُونَ بِآيَاتِنَا وَسُلْطَانٍ مُّبِينٍ ދެން ތިމަންރަސްކަލާނގެ ހެކިތަކާއި، ބަޔާންވެގެންވާ ބާރަކާއެކު موسى ގެފާނާއި، އެކަލޭގެފާނުގެ أخ، هارون ގެފާނު ތިމަންރަސްކަލާނގެ ފޮނުއްވީމެވެ.\n﴿٤٦﴾ إِلَىٰ فِرْعَوْنَ وَمَلَئِهِ فَاسْتَكْبَرُوا وَكَانُوا قَوْمًا عَالِينَ (އެއީ) فرعون އާއި، އޭނާގެ ބޮޑުންގެ ގާތަށެވެ. ފަހެ، އެއުރެން ބޮޑާވެގަތެވެ. އަދި كبر ވެރިވެގަތް ބަޔަކުކަމުގައި އެއުރެންވޫއެވެ.\n﴿٤٧﴾ فَقَالُوا أَنُؤْمِنُ لِبَشَرَيْنِ مِثْلِنَا وَقَوْمُهُمَا لَنَا عَابِدُونَ ފަހެ، އެއުރެން ބުނޫއެވެ. ތިމަންމެންކަހަލަ آدم ގެދަރި ދެމީހަކަށް ތިމަންމެން إيمان ވާނެ ހެއްޔެވެ؟ އެ ދެމީހުންގެ قوم ގެމީހުން، ތިމަންމެންނަށް ކިޔަމަންވާ އަޅުންކަމުގައިވާ حال ގައެވެ.\n﴿٤٨﴾ فَكَذَّبُوهُمَا فَكَانُوا مِنَ الْمُهْلَكِينَ ފަހެ، އެއުރެން އެ ދެބޭކަލުން ދޮގުކުޅައޫއެވެ. ދެން ހަލާކުކުރައްވައި، ނެތިކުރެއްވި މީހުންގެ ތެރެއިން އެއުރެންވޫއެވެ.\n﴿٤٩﴾ وَلَقَدْ آتَيْنَا مُوسَى الْكِتَابَ لَعَلَّهُمْ يَهْتَدُونَ އަދި ހަމަކަށަވަރުން، ތިމަންރަސްކަލާނގެ موسى ގެފާނަށް ފޮތް ދެއްވީމެވެ. (އެއީ) އެއުރެން ތެދުމަގު ލިބިގަތުމަށްޓަކައެވެ.\n﴿٥٠﴾ وَجَعَلْنَا ابْنَ مَرْيَمَ وَأُمَّهُ آيَةً وَآوَيْنَاهُمَا إِلَىٰ رَبْوَةٍ ذَاتِ قَرَارٍ وَمَعِينٍ އަދި مريم ގެފާނުގެ ދަރިކަލުންނާއި، އެ ދަރިކަލުންގެ މައިކަމަނާ (ކުޅަދުންވަންތަކަމުގެ) ހެތްކެއް ކަމުގައި، ތިމަންރަސްކަލާނގެ ލެއްވީމެވެ. އަދި ހަމަޖެހޭ ދިރިއުޅުމަކާއި، ފެންއާރުތަކެއްގެވެރި އުސްބިމެއްގައި، ތިމަންރަސްކަލާނގެ އެ ދެމައިކަނބަލުންނަށް ހިޔާވަހިކަން ދެއްވީމެވެ.\n﴿٥١﴾ يَا أَيُّهَا الرُّسُلُ كُلُوا مِنَ الطَّيِّبَاتِ وَاعْمَلُوا صَالِحًا ۖ إِنِّي بِمَا تَعْمَلُونَ عَلِيمٌ (އެކަލާނގެ وحى ކުރެއްވިއެވެ.) އޭ رسول ންނޭވެ! حلال ރަނގަޅު ތަކެތިން ތިޔަބޭކަލުން ފަރިއްކުޅުއްވައި އުޅުއްވާށެވެ! އަދި صالح عمل ކުރައްވާށެވެ! ހަމަކަށަވަރުން، ތިމަންރަސްކަލާނގެއީ، ތިޔަބޭކަލުން ކުރައްވާ عمل ތައް މޮޅަށް ދެނެވޮޑިގެންވާ ރަސްކަލާނގެއެވެ.\n﴿٥٢﴾ وَإِنَّ هَٰذِهِ أُمَّتُكُمْ أُمَّةً وَاحِدَةً وَأَنَا رَبُّكُمْ فَاتَّقُونِ އަދި ހަމަކަށަވަރުން، މިއީ އެއް أمّة އެއް ކަމުގައިވާ، ތިޔަބައިމީހުންގެ أمّة އެވެ. އަދި ތިމަންރަސްކަލާނގެއީ، ތިޔަބައިމީހުންގެ ވެރިރަސްކަލާނގެއެވެ. ފަހެ، ތިޔަބައިމީހުން ތިމަންރަސްކަލާނގެއަށް ބިރުވެތިވެ، تقوى ވެރިވާށެވެ!\n﴿٥٣﴾ فَتَقَطَّعُوا أَمْرَهُم بَيْنَهُمْ زُبُرًا ۖ كُلُّ حِزْبٍ بِمَا لَدَيْهِمْ فَرِحُونَ ފަހެ، އެއުރެންގެ دين ގެ ކަންތައް، އެއުރެންގެ މެދުގައި ތަފާތު ބައިތަކަކަށް އެއުރެން ބައިކުރޫއެވެ. ކޮންމެބަޔަކުމެ، އެ ބަޔަކުގެ ގާތުގައިވާ ގޮތާމެދު އުފަލުން ތިބެތެވެ.\n﴿٥٤﴾ فَذَرْهُمْ فِي غَمْرَتِهِمْ حَتَّىٰ حِينٍ ފަހެ، އެއުރެންގެ މަގުފުރެދުމުގެތެރޭގައި، ހިނދުކޮޅަކަށް ދާނދެން ކަލޭގެފާނު އެއުރެން ދޫކޮށްލައްވާށެވެ!\n﴿٥٥﴾ أَيَحْسَبُونَ أَنَّمَا نُمِدُّهُم بِهِ مِن مَّالٍ وَبَنِينَ ފަހެ، އެއުރެންގެ މަގުފުރެދުމުގެތެރޭގައި، ހިނދުކޮޅަކަށް ދާނދެން ކަލޭގެފާނު އެއުރެން ދޫކޮށްލައްވާށެވެ!\n﴿٥٦﴾ نُسَارِعُ لَهُمْ فِي الْخَيْرَاتِ ۚ بَل لَّا يَشْعُرُونَ މުދަލާއި، ދަރިންގެ ތެރެއިން ތިމަންރަސްކަލާނގެ އެއުރެންނަށް ދެއްވާ ދެއްވުން އެއީ، ތިމަންރަސްކަލާނގެ އެއުރެންނަށް ހެޔޮކަންތައް ދެއްވުމުގައި އަވަސްވެވޮޑިގަންނަވަނީކަމަށް އެއުރެން ހީކުރަނީ ހެއްޔެވެ؟ އަދި ކިއެއްތަ! އެއުރެންނަށް (އެކަމުގެ حقيقة) ނޭނގެނީއެވެ.\n﴿٥٧﴾ إِنَّ الَّذِينَ هُم مِّنْ خَشْيَةِ رَبِّهِم مُّشْفِقُونَ ހަމަކަށަވަރުން، އެއުރެންނީ، އެއުރެންގެ ވެރިރަސްކަލާނގެއަށް ބިރުވެތިވުމުން އެކަލާނގެ عذاب އަށް ބިރުވެތިވާ މީހުންނެވެ.\n﴿٥٨﴾ وَالَّذِينَ هُم بِآيَاتِ رَبِّهِمْ يُؤْمِنُونَ އަދި އެއުރެންނީ، އެއުރެންގެ ވެރިރަސްކަލާނގެ آية ތަކަށް إيمان ވާ މީހުންނެވެ.\n﴿٥٩﴾ وَالَّذِينَ هُم بِرَبِّهِمْ لَا يُشْرِكُونَ އަދި އެއުރެންނީ، އެއުރެންގެ ވެރިރަސްކަލާނގެއަށް شريك ނުކުރާ މީހުންނެވެ.\n﴿٦٠﴾ وَالَّذِينَ يُؤْتُونَ مَا آتَوا وَّقُلُوبُهُمْ وَجِلَةٌ أَنَّهُمْ إِلَىٰ رَبِّهِمْ رَاجِعُونَ އަދި އެއުރެންނީ އެއުރެންގެ ވެރިރަސްކަލާނގެ حضرة އަށް، ހަމަކަށަވަރުން، އެއުރެން އެނބުރިދާނޭކަމާމެދު އެއުރެންގެ ހިތްތައް ބިރުވެތިވެގެންވާ حال (صدقات ގެ ގޮތުން) އެއުރެން ދޭއެއްޗެއް ދޭމީހުންނެވެ.\n﴿٦١﴾ أُولَٰئِكَ يُسَارِعُونَ فِي الْخَيْرَاتِ وَهُمْ لَهَا سَابِقُونَ އެއުރެން އެންމެންނީ، ހެޔޮކަންތަކުގައި އަވަސްވެގަންނަ މީހުންނެވެ. އަދި އެއުރެންނީ އެކަންތަކުގައި ކުރިއަރައިދާ މީހުންނެވެ.\n﴿٦٢﴾ وَلَا نُكَلِّفُ نَفْسًا إِلَّا وُسْعَهَا ۖ وَلَدَيْنَا كِتَابٌ يَنطِقُ بِالْحَقِّ ۚ وَهُمْ لَا يُظْلَمُونَ އަދި އެއްވެސް نفس އަކަށް، އެ نفس އަކަށް ކުޅަދާނަވެގެންވާ މިންވަރަށް މެނުވީ، ތިމަންރަސްކަލާނގެ تكليف އެއް ނުޖައްސަވަމެވެ. އަދި حق ގޮތުގައި ބަސްބުނާ ފޮތެއް، ތިމަންރަސްކަލާނގެ حضرة ގައިވެއެވެ. އަދި އެއުރެންނަކަށް ބޭއިންސާފެއް ނުކުރައްވާހުށްޓެވެ.\n﴿٦٣﴾ بَلْ قُلُوبُهُمْ فِي غَمْرَةٍ مِّنْ هَٰذَا وَلَهُمْ أَعْمَالٌ مِّن دُونِ ذَٰلِكَ هُمْ لَهَا عَامِلُونَ އަދި ކިއެއްތަ! އެއުރެންގެ ހިތްތައްވަނީ، މި (قرآن) އާމެދު ނޭނގުމެއްގެ ތެރޭގައެވެ. އަދި އެއުރެން ކުރަމުންދާ عمل ތަކުގެ އިތުރަށް، އެއުރެންނަށް އެހެން (ނުބައި) عمل ތަކެއްވެއެވެ.\n﴿٦٤﴾ حَتَّىٰ إِذَا أَخَذْنَا مُتْرَفِيهِم بِالْعَذَابِ إِذَا هُمْ يَجْأَرُونَ އެއުރެންގެ ތެރެއިން، ތަނަވަސްކަމުގައި ހައްދުފަހަނަޅައިފައިވާ މީހުންނަށް، ތިމަންރަސްކަލާނގެ عذاب ފޮނުއްވައި، އެއުރެން ގެންދަވައިފުމަށް ދާނދެނެވެ. އެހާރުން، އެއުރެން ރޮއިހޭރި، ސަލާމަތަށްއެދި ގޮވާނެތެވެ.\n﴿٦٥﴾ لَا تَجْأَرُوا الْيَوْمَ ۖ إِنَّكُم مِّنَّا لَا تُنصَرُونَ (އެއުރެންނަށް އަންގަވާހުށްޓެވެ.) ތިޔަބައިމީހުން މިއަދު ރޮއިހޭރި ނުގޮވާށެވެ! ހަމަކަށަވަރުން، ތިޔަބައިމީހުންނަކަށް، ތިމަންރަސްކަލާނގެ حضرة އަކުން نصر ވެރިކަމެއް ނުލިބޭނެތެވެ.\n﴿٦٦﴾ قَدْ كَانَتْ آيَاتِي تُتْلَىٰ عَلَيْكُمْ فَكُنتُمْ عَلَىٰ أَعْقَابِكُمْ تَنكِصُونَ ހަމަކަށަވަރުން، ތިމަންރަސްކަލާނގެ ބާވައިލެއްވި آية ތައް، ތިޔަބައިމީހުންނަށް (އިއްވައި) ކިޔެވޭ ކަމުގައިވިއެވެ. ފަހެ، ތިޔަބައިމީހުން އަނެއްފަރާތަށް އެނބުރި، ފުރަގަސްދޭ ބަޔަކު ކަމުގައި ވީމުއެވެ.\n﴿٦٧﴾ مُسْتَكْبِرِينَ بِهِ سَامِرًا تَهْجُرُونَ އެ قرآن އާމެދު ބޮޑާވެގަންނަ حال ގައެވެ. ތިޔަބައިމީހުން ރޭގަނޑުގެ ވަގުތުގައި (އެ قرآن އަށް) މަލާމާތްކޮށް ވާހަކަދައްކަން ތިބޭހިނދުގައެވެ.\n﴿٦٨﴾ أَفَلَمْ يَدَّبَّرُوا الْقَوْلَ أَمْ جَاءَهُم مَّا لَمْ يَأْتِ آبَاءَهُمُ الْأَوَّلِينَ ފަހެ، އެއުރެން قرآن އާމެދު ވިސްނުން ހިންގައި، ފިކުރުނުކުރަނީ ހެއްޔެވެ؟ ނުވަތަ އެއުރެންގެ އިހުގެ ކާބަފައިންގެ ގާތަށް ނާންނަކަމެއް އެއުރެންގެ ގާތަށް އައީހެއްޔެވެ؟\n﴿٦٩﴾ أَمْ لَمْ يَعْرِفُوا رَسُولَهُمْ فَهُمْ لَهُ مُنكِرُونَ ނުވަތަ އެއުރެން އެކަލޭގެފާނަށް إنكار ކޮށް، ދެކޮޅުހަދަނީ އެއުރެންގެ رسول އާ، އެއުރެންނަށް ނޭނގެނީ ހެއްޔެވެ؟\n﴿٧٠﴾ أَمْ يَقُولُونَ بِهِ جِنَّةٌ ۚ بَلْ جَاءَهُم بِالْحَقِّ وَأَكْثَرُهُمْ لِلْحَقِّ كَارِهُونَ ނުވަތަ އެކަލޭގެފާނުގެ ކިބައިގައި، މޮޔަކަމެއްވާކަމަށް އެއުރެން ބުނަނީ ހެއްޔެވެ؟ އަދި ކިއެއްތަ! (އެހެންނަކުންނޫނެވެ.) އެއުރެންނަށް އެކަލޭގެފާނު حق ގޮތް ގެނެސްދެއްވިއެވެ. އަދި އެއުރެންކުރެ ގިނަމީހުންނީ، حق އަށް ނުރުހޭބަޔެކެވެ.\n﴿٧١﴾ وَلَوِ اتَّبَعَ الْحَقُّ أَهْوَاءَهُمْ لَفَسَدَتِ السَّمَاوَاتُ وَالْأَرْضُ وَمَن فِيهِنَّ ۚ بَلْ أَتَيْنَاهُم بِذِكْرِهِمْ فَهُمْ عَن ذِكْرِهِم مُّعْرِضُونَ حق قرآن އެއުރެންގެ އެދުންތަކަށް تبع ވީނަމަ، އުޑުތަކާއި، ބިމާއި، އެތާނގައިވާހާ ބަޔަކު ފާސިދުވެ، ނުބައިވެގެން ހިނގައްޖައީހެވެ. އަދި ކިއެއްތަ! ތިމަންރަސްކަލާނގެ އެއުރެންނަށް ހަނދާންކޮށްދެނިވި قرآن ގެނެސްދެއްވީމެވެ. ފަހެ، އެއުރެންނީ އެ قرآن އަށް ފުރަގަސްދީ އެނބުރިގަންނަ ބަޔެކެވެ.\n﴿٧٢﴾ أَمْ تَسْأَلُهُمْ خَرْجًا فَخَرَاجُ رَبِّكَ خَيْرٌ ۖ وَهُوَ خَيْرُ الرَّازِقِينَ ނުވަތަ ކަލޭގެފާނު، އެއުރެންގެ ކިބައިން އުޖޫރައަކަށް އެދިވަޑައިގަންނަވަނީތޯއެވެ؟ ފަހެ، ކަލޭގެފާނުގެ ވެރިރަސްކަލާނގެ ދެއްވާ ثواب މާހެޔޮކަން ބޮޑެވެ. އަދި އެކަލާނގެއީ، رزق ދެއްވާ އެންމެހެޔޮ ރަސްކަލާނގެއެވެ.\n﴿٧٣﴾ وَإِنَّكَ لَتَدْعُوهُمْ إِلَىٰ صِرَاطٍ مُّسْتَقِيمٍ ހަމަކަށަވަރުން، ކަލޭގެފާނު ސީދާވެގެންވާ ތެދުމަގަށް އެއުރެންނަށް ގޮވައިލައްވާކަން ކަށަވަރެވެ.\n﴿٧٤﴾ وَإِنَّ الَّذِينَ لَا يُؤْمِنُونَ بِالْآخِرَةِ عَنِ الصِّرَاطِ لَنَاكِبُونَ އަދި ހަމަކަށަވަރުން، آخرة އަށް إيمان ނުވާމީހުން، ތެދުމަގުން އެއްކިބާވެގެންވާކަން ކަށަވަރެވެ.\n﴿٧٥﴾ ۞ وَلَوْ رَحِمْنَاهُمْ وَكَشَفْنَا مَا بِهِم مِّن ضُرٍّ لَّلَجُّوا فِي طُغْيَانِهِمْ يَعْمَهُونَ އެއުރެންނަށް ތިމަންރަސްކަލާނގެ رحمة ލައްވައި، އެއުރެންގެ ކިބައިގައިވާ ދަތިކަން ތިމަންރަސްކަލާނގެ ފިއްލެވިނަމަވެސް، އެއުރެންގެ މަގުފުރެދުމުގައި ދެވޭނުދެވޭތަނެއް ނޭނގޭގޮތުގައި، އެއުރެން ދެމިތިބީހެވެ.\n﴿٧٦﴾ وَلَقَدْ أَخَذْنَاهُم بِالْعَذَابِ فَمَا اسْتَكَانُوا لِرَبِّهِمْ وَمَا يَتَضَرَّعُونَ ހަމަކަށަވަރުން، ތިމަންރަސްކަލާނގެ عذاب ދެއްވައި އެއުރެން ހިއްޕެވީމެވެ. ދެންވެސް އެއުރެންގެ ވެރިރަސްކަލާނގެއަށް، އެއުރެން މަޑުމައިތިރިވެ، އަޅުކަންކޮށް دعاء ކޮށެއް ނަހަދަތެވެ.\n﴿٧٧﴾ حَتَّىٰ إِذَا فَتَحْنَا عَلَيْهِم بَابًا ذَا عَذَابٍ شَدِيدٍ إِذَا هُمْ فِيهِ مُبْلِسُونَ ގަދަފަދަވެގެންވާ عذاب އެއްގެ ދޮރު، ތިމަންރަސްކަލާނގެ އެއުރެންގެ މައްޗަށް ހުޅުއްވައިފުމަށް ދާނދެނެވެ. އެހާރުން އެ عذاب ގެތެރޭގައި އުންމީދުކެނޑިގެންވާ ބަޔަކު ކަމުގައި އެއުރެންވާނެތެވެ.\n﴿٧٨﴾ وَهُوَ الَّذِي أَنشَأَ لَكُمُ السَّمْعَ وَالْأَبْصَارَ وَالْأَفْئِدَةَ ۚ قَلِيلًا مَّا تَشْكُرُونَ އެކަލާނގެއީ، ތިޔަބައިމީހުންނަށްޓަކައި، އިވުމާއި، ފެނުމާއި، ހިތްތައް އުފެއްދެވި ރަސްކަލާނގެއެވެ. ތިޔަބައިމީހުން شكر ކުރަނީ، ވަރަށްވެސް މަދުންނެވެ.\n﴿٧٩﴾ وَهُوَ الَّذِي ذَرَأَكُمْ فِي الْأَرْضِ وَإِلَيْهِ تُحْشَرُونَ އަދި އެކަލާނގެއީ، ބިމުގައި ތިޔަބައިމީހުން އުފެއްދެވި ރަސްކަލާނގެއެވެ. އަދި (قيامة ދުވަހުން) ތިޔަބައިމީހުން އެއްކުރައްވާހުށީ، އެކަލާނގެ حضرة އަށެވެ.\n﴿٨٠﴾ وَهُوَ الَّذِي يُحْيِي وَيُمِيتُ وَلَهُ اخْتِلَافُ اللَّيْلِ وَالنَّهَارِ ۚ أَفَلَا تَعْقِلُونَ އަދި ދިރުއްވަނީވެސް، އަދި މަރުގަންނަވަނީވެސް، ހަމައެކަލާނގެއެވެ. އަދި ރެޔާއިދުވާލުގެ ތަފާތު ކުރެއްވުން މިލްކުވެގެންވަނީވެސް، އެކަލާނގެއަށެވެ. ފަހެ، ތިޔަބައިމީހުން ނުވިސްނަނީ ހެއްޔެވެ؟\n﴿٨١﴾ بَلْ قَالُوا مِثْلَ مَا قَالَ الْأَوَّلُونَ އަދި ކިއެއްތަ! އިހުގެ މީހުން ބުނިފަދައިން، އެއުރެން ބުނޫއެވެ.\n﴿٨٢﴾ قَالُوا أَإِذَا مِتْنَا وَكُنَّا تُرَابًا وَعِظَامًا أَإِنَّا لَمَبْعُوثُونَ އެއުރެން ބުނޫއެވެ. ތިމަންމެން މަރުވެ، އަދި ވެއްޔާއި، ކަށްޓަށްވެއްޖެހިނދު، ހަމަކަށަވަރުން، އަލުން ދިރުމަކަށް ފޮނުއްވާނޭ ބަޔަކު ކަމުގައި ތިމަންމެން ވާނޭހެއްޔެވެ؟\n﴿٨٣﴾ لَقَدْ وُعِدْنَا نَحْنُ وَآبَاؤُنَا هَٰذَا مِن قَبْلُ إِنْ هَٰذَا إِلَّا أَسَاطِيرُ الْأَوَّلِينَ ހަމަކަށަވަރުން، މީގެކުރިންވެސް ތިމަންމެންނަށާއި، ތިމަންމެންގެ ކާބަފައިންނަށް، މިކަންތައް وعد ކުރެއްވިއެވެ. އެވޭލާމީހުން ދައްކައި އުޅުނު ފުލޯކުވާހަކަތަކެއް ކަމުގައި، މެނުވީ މިކަންތައް ނުވެއެވެ.\n﴿٨٤﴾ قُل لِّمَنِ الْأَرْضُ وَمَن فِيهَا إِن كُنتُمْ تَعْلَمُونَ ކަލޭގެފާނު ވިދާޅުވާށެވެ! ބިމާއި، އެތާނގައިވާހާ ބަޔަކާއި، ތަކެއްޗެއް މިލްކުވެގެންވަނީ، ކާކަށްހެއްޔެވެ؟ ތިޔަބައިމީހުން އެކަން ދަންނަކަމުގައި ވާނަމައެވެ.\n﴿٨٥﴾ سَيَقُولُونَ لِلَّهِ ۚ قُلْ أَفَلَا تَذَكَّرُونَ އެއުރެން ދަންނަވާނެތެވެ. (މިލްކުވެރިކަންވަނީ) اللَّه އަށެވެ. ކަލޭގެފާނު ވިދާޅުވާށެވެ! ފަހެ، ތިޔަބައިމީހުން ހަނދުމަ ނުކުރަނީ ހެއްޔެވެ؟\n﴿٨٦﴾ قُلْ مَن رَّبُّ السَّمَاوَاتِ السَّبْعِ وَرَبُّ الْعَرْشِ الْعَظِيمِ ކަލޭގެފާނު ވިދާޅުވާށެވެ! ހަތް އުޑުގެ ވެރިޔަކީ، އަދި މާތްވެގެންވާ عرش ގެ ވެރިޔަކީ ކާކުހެއްޔެވެ؟\n﴿٨٧﴾ سَيَقُولُونَ لِلَّهِ ۚ قُلْ أَفَلَا تَتَّقُونَ އެއުރެން ދަންނަވާނެތެވެ. (ވެރިކަންވަނީ) اللَّه އަށެވެ. ކަލޭގެފާނު ވިދާޅުވާށެވެ! ފަހެ، ތިޔަބައިމީހުން (އެކަލާނގެޔަށް) تقوى ވެރި ނުވަނީ ހެއްޔެވެ؟\n﴿٨٨﴾ قُلْ مَن بِيَدِهِ مَلَكُوتُ كُلِّ شَيْءٍ وَهُوَ يُجِيرُ وَلَا يُجَارُ عَلَيْهِ إِن كُنتُمْ تَعْلَمُونَ ކަލޭގެފާނު ވިދާޅުވާށެވެ! އެފަރާތެއްގެ يدقدرة ފުޅުގައި އެންމެހާ ތަކެތީގެ މިލްކުވެރިކަންވާ ފަރާތަކީ، ކޮބައިހެއްޔެވެ؟ އެންމެހާ ތަކެތި ރައްކާތެރިކުރައްވަނީ، އެކަލާނގެއެވެ. އެކަލާނގެއާ ދެކޮޅަށް (އެއްވެސް މީހަކަށް) ރައްކާތެރިކަމެއް ނުދެވޭނެތެވެ. ތިޔަބައިމީހުން (އެކަން) ދަންނަކަމުގައި ވާނަމައެވެ.\n﴿٨٩﴾ سَيَقُولُونَ لِلَّهِ ۚ قُلْ فَأَنَّىٰ تُسْحَرُونَ އެއުރެން ދަންނަވާނެތެވެ. (މިލްކުވެރިކަންވަނީ) اللَّه އަށެވެ. ކަލޭގެފާނު ވިދާޅުވާށެވެ! ފަހެ، ތިޔަބައިމީހުންނަށް (އެކަންކަން) އޮޅެނީ ކޮންފަދައަކުން ހެއްޔެވެ؟\n﴿٩٠﴾ بَلْ أَتَيْنَاهُم بِالْحَقِّ وَإِنَّهُمْ لَكَاذِبُونَ އަދި ކިއެއްތަ! އެއުރެންގެ ގާތަށް ތިމަންރަސްކަލާނގެ حق ގޮތް ގެނެސްދެއްވީމެވެ. އަދި ހަމަކަށަވަރުން، އެއުރެންނީ ދޮގުހަދާ ބަޔެއްކަން ކަށަވަރެވެ.\n﴿٩١﴾ مَا اتَّخَذَ اللَّهُ مِن وَلَدٍ وَمَا كَانَ مَعَهُ مِنْ إِلَٰهٍ ۚ إِذًا لَّذَهَبَ كُلُّ إِلَٰهٍ بِمَا خَلَقَ وَلَعَلَا بَعْضُهُمْ عَلَىٰ بَعْضٍ ۚ سُبْحَانَ اللَّهِ عَمَّا يَصِفُونَ اللَّه، އެއްވެސް ދަރިކަލަކު ނުހިއްޕަވަތެވެ. އަދި އެކަލާނގެއާއެކު، އެހެންއެއްވެސް إله އަކު ނުވެއެވެ. އެހެންވީނަމަ، ކޮންމެ إله އަކުމެ، އެ إله އަކު ހެދިތަކެއްޗާއިގެން ހިނގައްޖައީހެެވެ. އަދި އޭގެ އެއްބަޔަކު އަނެއްބަޔަކަށްވުރެ މަތިވެރިވެގެން ހިނގައްޖައީސްކަން ކަށަވަރެވެ. އެއުރެން އެ ސިފަކުރާ ގޮތްތަކުން اللَّه ހުސްطاهر ވެވޮޑިގެންވެއެވެ.\n﴿٩٢﴾ عَالِمِ الْغَيْبِ وَالشَّهَادَةِ فَتَعَالَىٰ عَمَّا يُشْرِكُونَ (އެކަލާނގެއީ) ނުފެންނަ ކަންތަކާއި، ފެންނަ ކަންތައް ދެނެވޮޑިގެންވާ ރަސްކަލާނގެއެވެ. ފަހެ، އެއުރެން شريك ކުރާ ތަކެއްޗަށްވުރެން އެކަލާނގެ މަތިވެރިވެވޮޑިގެންވެއެވެ.\n﴿٩٣﴾ قُل رَّبِّ إِمَّا تُرِيَنِّي مَا يُوعَدُونَ (އެކަލާނގެއީ) ނުފެންނަ ކަންތަކާއި، ފެންނަ ކަންތައް ދެނެވޮޑިގެންވާ ރަސްކަލާނގެއެވެ. ފަހެ، އެއުރެން شريك ކުރާ ތަކެއްޗަށްވުރެން އެކަލާނގެ މަތިވެރިވެވޮޑިގެންވެއެވެ.\n﴿٩٤﴾ رَبِّ فَلَا تَجْعَلْنِي فِي الْقَوْمِ الظَّالِمِينَ ކަލޭގެފާނު ވިދާޅުވާށެވެ! އަޅުގެ ވެރިރަސްކަލާކޮ! އެއުރެންނަށް وعد ކުރައްވާ ކަންތައް، ހަމަކަށަވަރުން، އިބަރަސްކަލާނގެ ތިމަންއަޅާޔަށް ދެއްކެވިޔަސް، އަޅުގެ ވެރިރަސްކަލާކޮ! ފަހެ، އަނިޔާވެރިވީ މީހުންގެ ތެރޭގައި ތިމަންއަޅާ ނުލައްވާނދޭވެ!\n﴿٩٥﴾ وَإِنَّا عَلَىٰ أَن نُّرِيَكَ مَا نَعِدُهُمْ لَقَادِرُونَ ހަމަކަށަވަރުން، އެއުރެންނަށް ތިމަންރަސްކަލާނގެ وعد ކުރައްވާ ކަންތައް ކަލޭގެފާނަށް ދެއްކެވުމަށް ތިމަންރަސްކަލާނގެ ކުޅަދުންވަންތަކަން ކަށަވަރެވެ.\n﴿٩٦﴾ ادْفَعْ بِالَّتِي هِيَ أَحْسَنُ السَّيِّئَةَ ۚ نَحْنُ أَعْلَمُ بِمَا يَصِفُونَ އެންމެހެޔޮ ރިވެތިގޮތުން ކަލޭގެފާނު ނުބައިކަންތައް ދުރުކުރައްވާށެވެ! އެއުރެންބުނެ ސިފަކުރާ ގޮތްތައް، ތިމަންރަސްކަލާނގެ ދެނެވޮޑިގަތުން ބޮޑެވެ.\n﴿٩٧﴾ وَقُل رَّبِّ أَعُوذُ بِكَ مِنْ هَمَزَاتِ الشَّيَاطِينِ އަދި ކަލޭގެފާނު ވިދާޅުވާށެވެ! އަޅުގެ ވެރިރަސްކަލާކޮ! شيطان ންގެ ވަސްވާސްތަކުން ދުރުކުރެއްވުންއެދި، އިބަރަސްކަލާނގެ حضرة ން، ތިމަންއަޅާ ރައްކާތެރިކަން ލިބިގަންނަމެވެ.\n﴿٩٨﴾ وَأَعُوذُ بِكَ رَبِّ أَن يَحْضُرُونِ އަދި އަޅުގެ ވެރިރަސްކަލާކޮ! އެ شيطان ން ތިމަންއަޅާގެ ގާތަށް حاضر ވެދާނެކަމަށްޓަކައި އިބަރަސްކަލާނގެ حضرة ން ރައްކާތެރިކަން ލިބިގަންނަމެވެ.\n﴿٩٩﴾ حَتَّىٰ إِذَا جَاءَ أَحَدَهُمُ الْمَوْتُ قَالَ رَبِّ ارْجِعُونِ އެއުރެންކުރެ މީހެއްގެ ގާތަށް މަރު އަތުވެއްޖައުމަން ދާނދެނެވެ. އެހިނދު އޭނާ ބުނެތެވެ. އަޅުގެ ވެރިރަސްކަލާކޮ! ތިމަންއަޅާ (ދުނިޔޭގެ حياة އަށް) އަލުން އަނބުރައި ފޮނުއްވާނދޭވެ!\n﴿١٠٠﴾ لَعَلِّي أَعْمَلُ صَالِحًا فِيمَا تَرَكْتُ ۚ كَلَّا ۚ إِنَّهَا كَلِمَةٌ هُوَ قَائِلُهَا ۖ وَمِن وَرَائِهِم بَرْزَخٌ إِلَىٰ يَوْمِ يُبْعَثُونَ (އެއީ) ތިމަންފަހަތަށް ދޫކުޅަ ކަންތަކުގައި صالح عمل ކުރުމުގެ އެދުމުގައެވެ. ހަމަހިލާ އެހެންނަކުން ނުވާނެއެވެ. ހަމަކަށަވަރުން، އެއީ އޭނާ ބުނެލާ ބަހެކެވެ. އަދި އެއުރެންގެ ފަހަތުގައިވަނީ ފަރުދާއެކެވެ. އެއުރެން އަލުން ދިރުމަކަށް ފޮނުއްވާ ދުވަހަށްދާނދެނެވެ.\n﴿١٠١﴾ فَإِذَا نُفِخَ فِي الصُّورِ فَلَا أَنسَابَ بَيْنَهُمْ يَوْمَئِذٍ وَلَا يَتَسَاءَلُونَ ފަހެ، ތާޅަފިލި ފުމެލައްވައިފިހިނދު، ފަހެ، އެއުރެންގެ މެދުގައި އެދުވަހަކުން نسب ތަކެއް ނޯންނާނެތެވެ. އަދި އެކަކު އަނެކެއްގެ ކިބައިން ކަންތަކަށްއެދި سؤال އެއްވެސް ނުކުރާނޭމެއެވެ.\n﴿١٠٢﴾ فَمَن ثَقُلَتْ مَوَازِينُهُ فَأُولَٰئِكَ هُمُ الْمُفْلِحُونَ ފަހެ، އެމީހެއްގެ (ހެޔޮ عمل ތަކުގެ) ތިލަފަތްތައް ބަރުވެއްޖެމީހާ (ދަންނާށެވެ!) ފަހެ، ދިންނަވާނޭ މީހުންނަކީ ހަމައެއުރެންނެވެ.\n﴿١٠٣﴾ وَمَنْ خَفَّتْ مَوَازِينُهُ فَأُولَٰئِكَ الَّذِينَ خَسِرُوا أَنفُسَهُمْ فِي جَهَنَّمَ خَالِدُونَ އަދި އެމީހެއްގެ (ހެޔޮ عمل ތަކުގެ) ތިލަފަތްތައް ލުއިވެއްޖެމީހާ (ދަންނާށެވެ!) ފަހެ، އެއުރެންނީ އެއުރެންގެ نفس ތައް، ނަގައިލި މީހުންނެވެ. ނަރަކައިގައި އެއުރެން ދެމިތިބޭނެތެވެ.\n﴿١٠٤﴾ تَلْفَحُ وُجُوهَهُمُ النَّارُ وَهُمْ فِيهَا كَالِحُونَ ނަރަކައިގެ އަލިފާން އެއުރެންގެ މޫނުތައް އަންދާނެތެވެ. އަދި އެއުރެން އެތާނގައި ރުޅިމޫނު ހަދައިގެން ތިބޭނެތެވެ.\n﴿١٠٥﴾ أَلَمْ تَكُنْ آيَاتِي تُتْلَىٰ عَلَيْكُمْ فَكُنتُم بِهَا تُكَذِّبُونَ (އެއުރެންނަށް އަންގަވާނެތެވެ.) ތިމަންރަސްކަލާނގެ آية ތައް ތިޔަބައިމީހުންނަށް ކިޔަވައިދެވޭ ކަމުގައި ނުވޭހެއްޔެވެ؟ ފަހެ، ތިޔަބައިމީހުން އެ آية ތައް ދޮގުކުރާކަމުގައި ވީމުއެވެ.\n﴿١٠٦﴾ قَالُوا رَبَّنَا غَلَبَتْ عَلَيْنَا شِقْوَتُنَا وَكُنَّا قَوْمًا ضَالِّينَ އެއުރެން ދަންނަވާނެތެވެ. އަޅަމެންގެ ވެރިރަސްކަލާކޮ! ތިމަންމެންގެ އަބާއްޖަވެރިކަން ތިމަންމެންގެ މައްޗަށް ގަދަވެގަތީއެވެ. އަދި މަގުފުރެދިގެންވާ ބަޔަކު ކަމުގައި ތިމަންމެން ވީމުއެވެ.\n﴿١٠٧﴾ رَبَّنَا أَخْرِجْنَا مِنْهَا فَإِنْ عُدْنَا فَإِنَّا ظَالِمُونَ އަޅަމެންގެ ވެރިރަސްކަލާކޮ! ތިމަންމެން އެ ނަރަކައިން ނެރުއްވައިފާނދޭވެ! ފަހެ، ތިމަންމެން (كافر ކަމުގެ ތެރެޔަށް) އެނބުރި ހިނގައްޖެނަމަ، ފަހެ، ހަމަކަށަވަރުން، ތިމަންމެންވާހުށީ އަނިޔާވެރިން ކަމުގައެވެ.\n﴿١٠٨﴾ قَالَ اخْسَئُوا فِيهَا وَلَا تُكَلِّمُونِ އެކަލާނގެ وحى ކުރައްވާނެތެވެ. ތިޔަބައިމީހުން ނިކަމެތިކަމާއެކު ހިމޭންވެ އެތާތިބޭށެވެ! އަދި ތިޔަބައިމީހުން، ތިމަންރަސްކަލާނގެ حضرة އަށް ބަސް ނުދަންނަވާށެވެ!\n﴿١٠٩﴾ إِنَّهُ كَانَ فَرِيقٌ مِّنْ عِبَادِي يَقُولُونَ رَبَّنَا آمَنَّا فَاغْفِرْ لَنَا وَارْحَمْنَا وَأَنتَ خَيْرُ الرَّاحِمِينَ ހަމަކަށަވަރުން، ތިމަންރަސްކަލާނގެ އަޅުންގެތެރެއިން ބަޔަކުވިއެވެ. އެއުރެން ބުނެތެވެ. އަޅަމެންގެ ވެރިރަސްކަލާކޮ! އަޅަމެން إيمان ވެއްޖައީމުއެވެ. ފަހެ، އަޅަމެންނަށް ފާފަފުއްސަވައި، އަޅަމެންނަށް رحمة ލައްވާނދޭވެ! އިބަރަސްކަލާނގެއީ، رحمة ލައްވާ އެންމެހެޔޮ ރަސްކަލާނގެއެވެ.\n﴿١١٠﴾ فَاتَّخَذْتُمُوهُمْ سِخْرِيًّا حَتَّىٰ أَنسَوْكُمْ ذِكْرِي وَكُنتُم مِّنْهُمْ تَضْحَكُونَ ފަހެ، އެއުރެންނީ، ފުރައްސާރަކުރެވޭ ބަޔެއްކަމުގައި ތިޔަބައިމީހުން ހަދައިފީމުއެވެ. ތިމަންރަސްކަލާނގެ ހަނދުމަކުޅައުންމަތިން އެއުރެން ތިޔަބައިމީހުން ހަނދުމަނެތިކޮށްފުމަށް ދާނދެނެވެ. އަދި އެއުރެންނާމެދު މަލާމާތްކޮށް، ހޭނ ބަޔަކު ކަމުގައި ތިޔަބައިމީހުން ވީމުއެވެ.\n﴿١١١﴾ إِنِّي جَزَيْتُهُمُ الْيَوْمَ بِمَا صَبَرُوا أَنَّهُمْ هُمُ الْفَائِزُونَ އެއުރެން ކެތްތެރިވިކަމަށްޓަކައި، މިއަދު ހަމަކަށަވަރުން، ތިމަންރަސްކަލާނގެ އެއުރެންނަށް (ހެޔޮ) ޖަޒާދެއްވީމެވެ. ހަމަކަށަވަރުން، އެއުރެންނީ، ހަމަ نصيب ވެރިންނެވެ.\n﴿١١٢﴾ قَالَ كَمْ لَبِثْتُمْ فِي الْأَرْضِ عَدَدَ سِنِينَ އެކަލާނގެ وحى ކުރައްވާނެތެވެ. ތިޔަބައިމީހުން ކިތައް އަހަރު ބިމުގައި ތިބީމުހެއްޔެވެ؟\n﴿١١٣﴾ قَالُوا لَبِثْنَا يَوْمًا أَوْ بَعْضَ يَوْمٍ فَاسْأَلِ الْعَادِّينَ އެއުރެން ދަންނަވާނެތެވެ. ތިމަންމެން ތިބީ، އެންމެ ދުވަހަކުއެވެ. ނުވަތަ ދުވަހެއްގެ ބައެއްގައެވެ. ފަހެ، ހިސާބުކޮށް އަދަދުކުރާ މީހުންނާ سؤال ކުރައްވާށެވެ!\n﴿١١٤﴾ قَالَ إِن لَّبِثْتُمْ إِلَّا قَلِيلًا ۖ لَّوْ أَنَّكُمْ كُنتُمْ تَعْلَمُونَ އެކަލާނގެ وحى ކުރައްވާނެތެވެ. ދާދި ކުޑަ ދުވަސްކޮޅަކު މެނުވީ، ތިޔަބައިމީހުން ލަސްވެ ނުތިބެމުއެވެ. ތިޔަބައިމީހުންނަށް އެކަން އެނގޭކަމުގައި ވީނަމައެވެ.\n﴿١١٥﴾ أَفَحَسِبْتُمْ أَنَّمَا خَلَقْنَاكُمْ عَبَثًا وَأَنَّكُمْ إِلَيْنَا لَا تُرْجَعُونَ ހަމަކަށަވަރުން، ތިމަންރަސްކަލާނގެ ތިޔަބައިމީހުން ހެއްދެވީ، ބޭކާރުގޮތުގައި، ކުޅިވަރަށްކަމަށާއި، ހަމަކަށަވަރުން، ތިޔަބައިމީހުން ތިމަންރަސްކަލާނގެ حضرة އަށް رجوع ނުކުރައްވާނޭކަމަށް، ތިޔަބައިމީހުން ފަހެ، ހީކުޅައީ ހެއްޔެވެ؟\n﴿١١٦﴾ فَتَعَالَى اللَّهُ الْمَلِكُ الْحَقُّ ۖ لَا إِلَٰهَ إِلَّا هُوَ رَبُّ الْعَرْشِ الْكَرِيمِ ފަހެ، ރަސްވަންތަ، حق ވަންތަ اللَّه، މަތިވެރިވެވޮޑިގެންފިއެވެ. އެކަލާނގެ މެނުވީ، إله އަކު ނެތެވެ. އެއީ މާތްވެގެންވާ عرش ގެ ވެރިރަސްކަލާނގެއެވެ.\n﴿١١٧﴾ وَمَن يَدْعُ مَعَ اللَّهِ إِلَٰهًا آخَرَ لَا بُرْهَانَ لَهُ بِهِ فَإِنَّمَا حِسَابُهُ عِندَ رَبِّهِ ۚ إِنَّهُ لَا يُفْلِحُ الْكَافِرُونَ اللَّه އާއެކު އެހެން إله އަކަށް އަޅުކަންކޮށްއުޅޭ މީހަކު، އެކަމުގެ މައްޗަށް އެމީހަކަށް (ލިބޭނޭ) އެއްވެސް دليل އެއް ނެތެވެ. ފަހެ، އެމީހެއްގެ ހިސާބު ބެއްލެވުން ވާކަންކަށަވަރީ، އެމީހާގެ ވެރިރަސްކަލާނގެ حضرة ގައެވެ. ހަމަކަށަވަރުން، كافر ންނެއް ނުދިނޭނެތެވެ.\n﴿١١٨﴾ وَقُل رَّبِّ اغْفِرْ وَارْحَمْ وَأَنتَ خَيْرُ الرَّاحِمِينَ ކަލޭގެފާނު ވިދާޅުވާށެވެ! އަޅުގެ ވެރިރަސްކަލާކޮ! ފާފަފުއްސަވައި رحمة ލައްވާނދޭވެ! އިބަރަސްކަލާނގެއީ، رحمة ލައްވާ، އެންމެހެޔޮ ރަސްކަލާނގެއެވެ.


މައި ނޭމް އިޒް ޚާން (ފަސްވަނަބައި) – Esfiya\nއެނދުގައި އިށީދެގެން އިން ރީމް ތެދުވެ ދެކޮޅަށް ހިނގަންފެށިއެވެ. ހީވަނީ ކުރާނެ ނުކުރާނެ ކަމެއް ނޭގިގެން އުޅެނީހެންނެވެ. ދެން ފެނުނީ ކުއްލިއަކަށް އައިސް އަހަރެންގައިގާ އޮޅުލާ ގަތްތަނެވެ.\nރީމްގެ މި ޚަރާކާތުގެ ސަބަބުން އަހަރެންނަށް ލިބުނީ ކުއްލި ސިހުމެކެވެ. އަހަރެންނަށް ހީވީ ބައްޕަ އަހަރެންގައިގާ ތަތް ވެގަތް ހެންނެވެ. އަހަރެންގެ ހަށިގަނޑުގައި ބީހެން ފެށިހެންނެވެ. އެހެންކަމުން މޫނުމަތީގެ އުފާވެރިކަން ގެއްލި މުޅި މީހާ ހާސްކޮށްލީ ދާދިއަވަހަށެވެ. ހަނދާންކުރަން ބޭނުންނުވާ އެ ހިތި މާޒީ ލޯކުރިމައްޗަށް ސިފަވާންފެށިއެވެ. އަހަރެންގެ ނުރުހުމުގައި ކުރި އަނިޔާތައް ހަނދާނަށް އަންނަން ފެށިއެވެ. އެޔާއެކު ހިތުގައި ނޭގޭ ބިރުވެރިކަމެއް އުފެދި އުނދަގޫތަކެއް ކުރިމަތިވާން ފެށިއެވެ. އެތެރެހަށިން ހޫނު އަރާ ދާހިއްލަންފެށިއެވެ. އެހިނދު އެއްވެސް އިޚްތިޔާރަކާނުލާ ރީމް ދުރައްކޮށްޕާލެވުނެވެ.\nރީމްގެ ބޮޑު ދެލޮލުން ހައިރާންކަމާއެކު ބަލަމުން ދިޔައެވެ. އަހަރެން ރީމްގެ މޫނަށް ބަލާލަމުން ބާރު ހިނގުމުގައި ގޮސް ކޮޓަރިން ނިކުތީއެވެ.\n“..ޚާން.. ކިހިނެއްވީ.. ހާދަވަރަކަށް ހާސްވެފަ..” ކޮޓަރިން ނުކުތުމާއެކު ޝާންޓޭ ބުނެލިއެވެ. އަހަރެން އެއްވެސް ޖަވާބެއް ނުދީ ގެއިން ނުކުތުމަށް ހިނގައިގަތީމެވެ.\n“..ވަޓްސް ރޯންގް..” ޝާންޓޭ ބުނި އަޑުއިވުނެވެ. ނަމަވެސް އަހަރެން އެ އަޑު އިވުންކަމަކަށް ނަހަދަމެވެ. ބާރު ހިނގުމުގައި ގޮސް ޝާންޓޭމެން ގެއިން ނުކުތީއެވެ.\nބޭރަށް ނިކުމެވުމާއެކު ޖެހެމުން ދިޔަ ފިނި ވައިރޯޅިތަކުން މުޅި ހަށިގަނޑު ފިނިވެގެންދިޔައެވެ. އަހަރެންގެ މޫނުމަތިން ކަނދުރާ ދަށަށް ފައިބަމުން ދިޔަ ދާތިކިތައް އަތުން ފޮހެލީމެވެ. އަދި ލައިގެންހުރި ގަމީހުގެ މަތީ ގޮށް ނައްޓުވާލަމުން ގެޔާ ދިމާލަށް ހިނގައިގަތީމެވެ.\nއަހަރެން ގެޔަށް ވަދެގެން ދިޔަގޮތަށް ދިޔައީ ކޮޓަރިއަށެވެ. ކޮޓަރިއަށް ވަދެ އެނދު މައްޗަށް އުއްޑުން ވެއްޓިގަތީމެވެ. އޭރުވެސް އަހަރެން ރަނގަޅަކަށް ހަމަޔަކަށް ނޭޅެއެވެ. ލޯ ކުރިމައްޗަށް އެމަންޒަރު ސިފަވަމުން ދިޔައެވެ. ސިކުނޑީގައި އެތަކެއް ސުވާލުތަކެއް ފުނިޖެހެމުން ދިޔައެވެ. އަހަރެންނަށް މިވީ ކިހިނެއް ހެއްޔެވެ؟ ރީމް ކައިރިވުމުން އެ ޖައްބާރުގެ ހަނދާންތައް އެއައީ ކީއްވެ ހެއްޔެވެ؟ އެނުބައި ޝައިތޯނާގެ ހިޔާލު އެގަޑީ އެ ކުރެވުނީ ކީއްވެ ހެއްޔެވެ؟ އަހަރެންނަށް އެ ހަނދާންތައް އުނދަގޫކުރަން އެނގުނީ އެކަހަލަ ގަޑިއެއްގަ ހެއްޔެވެ؟ ރީމްގެ ހިތަށް އަރާނީ ކީކޭ ހެއްޔެވެ؟ އަހަރެން ދެލޯ މަރާ ބާރުކޮށްލަމުން ދެއަތުން ބޮލުގައި ހިފަހައްޓާލީމެވެ. އެހެން އޮއްވައި އަހަރެންނަށް ނިދުނީއެވެ.\nއަހަރެންނަށް ސިހިފައި ހޭލެވުނީ ދޮރުގައި ޓަކި ޖަހާ އަޑަށެވެ. ގަޑި ބަލާލިއިރު އިރު އޮއްސި 06 ޖަހާ ބޮޑު ވެއްޖެއެވެ. މަޑު ހިނގުމެއްގައި ގޮސް ދޮރު ހުޅުވާލީމެވެ. ދޮރު މަތީ ހުރީ ވިމްލާ އެވެ.\n“..ދޮންބެ ހޯދަން..” ވިމްލާ ބުންޏެވެ. އަހަރެން ހުރީ ކުޑަކޮށް ނިދާލެވުމުގެ ސަބަބުން ހަމަޔަކަށް އެޅިފައެވެ. އަހަރެން ދޮރުން ބޯދީ ބަލާލީމެވެ. ގޭގައި ހުރި ޖޭމް ގަހުގައި އެލުވާފައިވާ އުނދޯލީގައި ޝާންޓޭ އޮތެވެ.\n“..ޝާންޓޭ ކައިރީ ބުނޭ ދޮންބެ ނަމާދު ކޮށްލައިގެން އެބަ ނުކުންނަމޭ..” އަހަރެން ބޭނުންވީ މަޣްރިބް ނަމާދު ނުކުރެވި ހުރުމުން ނަމާދުކޮށްލާށެވެ. އެހެންކަމުން ފާހާނާއަށް ވަދެ ވުޟޫކޮށްލައިގެން ނުކުމެ ނަމާދުކޮށްލީމެވެ.\n“..ދެން މަށަށް ފައިދަށަށް ވެއްޓި އާދޭސް ކުރަން ނުޖައްސާތި..” އަހަރެން ކޮޓަރިން ނުކުތުމާއެކު ޝާންޓޭ އުނދޯލިންތެދުވަމުން ބުނެލިއެވެ. އަހަރެންނަށް ހެވުނެވެ. އަހަރެން މި ނިކުތީވެސް އެވާހަކަ ދައްކަން ބޭނުންވާތީއެވެ. ރީމް ކިބައިން މާފަށް އެދެން ބޭނުންވާތީއެވެ. އެހެންނޫންނަމަ ނުވެސް ނިކުތީމުހެވެ.\n“..ކޮބާ ރީމް.. ހިނގާބަލަ ތިގެޔަށް..” އަހަރެން ބޭނުންވީ ހަމަ އެވަގުތު ރީމް އާ ބައްދަލުކޮށް ވެދިޔަ ކަންތަކަށް މާފަށް އެދޭށެވެ.\n“..މިހާރު މިގެޔަށް ޚާން ހޯދަންވެސް ހަތްދިހަ ފަހަރު އާދެވިއްޖެ.. ކޮޓަރި ތަޅުލާފަ ހުރީމަ ނިދަނީކަން އެނގުނީމަ އަޅާނުލާ ކޮންމެ ފަހަރަކު ދަނީ..” އަހަރެމެން ދެމީހުން ގެއިން ނުކުތުމަށް ހިނގައިގަތީމެވެ.\n“..މަށަށް ޖައްސާލިތަނާ ނިދުނީ އޭ.. ނިދުނުކަންވެސް ނަސީބެއް އެހެންވެ ހަމަޔަކަށް އެޅިއްޖެ މިހާރު..” އަހަރެން ބުނީމެވެ.\n“..ރިއަލީ.. އައި ޑޯންޓް އަންޑަސްޓޭންޑް ޔޫ.. އަޖައިބެއް ކަހަލަ ފިރިހެނެއް ތީ.. ރީމްވެސް އެއްވެސް އެއްޗެއް ނުބުނެ ބިމަށް ތުން ހަރާގެން އެބައިން.. އަހާ އަހާވެސް ވީގޮތެއް ނުބުނި.. އެންމެފަހުން މިގެޔަށް އަންނަން އުޅެން ހެދީމަ ބުނެފި ޚާން ކައިރީ ބުނާށޭ ސޮރީއޭ.. އިތުރު އެއްޗެއް ނުބުނި.. ކިހިނެއްތަ ތި ހެދީ.. މަށަކަށް ރީމް މޫނުމަތިންވެސް އުފާވެރިކަމެއް ނުފެނޭ.. ޚާން ޔެސް ނުބުނަންތަ؟..” ޝާންޓޭ ބުންޏެވެ. އަހަރެން ދިޔަ މަގުމަތީގައި ހުރިހާ ވާހަކަތަކެއް ޝާންޓޭއަށް ކިޔާދިނީމެވެ.\n“..ކީއްވެތަ ޚާން ގައިގަ މަ އޮޅުލާއިރު ތިހެން ނުވަނީ..” އަހަރެން ޝާންޓޭ އާ ދިމާލަށް ބަލާލީމެވެ. އޭނާ ބޭނުންވީ އެކަމަށްވެސް ޖޯކް ޖަހަންހެއްޔެވެ.\n“..އެހެންވީމަ ކައެ މަށާ ރައްޓެހިވާން ވީނުން ދޯ..” އަހަރެންވެސް އަނގައިން ދެރަވާކަށް ބޭނުމެއް ނުވިއެވެ. ޝާންޓޭ ޖަހާލީ ހިނިގަނޑެކެވެ.\n“..އެމަޖާ.. ޑޯންޓް ބީ ސީރިއަސް.. މިހާރު ގޭގަ އުޅޭނެ ތުއްތަ އާ މަންމަވެސް.. ސިއްރުން ވާހަކަ ދައްކާލާނެ ޗާންސެއް ހިޔެއްނުވެ ލިބޭނެހެނެއް.. ހަވީރު ރަނގަޅު ޗާންސެއް ލިބުނީމަވެސް ދުވެ ފިލީ ވިއްޔަ.. ހަމަޔަކަށް އެޅެންދެން މަޑުކޮށްލިނަމަ ވީހެއްނުން.. އަސްލު ޚާން މާ ބޮޑަށް ފިނޑިވަނީ.. ވަރަށް ކެރިގެން މިކަހަލަ ކަންތައްވާނީ..” ޝާންޓޭ އަހަރެންނަށް އެގަޑީގައި ވީގޮތާމެދު ކުޑަކޮށްވެސް ވިސްނިހެނެއް ހިޔެއްނުވެއެވެ. އަހަރެން އެންމެ ކުޑައިރުން ސުރު މިއަދާ ހަމައަށް ކަންތައްވަމުން އައި ގޮތާމެދު ކުޑަކޮށްވެސް ވިސްނާލިނަމަ އެހެން ނުބުނީހެވެ. ނަމަވެސް އަހަރެންގެ އެއްވެސް ހިތްހަމަ ނުޖެހުމެއް ޝަކުވާއެއް ޝާންޓޭއާ މެދަކުނެތެވެ. އޭނާއަށް ނުވިސްނެނީއެވެ. އަހަރެންގެ އިޙްސާސްތައް އެނގޭނީ އަހަރެންގޮތަށް އަނިޔާތަކާއި ވޭންތައް ތަހައްމަލްކުރަން ޖެހުނު މީހަކަށްކަން ވިސްނެއެވެ.\n“..ގޮސް ބުނޭ ބީޗަށް އަންނާށޭ.. މަ މިދަނީ އެކޮޅަށް..” އަހަރެން ބޭނުންވީ ކޮންމެގޮތެއް ހަދާފަނަމަވެސް ރީމް އާ މީޓް ކުރާށެވެ.\n“..އައްދެ ހާދަ ގަދަ ތިކޮށްލީ..މަ ފިނޑިއޭ ބުނީމަ ދޯ..” ޝާންޓޭ ހީކުރީ ކީކޭ ކަމަށް ހެއްޔެވެ؟ އަހަރެން ރީމް އާ ރައްޓެހިވީ އެކީގައި އުޅެން ބޭނުންވާތީއެވެ. ލޯބިވާތީއެވެ. އަހަރެން އޭނަ އާ ވާހަކަ ދައްކަން މީޓް ކުރަން ނުކެރިގެނެއް ނޫޅެމެވެ. ބައްޕަދެކެ ބިރުން ގުޅުން ސިއްރުކުރަން ނިންމުން އެއީ އަހަރެންނަށް ފިނޑިއެއްގެ ލަގަބު ދޭންޖެހޭ ވަރު ކަމެއް ނޫނެވެ.\n“..މަ އެހެން ބުނި އެއްޗެއް ނޫނޭ އެއީ..މާ ގަޓް ހުންނަ މީހަކަށްވާން މިގަޑީގަ އެތަނަށް ދާނެކަމެއްނެތް.. ކޮންމެސް ގޮތެއް ހަދާނީ ގެޔަށް ހިނގާ..” ޝާންޓޭ ބުންޏެވެ.\n“..ރީމް.. ކޮޓަރިއަށް ދެ ކޮފީ ގެނެސް ދީބަލަ..” ޝާންޓޭ ގެޔަށް ވަންނަމުން ސިޓިންގ ރޫމްގައި އިން ރީމްއަށް ބުނެލިއެވެ. ޝާންޓޭ މަންމަ އާއި ތުއްތަވެސް އިނެވެ. އެމީހުން ތިބީ ކޮންމެސް ޑްރާމާ ސީރީޒްއެއް ބަލާށެވެ. އަހަރެން ރީމްއަށް ބަލާލަމުން ހިނިތުންވެލީމެވެ. ރީމްވެސް ބަލާލަމުން ފަނޑު ހިނިތުންވުމެއް ދިނެވެ. އޭނާ މިއަދު ވީ ކަންތަކާ ކަޑަވެފަ އިންވަރު އެ މޫނު މަތިން ކިތަންމެ ރީއްޗަކަށްވެސް އަހަރެންނަށް ދޭހަވިއެވެ.\nއަހަރެން ހުރީ ރީމްގެ އިންތިޒާރުގައި ދެކޮޅަށް ދެކޮޅަށް ހިނގާލަ ހިނގާލާއެވެ. ޝާންޓޭ އޮތީ އެނދުމަތީގައެވެ. 05 މިނެއްޓެއްހާއިރުފަހުން ކޮޓަރި ދޮރު ހުޅުވާލައިފައި ރީމް ވަނެވެ. ތަބަކެއް މަތީ ބަހައްޓާފައި ހުރި ކޮފީ ތަށިން ހޫނު އާވި އަރަމުން ދިޔައެވެ. ރީމް އަހަރެންނާ ދިމާލަށް ބަލާވެސް ނުލާ ތަބަށް އެތާ ހުރި މޭޒެއްމަތީ ބަހައްޓާފައި ދާން އެނބުރިގަތެވެ. އަހަރެން ހުރި ފިޔަވަޅު މަތީ ހުއްޓުން އަރާފައި ހުރެވުނީ ރީމް ބަލާލާނެ އިރަކަށް އިންތިޒާރުކުރަމުންނެވެ. އެކަމް ރީމް ބަލައެއްނުލިއެވެ.\n“..ރީމް..” އެންމެފަހުން އަހަރެން ރީމްއަށް ގޮވާލީމެވެ. ރީމް ވަގުތުން ހުއްޓުނެވެ. އަހަރެން ހިނގާލާފައި ގޮސް ހުޅުވިފައިވާ ދޮރު ލައްޕާލީމެވެ.\n“..އައި އޭމް ރިއަލީ ވެރީ ސޮރީ..” އަހަރެން ރީމް އަތުގަ ހިފާލީމެވެ. “..އެގަޑީގަ އަހަރެން މާ ބޮޑަށް ނާވަސް ވީ..” ރީމް ހިނިތުންވެލަމުން ބަލާލީ ޝާންޓޭ އާ ދިމާލަށެވެ. ޝާންޓޭ އިނީ ކޮފީ ތަށި ހިފައިގެން އެނދުމަތީގައެވެ.\n“..މަ ދާން ވީތަ މިތަނުން..” ޝާންޓޭ އެނދުން ތެދުވިއެވެ.\n“..އުހުން.. އިނދޭ ތިތާ.. އަހަރެން މި ދަނީ.. ގޭގަ މީހުންވެސް އެބައުޅެއެއްނުން ދޯ..” ރީމް މަޑުމަޑުން ބުނެލިއެވެ.\n“..މާފެއްވެސް ނެތްތަ؟..” ރީމް ހިނގައިގަތުމުން އަހަރެން ބުނީމެވެ.\n“..ޚާން މާފަށް އެދޭވަރު ކަމެއް ނުކުރެވޭ.. އަހަރެން އެކަމަކާ ހިތްބުރައެއް ނުކުރަން.. ” އިތުރު އެއްޗެއް ނުބުނެ ރީމް ނުކުމެގެން ދިޔައީއެވެ.\n“..މިހާރު އެބަ ރަނގަޅުވޭ..” ޝާންޓޭ ބުންޏެވެ. “.. މަށަށް ހީވަނީ ޚާން ފުރަތަމަ ފަހަރަށް އަންހެނަކާ ކައިރިވި ފަހަރުވީމަ ވީގޮތެއްހެން އެއީ.. ދުވަސްކޮޅަކުން ހަމަޔަކަށް އެޅިދާނެ..” އަހަރެންގެ އުންމީދަކީވެސް އެއީއެވެ. ހުރިހާކަމެއް ހަމަޔަކަށްއެޅި ރަނގަޅުވުމެވެ. އަހަރެން އެހުރިހާކަމެއް ރަނގަޅުކުރަން މަސައްކަތްކުރާނަމެވެ. އަހަރެންގެ އެ ހިތި މާޒީގެ ހިޔަނި މުސްތަޤުބަލަށް އެޅުނަކަ ނުދޭނަމެވެ. ނަމަވެސް އަހަރެންނަށް ނޭގުންކަމަކީ އަހަރެން އޮތީ ފުން އަނދިރި ވަޅުގަނޑަކަށް ވެއްޓިފައި ކަމެވެ. އެ މާޒީގެ ސަބަބުން އަހަރެންގެ މުސްތަޤްބަލް ހަލާކުވެފައިވާކަމެވެ.\nދެންއައީ އަހަރެން ހަޔާތުގައި އައި އެންމެ އުފާވެރި ދުވަސްތަކެވެ. ކުރީގައި އަހަރެން މީހުންނަށް ފެންނާނީ މަރުވެފައިވާ މީހެއްފަދައިންނެވެ. އަހަރެންގެ މޫނުމަތިން ފެންނާނީ މާޔޫސްކަމާ އެކަނިވެރިކަމެވެ. އުފާވެރިކަމެއް ނުފެންނާނެއެވެ. ބޭރަށް ނުކުމެ އުޅެން ފޫހިވާތީ އަހަރެން ގިނަވަގުތު އޮންނަނީ ގޭގައެވެ. ދުނިޔޭގައި އުޅުމުގެ އެއްވެސް ބޭނުމެއް ނޯންނަކަހަލައެވެ. ނަމަވެސް އެހުރިހާކަމެއް ރީމްގެ ސަބަބުން ބަދަލްވެގެން ދިޔައީ ދާދި އަވަހަށެވެ. އަހަރެން ހަޔާތުގެ ނިވިފައިވާ ހުޅުކޮޅު ރީމް ރޯކޮށްލަ ދިނީއެވެ.\nއަހަރެންގެ މޫނުމަތިން އުޖާލާކަމާއި އުފާވެރިކަން އެންމެނަށްވެސް ފެންނަން ފެށިއެވެ. ރަނގަޅަށް ކެވި ހަށިގަނޑުގައި ވަރުޖެހި ހީވާގިވާންފެށިއެވެ. ގޭތެރޭގެ ހަތަރު ފާރު އެތެރޭ އޮންނަން ފޫހިވެގެން ބޭރަށް ނުކުންނަން ފެށީމެވެ. އަހަރެން ގިނައިން އުޅެނީ ޝާންޓޭ މެން ގޭގައި އޭނައާ އެކުއެވެ. އެވެސް ރީމް ފެންނަ ހިސާބެއްގައި އުޅެން ހިތް އެދޭ ވަރުންނެވެ. ކުލާހުގައި ކުރިއަށްވުރެ ހަލަބޮލި ވެވޭކަން ކުލާސްކުދިންވެސް ފާހަގަކުރިއެވެ.\nހުކުރު ދުވަހެއްގެ މެނދުރުވަގުތެވެ. އަހަރެން އިނީ ކާންވެގެން މޭޒުކައިރީގައެވެ. މަންމަ ބަދިގެ ތެރޭ ކަންތައްކޮށްލާ އުޅުނެވެ. އަހަރެން ކަމުންދިޔައިރު ސިކުނޑީގައި ވަނީ ރީމްގެ ފޮނިފޮނި ހިޔާލްތަކެވެ. ލޮލުކުރިމައްޗަށް ސިފަވަމުން ދިޔައީ ރީމްގެ ހިތްގައިމު ސޫރައެވެ.\n“..ދަރިފުޅު އެކަނި އިނދެ ހިނިތުންވާކަން މަންމައަށް ވަރަށް ފާހަގަކުރެވޭ.. ވަރަށް ހަމަޖެހިގެން އުފަލުން އުޅޭހެން ހީވަނީ..” އަހަރެން ހިނިތުންވެފައި އިންދާ ފެނިގެން މަންމަ ބުނެލިއެވެ.\n“..މިގޮތް ކަމުނުދަނީތަ މަންމައަށް..” އަހަރެން މަންމަ އާ ދިމާލަށް ބުނީމެވެ.\n“..ނޫން މަންމަ ވަރަށް އުފަލުން މިހުންނަނީ ދަރިފުޅު އުފަލުގަ އުޅޭތީ.. މަންމަގެ ހެޔޮދުޢާތައް ދަރިފުޅާއެކު އަބަދުވެސްވާނެ..” އަހަރެން ހިނިތުންވެލީމެވެ.\nއަހަރެންނަށް އަންނަމުން ދިޔަ އެކަހަލަ ކިތަންމެ ބަދަލްތަކެއް މަންމައާއި، ޝާންޓޭވެސް ދިޔައީ ފާހަގަކުރަމުންނެވެ. އަސްލު ހަޤީޤަތުގައި ރީމް އަހަރެންގެ ހަޔާތައް އައުމުން އަހަރެންނަށް އިތުރު ހިތްވަރެއް ލިބުނީއެވެ. އުއްމީދުތަކެއް އާވީއެވެ. ދިރިހުރުމުގެ މުހިންމުކަން އިޙްސާސް ވީއެވެ. އަހަރެންނަށް އިޙްސާސްކުރެވެމުން ދިޔައީ އަހަރެން ދުނިޔޭގައި ދިރިއުޅުމުގެ ބޭނުމެއްވާކަމެވެ.\nއަހަރެންނާއި ރީމްގެ ގުޅުން ދިޔައީ ދުވަހެއް ދުވަހަކަށް ބަދަހިވަމުންނެވެ. އަހަރެން ހިތުގައި ރީމްގެ މައްޗަށް އޮތްލޯބި ދިޔައީ އިތުރުވަމުންނެވެ. އެކަކު އަނެކަކަށް ވަފާތެރިވެ އުމުރަށް އެކީ އުޅުމަށް ވަޢުދުތަކާ އަހުދުތައް ވަމުން ދިޔައީމެވެ. ސިޓީގެ ޒަރީއާއިންނާއި ސިއްރު ބައްދަލުވުން ތަކުންނެވެ.\nއަހަރެންނާއި ރީމް ބައްދަލުވުންތައް ބާއްވަމުން ދިޔައީ ޝާންޓޭ ކޮޓަރި ތެރޭގައެވެ. އެންމެނަށް ސިއްރުންނެވެ. އަހަރެންނާއި ރީމް ރައްޓެހިވެގެން އުޅޭކަން އިނގޭނީވެސް އަހަރެންގެ ފަރާތުން ޝާންޓޭއަށެވެ. ރީމްގެ ފަރާތުން ޒާނާއަށެވެ.\n“..ޚާން ދެން އަހަރުމެން އަބަދުވެސް އެންމެނަށް ސިއްރުންތަ އުޅޭނީ.. އަބަދު މިހެން އުޅޭނީ ކިހިނެއް..” ރީމް އެއްދުވަހަކު ބުންޏެވެ. އަހަރެންނާއި ރީމް ތިބީ ޝާންޓޭ ކޮޓަރީ އެނދުމަތީ އިށީދެލައިގެންނެވެ. އެކަކުގެ އަތްވަނީ އަނެކަކުގެ އަތާ ގުޅި ލާމެހިފައެވެ. އެހެންދުވަސްތަކެކޭ އެއްފަދައިން ފާރަވެރިޔާ ބޭރުގައި ފާރަޔަށް ހުއްޓެވެ.\n“..ރީމް.. އަހަރުމެން ކިޔަވާ ނިމެންދެން ސިއްރުކޮށްލަދީ.. އޭގެ ފަހުން އަހަރެން މުޅި ދުނިޔެއަށް މިކަން އިޢުލާން ކުރާނަން.. އޭގެ ކުރިން މިކަން މީހުނަށް އެނގި ފެމިލީ މީހުނަށް އެނގި ވަކިވާން ޖެހިއްޖެނަމަ މާދެރަޔެއްނުން..” އަހަރެން ހިނިތުންވެލަމުން ބުނީމެވެ. ރީމް ހިނިތުންވަމުން އަހަރެންގެ ކޮނޑުމަތީ ބޯއަޅާލީ އެކަމަށް އެއްބަސްވަމުންނެވެ.\nއަހަރެން ވިސްނައިގެން ހުރީ ކިޔަވާ ނިމުމުން ބައްޕަމެންނާ ވަކިވުމަށެވެ. ރަނގަޅު ވަޒީފާއެއް ހޯދައިގެން ރީމް އާ ކާވެނިކޮށްގެން ރީމްގެ ރަށަށް ބަދަލްވުމަށެވެ. އޭރުން ބައްޕަގެ ކިބައިންވެސް އަހަރެން އުމުރަށް ސަލާމަތްވީއެވެ.\nއަހަރުމެންގެ އެއްވެސް ބައްދަލުވުމެއްގައި އަހަރުމެން ދެމެދު ނަހަމަ އެއްވެސް ގުޅުމެއް ނުހިނގައެވެ. ހިންގާކަށް ނުވެސް އުޅެމެވެ. އެންމެ ބޮޑުވަރަކަށްވެސް އަހަރެން ރީމްގެ އަތުގަ ހިފާލަނީއެވެ. އެވަރުން އަހަރެން ހިތްހަމަޖެހެއެވެ. ރީމްވެސް އަހަރެންނާ ގައިގޯޅިވާކަށް މަސައްކަތެއް ނުކުރެއެވެ. ފުރަތަމަ ދުވަހު އަހަރެންނަށް ވީ ގޮތުން އެގޮތްވާން އޭނާ ބޭނުންނުވީ ކަންނޭގެއެވެ.\nދުވަސްތައް މާޒީއާ އެކުވަމުންގޮސް އަހަރުމެން ގްރޭޑް 10 ށް ބަދަލުވެއްޖެއެވެ. އެޔާއެކު ރީމް އުޅޭގެވެސް ބަދަލްވިއެވެ. ޝާންޓޭމެން ގެޔަށް އޭނާގެ ދޮންތަ އައުމުން އެހެން ގެޔަކަށް ރީމް ބަދަލްވާން ޖެހުނީއެވެ. ރީމް ހުންނަން ޖެހުނީ އޭނާގެ މާމަގެ ރައްޓެއްސެއްކަމުގައިވާ ނާއިލްމެން ގޭގައެވެ. އެގޭގައި އުޅެނީ ނާއިލް އާއި އޭނާގެ އަންހެނުންނާއި ކުޑަ ދަރިފުޅެވެ.\nނާއިލް ގެޔަށް ބަދަލްވިފަހުން އަހަރުމެންނަށް ޖެހުނީ ބައްދަލުކުރާނެ އިތުރުގޮތެއް ހޯދާށެވެ. އެގޮތުން ރޭގަނޑުގަޑީގައި ބީޗް ސަރަހައްދުގައި ބައްދަލުކުރަން ފެށީމެވެ. ބީޗް ސަރަހައްދަކީ މީހުން ރޭގަނޑު އާއްމުކޮށް ގޮސް އުޅޭ ހިސާބެއްނޫނެވެ. ހަނދުވަރު ދޭ ދުވަސްކޮޅެއްނޫންނަމަ މުޅި ހިސާބުގައި ރަސްކަންކުރާނީ ކަނު އަނދިރިކަމެވެ. ހޭޅިފަށުގައިވަނީ ބޮޑު ޖަންގައްޔެކެވެ. އަހަރެމެން ކުރިން ބައްދަލުވާހެން ގިނަ ގިނައިން ބައްދަލުނުވިޔަސް ހަފްތާޔަކު މަދުވެގެން އެއްފަހަރު އެތަނަށްގޮސް ބައްދަލުކޮށް އުޅުނީމެވެ. އަހަރެން ވެއްޓިފައިވާ ވަޅުގަނޑުގެ ފުންމިން ހާމަވާންފެށީ ބީޗް ސަރަހައްދުން ބައްދަލުކުރަން ފެށި ހިސާބުންނެވެ. އެޔާއެކު ރީމްއަށްވެސް ބަދަލްތަކެއް އަންނަމުންދާކަން އަހަރެންނަށް ފާހަގަވަމުން ދިޔައެވެ.(ނުނިމޭ)\nnice tankolheh avaha up kurabaaaa eerrun kiaahivaaniiiiiiiiiii example 4days inaweak\nkurin las vee mi site ah enter vumuga undhagu thakeh dhimaa vii ma.. adhives mi site ga font size fennanee mv boli font in.. ehenve ehaa gayaa vegen story up kuran noolhevenii.. ekahala kanthakaa hure story up nukurevi las vee.. dhen ekam ehaa laheh nukuraanan.. thanx\ntry Google Chrome and the font should be loaded correctly\nis this my name is khan…just kidding……beautiful story,,,,,keevetha nishan sun kiuentheringe baigaa up nukuranyyyy,,..keep i\nsun ga vs publish kuran.. ekam2part publish kohfa3vana part fonuveema vs emeehun publish nukohdhey adhives.. thanx for the coment\nހިތުގެ ތެޅުން 3\nލޯބި May 26, 2013\nތާރާ-3ވަނަ ބައި\nމަންޝާ (ސަތިރީސްވަނަ ބައި)\nބިރުވެރި ލޯބި August 10, 2016


galehiri: އަތިރީގޭ އިބްރާހީމް ދޮށިމޭނާ ކިލެގެފާނުގެ ދެވަނަ އަނބިކަނބަލުން - ކޮންބޭފުޅެއްގެ ބޭފުޅެއްތަ؟\nއަތިރީގޭ އިބްރާހީމް ދޮށިމޭނާ ކިލެގެފާނުގެ ދެވަނަ އަނބިކަނބަލުން - ކޮންބޭފުޅެއްގެ ބޭފުޅެއްތަ؟\nއަތިރީގޭ ސުމުއްވުލްއަމީރު އިބްރާހީމް ދޮށިމޭނާކިލެގެފާނަކީ (1847 – 1952) ސުމުއްވުލްއަމީރު މުޙައްމަދު އަމީން ދޮށިމޭނާ ކިލެގެފާނު (1910 – 1954) ގެ ބައްޕަ ފަރާތްޕުޅުގެ ކާފައެވެ. އަވަހާރަވީ ޢުމުރުފުޅުން 84 އަހަރުގައެވެ. ފަސްދާނުލެވުނީ ހުކުރު މިސްކިތު ޤަބުރުސްތާނުގައެވެ.\nއިބްރާހީމް ދޮށިމޭނާ ކިލެގެފާނު5ބޭފުޅަކާ ކައިވެނި ބެއްލެވިއެވެ. އަވަހާރަވީއިރު އިންނެވި އަނބިކަނބަލަކީ މާންދޫގޭ ތުއްތު ގޮމައެވެ. ފަހުން ކިޔަނީ އަތިރީގޭ ގޮމައެވެ. އެއީ މުސްކުޅި ބަންޑާރައިންގެ ދަރިކަނބަލެކެވެ.\nއިބްރާހީމް ދޮށިމޭނާ ކިލެގެފާނުގެ ދެވަނަ އަނބިކަނބަލެއް ކަމަށް މުޙައްމަދު އަމީން ލިޔުއްވަނީ: "އެސްޖެހިގަޑުވަރު ސައްޔިއްދު މާފަތްކިލެގެފާނުގެ ދަރިކަބަލުން ދޮންދީދީ" ކަމުގައެވެ. (ޙަޤީޤީ ބައްޕަ، ޞ21)\nމިހާރު އުފެދޭ ސުވާލަކީ:\nހ- އެސްޖެހިގަނޑުވަރު (މިހާރު އެސްޖެހިގެ) ސައްޔިއްދު މާފަތްކިލެގެފާނަކީ، ކޮންބޭފުޅެއް ހެއްޔެވެ؟\nށ- އެސްޖެހިގަނޑުވަރުގައި ދެ ސައްޔިއްދު މާފަތްކިލެގެފާނު ތިއްބެވި ހެއްޔެވެ؟\nއެސްޖެހިގަނޑުވަރު ސައްޔިދު މާފަތްކިލެގެފާނު ތަޢާރަފުކޮށްދޭން އަޅުގަނޑުވާނީ ފަތްތޫރައިގައި މަޒުމޫނެއް ލިޔެފައެވެ. (ފަތްތޫރަ 426 ސެޕްޓެންބަރު 2015)\nފުރަތަމަ ސުވާލާ މެދު:\nއެސްޖެހިގަނޑުވަރު ސައްޔިދު މާފަތްކަލޭގެފާނަކީ އެސްޖެހިގަނޑުވަރުގައި ހުންނެވި ތުއްތު ސީދީއެވެ. މި ސީދީއަށް މާފަތްކިލެގެ ކަމަށް ކޮލިލެއްވީ ޙާޖީ ޢިމާދުއްދީނު ރަދުންގެ ރަސްކަމުގައި ހިޖުރައިން 1313 ވަނަ އަހަރުގެ ތެރޭގައެވެ. އެއީ މީލާދުން 1895 ވަނަ އަހަރެވެ. އޭގެ ފަހުން އެއީ އެސްޖެހިގަނޑުވަރު ސައްޔިދު މާފަތްކިލެގެފާނެވެ. މަޝްހޫރު ބޮޑުހުޅުގައި އިބްރާހީމް ދޮށިމޭނާކިލެގެފާނާއެކު އުޅުއްވިއެވެ. އޭރު އަދި މާފަތްކިލެގެ ކަމަކަށް ކޮއްޔެއް ނުލައްވައެވެ.\nއެސްޖެހިގަނޑުވަރުގައި ދެ ސައްޔިދު މާފަތްކިލެގެފާނެއް އުޅުއްވިކަން އެނގޭކަށް ނެތެވެ. އެސްޖެހިގަނޑުވަރުގައި ހުންނެވި ސައްޔިދު މާފަތްކިލެގެފާނަކީ އެސްޖެހިގަނޑުވަރު ތުއްތު ސީދީއެވެ. މި ތުއްތު ސީދީއަކީ އެސްޖެހިގަނޑުވަރު ކަޅުކަލޭގެފާނު (ކަޅު ސީދީ) ގެ ބޭފުޅެކެވެ. މި ތުއްތު ސީދީއަށް އިހު މީހުން ކިޔަނީ "ކަޅު ސީދީގެ ސީދީ" އެވެ. މި ވާހަކަ ވިދާޅުވެދެއްވީ އެސްޖެހިގޭ ދޮށީ ސީދީއާ ކައިވެނިބައްލަވައިގެން އެގޭގައި އިންނެވި، ބުރުނީގޭ މުޙައްމަދު ދީދީގެ ޢާއިޝާ ދީދީއެވެ. މި ދޮށީ ސީދީއަކީ، އެސްޖެހިގަނޑުވަރު ސައްޔިދު މާފަތްކިލެގެފާނުގެ ދޮން ސީދީގެ ދޮށީ ސީދީއެވެ.\nއެސްޖެހިގަނޑުވަރު ކަޅު ކަލޭފާނުގެ ބޭފުޅުން:\nއެސްޖެހިގަނޑުވަރު ކަޅު ކަލޭފާނު (ނުވަތަ ކަޅު ސީދީ) ގެ ތިއްބެވީ އެކި ބަނޑުގެ ބޭފުޅުންނެވެ. އެއް ބޭފުޅަކީ އެސްޖެހިގަނޑުވަރު ސައްޔިދު މާފަތްކިލެގެފާނެވެ. އަނެއް ބޭފުޅަކީ ވެލާނާ މަނިކުފާނުގެ އަނބިކަނބަލުން އެސްޖެހިގަނޑުވަރު ސިއްތިއެވެ. މި ދެ ބޭފުޅުންގެ މައިކަނބަލަކީ، މުލީގޭ ބޮޑު އިސްމާޢީލް ދީދީ މާފަތްކިލެގެފާނުގެ ފާޠިމާ ދީދީ އެވެ.\nކަޅު ކަލޭފާނުގެ ދެން ތިއްބެވި ބޭފުޅުންނަކީ: އަލިމަސްގޭ ދޮން ދީދީގެ ބަނޑުފުޅުން އަލިމަސްގޭ ސިއްތިއާ، ފޫޅުމާގޭ މަރިޔަމް ދީދީގެ ބަނޑުފުޅުން ފޫޅުމާގޭ ސިއްތިއާ އަދި ވަކި ބަނޑު ދޮންދީދީއެވެ. މި ދޮންދީދީގެ މަންމައަކީ ކާކުކަން އޮޅުންފިލާކަށް ނެތެވެ.\nއެސްޖެހިގަނޑު ސައްޔިދު މާފަތްކިލެގެފާނުގެ ބޭފުޅުން:\nސައްޔިދު މާފަތްކިލެގެފާނުގެ ތިއްބެވި ބޭފުޅުންނަކީ ގަލޮޅުގޭ ޢަލީ ދޮށިމޭނާކިލެގެފާނު ދެ ބޭފުޅުންގެ ބޭފުޅުންނެވެ. އެއީ ގަލޮޅުގޭ އާމިނާ ދީދީއާއި ސަންފާ ދީދީއެވެ. އަދި ޢަލީ ދޮށި މޭނާ ކިލެގެފާނުގެ ޙައްވާ ދީދީއާ ވެސް ސައްޔިދު މާފަތްކިލެގެފާނު ކައިވެނި ބެއްލެވިއެވެ. ބޭފުޅަކު ލިބިވަޑައިގެން އަވަހާރަވީއެވެ.\nއާމިނާ ދީދީގެ ބަނޑުފުޅުން ލިބިވަޑައިގަތީ ދޮންސީދީއާއި ތުއްތު ސިއްތި (ސަކީނާ) އެވެ. މި ތުއްތު ސިއްތިއަކީ މީރުބަހުރުގޭ މުޙައްމަދު އިސްމާޢީލް ދީދީގެ އަނބިކަނބަލުންނެވެ. އަދި މުޙައްމަދު އަމީނުގެ މަންމަފަރާތްޕުޅުގެ ބޮޑުދައިތަ ވެސް މެއެވެ. މި އާމިނާ ދީދީ ފުރަތަމަ ކައިވެނި ބެއްލެވީ ރޯނުގޭ އިބްރާހީމް ދީދީއާއެވެ. ލިބިވަޑައިގަތް ބޭފުޅުންގެ ތެރެއިން އެއް ބޭފުޅަކީ ރޯނުގޭ ޢާއިޝާ ދީދީއެވެ. މިއީ މުޙައްމަދު އަމީނުގެ މަންމައެވެ.\nއެސްޖެހިގަނޑުވަރު ދޮން ދީދީ:\nއިބްރާހީމް ދޮށިމޭނާ ކިލެގެފާނުގެ ދެވަނަ އަނބިކަނބަލުން އެސްޖެހިގަނޑުވަރު ދޮންދީދީއަކީ، އެސްޖެހިގަނޑުވަރު ސައްޔިދު މާފަތްކިލެގެފާނުގެ ބޭފުޅަކަށް ވެއްޖެނަމަ، އިބްރާހީމް ދޮށިމޭނާ ކިލެގެފާނަކަށް އެ ދީދީއާ ކައިވެނި ބައްލަވައެއް ނުގަނެވޭނެއެވެ. ކައިވެނި ހެވެއްނުވާނެއެވެ.\nއެސްޖެހިގަނޑުވަރު ދޮންދީދީއަކީ އެސްޖެހިގަނޑުވަރު ކަޅުކަލޭގެފާނު ނުވަތަ ކަޅު ސީދީގެ ބޭފުޅެކެވެ. އެސްޖެހިގަނޑުވަރު ސައްޔިދު މާފަތްކިލެގެފާނާ އެއްބަފާ ބޭފުޅެކެވެ. މި ދޮން ދީދީއާ އިބްރާހީމް ދޮށިމޭނާ ކިލެގެފާނު ކައިވެނި ބެއްލެވިއެވެ. ބޭފުޅަކު ނެތެވެ. ފަހުން މި ދޮން ދީދީއާ ކައިވެނި ބެއްލެވީ، ކަކާގޭ ޢަލީ ރަންނަބަނޑޭރި ކިލެގެފާނުގެ ދޮހުއްތީދީ (މޫސާ ދީދީ) އެވެ. ލިބިވަޑައިގަތީ ކަކާގޭ ޅަ ދީދީއެވެ. ޅަ ދީދީގެ ތިއްބެވީ ދެ ބޭފުޅުންނެވެ. އެއީ ދޮން ދީދީއާ މޫނިމާގޭ ސީދީއެވެ. މިއީ ދެ ބަފައިގެ ދެ ބޭފުޅުންނެވެ.\nދިވެހިތާރީޚަށް އައުއަލިކަމެއް، ދިވެހިބަހާއި ތާރީޚަށް ޚިދުމަތްކުރާ ޤައުމީ މަރުކަޒު، ދެވަނަ ޗާޕު 1990\nދޮންތުއްކަލާ: ބައްޕަގެ ހަދާން، ޗާޕު އަހަރު ނެތް، އިހުގެ ޗާޕު\nމުޙައްމަދު އަމީން: ސުމުއްވުލްއަމީރު އަލްޙާއްޖަ އިބްރާހީމް ދޮށިމޭނާކިލެގެފާނު މި ޒަމާނުގެ ދިވެހިރާއްޖޭގެ ޙަޤީޤީ ބައްޕަ، 1369ހ.، އިހުގެ ޗާޕު\nމާލޭ ހުކުރު މިސްކިތް، ދިވެހިބަހާއި ތާރީޚަށް ޚިދުމަތްކުރާ ޤައުމީ މަރުކަޒު، އަހަރު ނެތް\nކޮލި ޙަސަން މަނިކު: ދިވެހި ނަސަބުތަކާ ބެހޭ ފޮތެއް، ޗާޕުނުވާ، ތާރީޚު ނެތް\nއެސްޖެހިގަނޑުވަރު ކަޅު ސީދީގެ ބޭފުޅުން ލިޔެފައިވާ މުސްކުޅި ލިޔުމެއް، ޤައުމީ މަރުކަޒު\nއަޙުމަދު ޝަފީޤު އަރިހުން ލިބިފައިވާ މަޢުލޫމާތު\nޙުސައިން ޞަލާޙުއްދީން: ދިވެހީންގެ ވާހަކަ، ނޮވެލްޓީ ޗާޕު 2003\nމަލިން މުޙައްމަދު ދީދީ: " މާލޭގެ ތޮށި"، ފަތްތޫރަ 184 ޖުލައި 1994


Ukraine ge First Lady hospital gai admit kohfi – Iru\nޔޫކްރޭންގެ ފަސްޓްލޭޑީ އަށް ހޮސްޕިޓަލުގައި ފަރުވާދޭން ފަށައިފި\nޔޫކްރޭނުގެ ރައީސް، ވްލޮޑިމިއަރ ޒެލެންސްކީގެ އަނބިކަނބަލުން، އޮލޭނާ ޒެލެންސްކާ ކޮވިޑް-19 އަށް ޕޮޒިޓިވްވި ކަން މިދިޔަ ހަފްތާގައި ހާމަކޮށްފައި ވަނިކޮށް، އެކަމަނާ ހޮސްޕިޓަލުގައި އެޑްމިޓްކޮށްގެން ފަރުވާދޭން ފަށައިފިއެވެ.\nޔޫކްރޭނުގެ ރައީސް އޮފީހުންވެސް މިކަން މިހާރު ކަށަވަރުކޮށްދީފައި ވާއިރު، އެ އޮފީހުން ބުނެފައި ވަނީ އޮލޭނާގެ ހާލު ރަނގަޅު ކަމަށެވެ. ނަމަވެސް އޮލޭނާ ހޮސްޕިޓަލުގައި އެޑްމިޓް ކުރުމާއި ގުޅިގެން އިތުރު މަޢުލޫމާތެއް ހާމަކޮށްފައެއް ނުވެއެވެ.\nއޮލޭނާ ކޮވިޑް-19 އަށް ފައްސިވެފައިވާކަން ހާމަކުރެއްވީ، އެކަމަނާ މިދިޔަ ހަފްތާގައި އިންސްޓަގްރާމް އެކައުންޓު މެދުވެރިކޮށް ކުރެއްވި ޕޯސްޓެއްގައެވެ. އެ ޕޯސްޓުގައި އޮލޭނާ ވިދާޅުވީ، އެކަމަނާ ކޮވިޑް-19 އަށް ފައްސިވެފައި ވީނަމަވެސް ފިރިކަލުންނާއި ދަރިން މި ބައްޔަށް ނެގެޓިވް ވެފައިވާ ކަމަށެވެ.\nމީގެ އިތުރުން އެ ޕޯސްޓުގައި އޮލޭނާ ވިދާޅުވީ ކޮވިޑް-19 އަށް ފައްސިވީނަމަވެސް ހާލު ރަނގަޅު ކަމަށާއި، މިކަން އެނގުމާއެކު ހުންނެވީ އެކަހެރިވެވަޑައިގެން ކަމަށް އޮލޭނާ ވިދާޅުވެފައި ވެއެވެ. އަދި އާއިލާއަށް ބަލީގެ ނުރައްކާ ކުރިމަތިވެދާނެ ކަމަށްޓަކައި އާއިލާއާ ވަކިން ހުންނެވި ކަމަށްވެސް ވިދާޅުވިއެވެ.\nކައުންސިލް އިންތިހާބުގެ ރީރެޖިސްޓްރޭޝަން ހުޅުވާލައިފި\nޔޫކްރޭން އަކީވެސް ކޮވިޑް-19 ގެ ނުރައްކާ ބޮޑުވެފައިވާ ޤައުމުތަކުގެ ތެރޭގައި ހިމެނޭ ޤައުމެވެ. އެޤައުމުން މިހާތަނަށް ޖުމްލަ 32,476 މީހަކަށް މި ބަލި ޖެހި، އޭގެތެރެއިން 912 މީހަކު މަރުވެފައި ވެއެވެ.